പിബിഎല്; ആദ്യ കളിയില് ചെന്നൈയ്ക്ക് ജയം, ഗരുവിന്റെ മകളെ തോല്‍പ്പിച്ച് സിന്ധു - Malayalam MyKhel\n» പിബിഎല്; ആദ്യ കളിയില് ചെന്നൈയ്ക്ക് ജയം, ഗുരുവിന്റെ മകളെ തോല്‍പ്പിച്ച് സിന്ധു\nUpdated: Tuesday, January 21, 2020, 16:28 [IST]\nചെന്നൈ: പ്രീമിയര് ബാഡ്മിന്റണ് ലീഗ് അഞ്ചാം സീസണിലെ ആദ്യ മത്സരത്തില് ചെന്നൈ സൂപ്പര്‍സ്റ്റാര്‍സിന് ജയം. പിവി സിന്ധു ഉള്‍പ്പെടെ മികച്ച താരങ്ങളുമായി കളിക്കിറങ്ങിയ ഹൈദരാബാദ് ഹണ്ടേഴ്‌സിനെ 5-2നാണ് ടീം തോല്‍പ്പിച്ചത്. ലോക ചാമ്പ്യന് പിവി സിന്ധുവും ഗുരു ഗോപീചന്ദിന്റെ മകള് ഗായത്രി ഗോപീചന്ദും തമ്മിലുള്ള മത്സരം ശ്രദ്ധപിടിച്ചുപറ്റി. സിന്ധുവിനെതിരെ പൊരുതാന്‍പോലുമാകാതെയാണ് ഗായത്രി കീഴടങ്ങിയത്.\nസിംഗിള്‍സില് ടോമി സുഗിയാര്‍തോയും ലക്ഷ്യ സെന്നും ചെന്നൈയ്ക്കുവേണ്ടി ജയം സ്വന്തമാക്കി. മിക്‌സഡ് ഡബിള്‍സില് സാത്വിക് സായ് രാജ് റെങ്കിറെഡ്ഡി, ജസ്സിക്ക സഖ്യവും ജയിച്ചതോടെ ചെന്നൈ ലീഡ് അഭേദ്യമായ നേടിയിരുന്നു. സിക്കി റെഡ്ഡി, വ്‌ലാഡ്മിര് ഇവാനോവ് സഖ്യത്തെ 15-6, 13-15, 15-13 എന്ന സ്‌കോറിനാണ് സാത്വിക് സഖ്യം തോല്‍പ്പിച്ചത്. മത്സരത്തില് സാത്വിക് മികവാര്‍ന്ന പ്രകടനം പുറത്തെടുത്തു.\nഗായത്രിക്കെതിരെ തികഞ്ഞ ആധിപത്യത്തോടെയാണ് സിന്ധു തന്റെ ആദ്യ മത്സരം ജയിച്ചു കയറിയത്. സ്‌കോര് 15-5, 15-5. ഭാവി താരമെന്ന് വിശേഷിപ്പിക്കപ്പെടുന്ന ഗായത്രിക്ക് സിന്ധുവിന്റെ മികവിന് മുന്നില് പിടിച്ചുനില്‍ക്കാനായില്ല. ടോമി സുഗിയാര്‍ത്തോ സൗരഭ് വര്‍മയേയാണ് കീഴ്‌പ്പെടുത്തിയത്. സ്‌കോര് 15-11, 15-10. ലക്ഷ്യ സെന്നിനെതിരെ ഹൈദരാബാദിന്റെ പ്രിയാന്‍ഷു രജാവത് പൊരുതിയെങ്കിലും ജയം പിടിച്ചെടുക്കാനായില്ല. സ്‌കോര് 15-6, 13-15, 15-14.\n2 hrs ago ISL: നോര്‍ത്ത് ഈസ്റ്റിനെ മുക്കി ഹൈദരാബാദ്, വമ്പന് ജയത്തോടെ വിടവാങ്ങി (5-1)\n6 hrs ago രഞ്ജി ട്രോഫി: പാര്‍ഥിവ് പട്ടേലിന് സെഞ്ച്വറി, ഗോവയ്‌ക്കെതിരേ ഗുജറാത്ത് മികച്ച നിലയില്\n7 hrs ago മെസ്സിക്ക് കൂട്ടായി ബാഴ്‌സലോണയിലേക്ക് പുതിയ സ്‌ട്രൈക്കര് എത്തി\n7 hrs ago 'വന്‍ചതി', പച്ച പിച്ചില് ഞെട്ടി ഇന്ത്യന് ആരാധകര് — ബാറ്റ്‌സ്മാന്മാര്‍ക്ക് അഗ്നിപരീക്ഷ\nRead more about: premier badminton league chennai hyderabad badminton ബാഡ്മിന്റണ് പിബിഎല് ചെന്നൈ ഹൈദരാബാദ്\nStory first published: Tuesday, January 21, 2020, 11:38 [IST]


ചക്കയ്ക്ക് ഗമയേറുന്നു; കൊതിയൂറും ചക്ക ഹല്‍വയുണ്ടാക്കാന് നിമിഷനേരം മതി – Truevision News\nചക്കയ്ക്ക് ഗമയേറുന്നു; കൊതിയൂറും ചക്ക ഹല്‍വയുണ്ടാക്കാന് നിമിഷനേരം മതി\nമധുരമേറെയുള്ള പായസം മുതല് നാവില് കൊതിയൂറുന്ന ഹല്‍വ വരെ ഉണ്ടാക്കാം ചക്ക കൊണ്ട്. വിഷമില്ലാത്ത ഭക്ഷണം തേടി മലയാളി തൊടിയിലേക് ഇറങ്ങാന് തുടങ്ങിയതോടെ ചക്കയ്ക്ക് വലിയ ഗമയാണ് . വെറുംപുഴുക്ക് ഉണ്ടാക്കി അപമാനിക്കരുത് ചക്കയെ. രുചിയേറിയ ചക്ക ഹല്‍വ ഉണ്ടാക്കാന് അധിക നേരം വേണ്ട.\nപഴുത്ത ചക്കചുള (അരക്കിലോ),\nതേങ്ങ ചിരവിയത്(രണ്ടു കപ്പ്),\nനെയ്യ്(ഒരു ടേബിള് സ്പൂണ്)\nചക്കച്ചുളയും തേങ്ങയും വെവ്വേറെ മിക്സിയില് അരച്ചെടുക്കുക. ശര്‍ക്കര വെള്ളം ഒഴിച്ചു പാത്രത്തില് കുറഞ്ഞ ചൂടില് ലയിപ്പികുക. നെയ്യ് ഒഴികെ ബാക്കി ചേരുവകള് എല്ലാം തീയില്‍വെച്ച് ഉരുളിയില് കുറുക്കി എടുക്കുക. ഹല്‍വ പാകമാകുന്നത് വരെ തടിയില് പിടിക്കാതെ ഇളക്കുക. പാകമായാല് അടുപ്പില് നിന്ന് ഇറക്കി നെയ്യൊഴികുക. ചൂടോടെ നല്ല രൂപമുള്ള മറ്റൊരു പാത്രത്തിലേക്ക് മാറ്റുക. തണുത്ത ശേഷം വിളമ്പാം.\nfood, jackfruit halwa, latest news\nരസം തയ്യാറാക്കുന്നത് എങ്ങനെയെന്ന് നോക്കാം\nഒരു വെറൈറ്റി ബിരിയാണി ഉണ്ടാക്കി നോക്കിയാലോ?ചിക്കന് കീമ ബിരിയണി ഉണ്ടാക്കുന്ന വിധം നോക്കാം…..


ബൈക്കുകൾ കൂട്ടിയിടിച്ച് നിയമവിദ്യാർഥി മരിച്ചു; മൂന്നു പേർക്കു പരിക്ക് : Deepika.com Nattu Visesham\nSaturday, September 19, 2020 9:54 PM IST\nതൃശൂർ: കോലോത്തുംപാടത്ത് ബൈക്കുകൾ തമ്മിൽ കൂട്ടിയിടിച്ചുണ്ടായ അപകടത്തിൽ നിയമവിദ്യാർഥി മരിച്ചു. മൂന്നു പേർ ക്കു പരിക്കേറ്റു.\nഅത്താണി വട്ടംകുളങ്ങര പരേതനായ രാമകൃഷ്ണന്‍റെ മകൻ രാകേഷ്(25) ആണ് മരിച്ചത്. പരിക്കേറ്റ മുളങ്കുന്നത്തുകാവ് മാപ്രാണം വീട്ടിൽ ലിലിൻ(29), ശിൽപ വർഗീസ് (28), പൂമല വെള്ളാരംപാറയ്ക്കൽ കുരിയാക്കോസിന്‍റെ മകൻ മനു എന്ന ഇമ്മാനുവൽ എന്നിവരെ അശ്വനി ആശുപത്രിയിൽ പ്രവേശിപ്പിച്ചു.\nഇന്നലെ രാവിലെ ഒന്പതരയോടെയായിരുന്നു അപകടം. കോവിലകം ബാറിനു സമീപം ഹോണ്ട ഹോർനെറ്റ് ബൈക്കും യമഹ ബൈക്കും തമ്മിലാണു കൂട്ടിയിടിച്ചത്. അപകടത്തിൽ യമഹ ബൈക്ക് പാടത്തെ കുറ്റിക്കാടുകളിലേക്കു തെറിച്ചുപോയി. ഗുരുതരമായി പരിക്കേറ്റ രാകേഷിനെ ഉടൻ അശ്വനി ആശുപത്രിയിലെത്തിച്ചെങ്കിലും ജീവൻ രക്ഷിക്കാനായില്ല.\nരാകേഷ് കോഴിക്കോട് ലോ കോളജ് വിദ്യാർഥിയാണ്. കോളജിന് ലോക്ക്ഡൗണ് അവധിയായതിനാൽ സുഹൃത്തായ മനുവിന്‍റെ ബൈക്കിനു പിറകിലിരുന്ന് വെൽഡിംഗ് ജോലിക്കായി പോകുന്പോഴായിരുന്നു അപകടം. രാകേഷിന്‍റെ അച്ഛൻ മൂന്നുമാസം മുന്പാണു മരിച്ചത്. അമ്മ: ബിന്ദു. സഹോദരൻ: ബിനേഷ്.


നിത്യനിരീക്ഷണങ്ങള്: September 2007\nആദ്യം കളരിക്കുപുറത്ത് പിന്നെ രാഘവന്‍ഗുരുക്കളുടെ നെഞ്ചത്ത്\nസഹകരണം അഥവാ സമ്പൂര്‍ണ സഹകരണത്തിന്റെ ഉത്തമ മാതൃകയാണ് പരിയാരത്ത് അരങ്ങുതകര്‍ത്തത്‌്. അമ്മയെ തല്ലിയാലും രണ്ടഭിപ്രായത്തിന് സ്‌കോപ്പുണ്ടെങ്കിലും ദൈവം സഹായിച്ച് ഇവിടെയതില്ല.\nതിരഞ്ഞെടുപ്പ് നടത്തേണ്ട ഉദ്യോഗസ്ഥന്‍മാര്, കാവല്‍മാലാഖമാരായ പോലീസുകാര് പിന്നെ പേരുകേട്ട സഹകാരികളും കൈകോര്‍ത്തപ്പോള് പണ്ട് മാര്‍ക്‌സ് പറഞ്ഞ ഭരണകൂടം കൊഴിഞ്ഞുവീഴുന്ന സുന്ദര മുഹൂര്‍ത്തം.\nഒന്നുകൂടി ചിന്തിച്ചാല് ഇവിടുത്തെ വിപ്ലവകാരികള് ലെനിനും മുമ്പ് ജനിച്ചിരുന്നെങ്കില് വിപ്ലവം ലോകം മുയ്‌മന് ഇതിനകം നടന്നേനെ. ഭരണകൂടം കാലമെത്തിയിട്ടും സ്വയം കൊഴിഞ്ഞുവീഴാത്തതുകൊണ്ട് നാട്ടുകാരെല്ലാരും കൂടി റഷ്യയിലെ പോലെ കൊഴിച്ചുതാഴെയിട്ട അവസ്ഥയും ഉണ്ടാകുമായിരുന്നില്ല.\nഇപ്പോള് കണ്ണൂരില് പട്ടയം കിട്ടിയ ഈ ജനകീയ ജനാധിപത്യ സഹകരണ വിപ്ലവത്തിന് ഒരു 13 ജില്ലയില് കൂടി വിരിവിന് അപേക്ഷിച്ചാല് സംഗതി ക്ലീന്. സമ്പൂര്‍ണ വിപ്ലവ കേരളം. പിന്നെ തിരിഞ്ഞുനോക്കേണ്ടിവരില്ല. വിരിവുനേടേണ്ടകാര്യം സി.പി.ഐ സഖാക്കള്‍ക്ക് വിട്ടുകൊടുത്താല് ഭംഗിയാക്കിത്തരും.\nനേരാം വണ്ണം വിപ്ലവം നടത്തി തലപോകുന്നതിലും എന്തുകൊണ്ടും നല്ലത് ഉള്ള തലവച്ച് നന്നായി സഹകരിക്കലാണ്. തലക്കനം മാത്രമല്ല മടിക്കനവും കൂടിക്കൊണ്ടേയിരിക്കും.\nഅല്‌പബുദ്ധികളായ നേതാക്കളുടെ ഏറ്റവും വലിയ ആസ്‌തി ബഹുഭൂരിപക്ഷം വരുന്ന മന്ദബൂദ്ധികളായ അനുയായികളാണ്. മാര്‍ക്‌സിസത്തിന്റെ പരാജയകാരണവും സഹകരണത്തിന്റെ വിജയകാരണവും അതുതന്നെയാണ്. പടക്കളത്തിലെ കുതിരയെപ്പോലെ അക്കൂട്ടര് ചാവുന്നതുവരെ ഓടിക്കൊള്ളും. ജയവും തോല്‍വിയും കുതിരയുടെ പുല്ലിലും വെള്ളത്തിലും യാതൊരു വ്യതിയാനവും ഉണ്ടാക്കുകയുമില്ല.\nനയിക്കപ്പെടുന്നവരുടെ ബുദ്ധി ദാരിദ്ര്യരേഖക്ക് ലേശം താഴെയാവുന്നതുകൊണ്ട് ഒരുപാട് ഗുണങ്ങളുണ്ട്. വോട്ടില്ലെങ്കിലും നേരം പരപരാ വെളുക്കുന്നതിനും മുമ്പുതന്നെ വന്ന് ക്യൂവില് നിന്നുകൊള്ളും. അരണയുടെ അവസ്ഥയായതുകൊണ്ട് അടി രണ്ടു കിട്ടിയാലും രണ്ടടി നടക്കുമ്പോഴേക്കും അടിയുടെ ഓര്‍മ്മ പാടേ മാറിക്കിട്ടും. പിന്നെ വേദനമാത്രമേ കാണുകയുള്ളൂ. പില്‍ക്കാലത്ത് മാളത്തില് നിന്നും പാമ്പിനെപോലെ ഓര്‍മ്മകള് ഉയിര്‍ത്തെഴുന്നേല്‌ക്കുക നേതാക്കള്‍ക്കുമാത്രമാവും.\nഎതിരാളികളുടെ വകയായോ ഏമാന്‍മാരുടെ വകയായോ അടി രണ്ടു കിട്ടണം അല്ലെങ്കില് കൊടുക്കണമെന്നല്ലാതെ നാളേക്ക് പെന്‍ഷന് കിട്ടണമെന്നൊന്നും അവറ്റകള് കിനാവുകൂടി കാണുകയില്ല.\nആയ കാലത്തുകിട്ടിയ അടി ആപത്തുകാലത്ത് ക്ഷയമായി മാറുകയാണ് പതിവ്. ആ സുവര്‍ണാവസരം സമാഗതമായാല് അടിക്കു മതിയായ കാരണമായ ആ സൂപ്പര് സ്‌പെഷ്യാലിറ്റിയില് തന്നെ പോയി കിടന്ന് മരിക്കാം. ചികിത്സിച്ച് കൊല്ലുന്ന വഹയിലുള്ള ബില്ല് അടക്കാന് സഹായനിധിക്കായി പാട്ടനാദം പുറപ്പെടുവിപ്പിക്കാനുള്ള ആളുകള്‍ക്ക് ക്ഷാമമുണ്ടാവുകയില്ല. ഗീത പറഞ്ഞതുപോലെ സംഭവിക്കുന്നതെല്ലാം അപ്പോഴാണ് നേതാക്കളുടെ നല്ലതിനാവുക.\nസഹകരണ മേഡിക്കല് കോളിജുകളുടെ കാര്യത്തിലുള്ള ഈ ശുഷ്‌കാന്തി സര്‍ക്കാര് മെഡിക്കല് കോളിജുകളുടെ കാര്യത്തില് ഒട്ടുംതന്നെ ആവശ്യമില്ലെന്നതാണ് പുതിയ വിപ്ലവലൈന്. സര്‍ക്കാര് ധര്‍മ്മാശുപത്രികളില് തറയില് ചുരുണ്ടുകൂടി ചികിത്സ തേടുക ബൂര്‍ഷ്വാഭരണകൂടത്തിന്റെ പിണിയാളുകളുകളായ വന്‍കിട കുത്തക മുതലാളിമാരാണ്. അവറ്റകളെ ശരിക്കുപറഞ്ഞാല് വിഷം കൊടുത്തു കൊല്ലുകയാണ് വേണ്ടത്.\nകോഴിക്കോടു മെഡിക്കല് കോളിജുപോലുള്ള ഇടങ്ങളില് എടുത്തിട്ട കെട്ടിടങ്ങള് കൂടി ദ്രവിച്ചുവീഴുകയല്ലാതെ ഒരൊറ്റ വെള്ളക്കുപ്പായക്കാരെയും നിയമിച്ച് വിപ്ലവത്തിന്റെ ഭാവി ഹലാക്കാക്കിക്കളയരുത്. അതാണ് അടവുനയം.\nഉടുതുണിക്ക് മറുതുണിയില്ലാത്ത ആദിവാസികളുടെയും കൂലിപ്പണിക്കാരന്റെയും ഏകാശ്രയകേന്ദ്രങ്ങളാണല്ലോ സഹകരണ ആശുപത്രികളും മേഡിക്കല് കോളിജുകളും. അങ്ങോട്ട് ഒന്നറിയാതെ കയറിപ്പോയാല് പിന്നെ ജീവനുണ്ടെങ്കില് കിടപ്പാടത്തിന്റെ ആധാരം മാനേജരെ ഏല്‌പിച്ച് അന്തസ്സായി തിരിച്ചിറങ്ങാം. ഫീസടച്ചാല് സ്റ്റാര്‍ട്ടാവുന്ന ആംബുലന്‍സ് അവിടെത്തന്നെയുള്ള സ്ഥിതിക്ക് ചത്തുപോയാലും ഭയക്കണ്ട കാര്യമില്ല.\nകളരിക്കുപുറത്ത് അല്ലെങ്കില് ഗുരുക്കളുടെ നെഞ്ചത്ത് എന്നു കേട്ടിട്ടുണ്ട്. കളരിക്കുപുറത്തായ ഗുരുക്കളുടെ നെഞ്ചത്ത് എന്നത് ഇപ്പോള് എല്ലാവരും പരിയാരത്തു കണ്ടു. പൈതങ്ങള്‍ക്ക് നാവില് അരിവാള് ചുറ്റിക നക്ഷത്രം വിധിപ്രകാരം വരച്ചുകൊടുത്ത് വിപ്ലവത്തിന്റെ ഹരിശ്രീയെഴുതിച്ച കണ്ണൂരിലെ പേരുകേട്ട ഗുരുക്കളാണ് എം.വി.അര്.\nനമ്മള് ഹരിശ്രീ കുറിച്ച ശിഷ്യന്‍മാര് നമ്മളെക്കാള് മെച്ചപ്പെട്ട പ്രകടനം കാഴ്‌ചവെക്കുമ്പോള് ഗുരുക്കള്‍ക്ക് വിറളിപിടിക്കുകയാണോ വേണ്ടത് അല്ലെങ്കില് പാണഡവരെ അനുഗ്രഹിച്ച ഭീഷ്‌മരെപ്പോലെ നീണ്ടുനിവര്‍ന്നുനിന്ന് മൂര്‍ദ്ദാവില് കൈവെച്ച് കള്ളവോട്ടുചെയ്‌ത ആങ്കുട്ട്യേളെ ഓരോരുത്തരെയായി വരിവരിയായി നിര്‍ത്ത് ആയുഷ്‌മാന് ഭവ: എന്നും ധീരവനിതകളെ ദീര്‍ഘസുമംഗലീ ഭവ: എന്നും അനുഗ്രഹിക്കുകയല്ലേ വേണ്ടത്.\nവസന്തം സമാഗതമാവുമ്പോള് നാം കുയിലിന്റെ സംഗീതം കേള്‍ക്കുന്നു. അതുവരെ ആ പക്ഷി മൗനം പാലിക്കുന്നു എന്നു പറഞ്ഞത് ചാണക്യനാണ്. എല്.ഡി.എഫ് ഭരണം തുടങ്ങിയതുമുതല് കേരളത്തില് മൊത്തത്തില് വസന്തത്തിന്റെ ഇടിമുഴക്കമാണ്. അതുകൊണ്ടുതന്നെ മന്ത്രിസഭയിലെ കവികോകിലമായ സുധാരന്റെ നാവിനു വിശ്രമവുമില്ല. താന്തോന്നി രാഗത്തില് വിപ്ലവതാളത്തില് അവസാനം പാടിയതാകട്ടെ "എല്ലാം നീതിപൂര്‍വ്വ"മെന്നും.\n'വിധി' വിപരീതമാവുമ്പോള് 'ചിന്ത' കാടുകയറിപ്പോവുമെന്നും ചാണക്യന് പറഞ്ഞിട്ടുണ്ട്. അപ്പോള് ബഹുമാനപ്പെട്ട കോടതി താത്‌ക്കാലികമായി ബൂര്‍ഷ്വാകോടതിയായി മാറും. ഏതാണ്ട് അതിനുള്ളൊരു സാദ്ധ്യതയും ഇല്ലാതില്ല.\nPosted by NITHYAN at 9/26/2007 11:01:00 AM6comments: Links to this post\nആദ്യം കളരിക്കുപുറത്ത് പിന്നെ രാഘവന്‍ഗുരുക്കളുടെ ന...


❝ഇംഗ്ലീഷ്🏆⚽പ്രീമിയർ ലീഗിലെ💪✌ഏറ്റവും മൂർച്ചയേറിയ🔥⚔സ്‌ട്രൈക്കിങ്🤜💥🤛കൂട്ടുകെട്ട്❞ - Sportssify\nഇംഗ്ലീഷ് പ്രീമിയർ ലീഗിലെ ഏറ്റവും മികച്ച സ്‌ട്രൈക്കിങ് കൂട്ടുകെട്ടാണ് ടോട്ടൻഹാം താരങ്ങളായ ഹാരി കെയ്നും ഹ്യൂങ്-മിൻ സോണിന്റെയും. ഞായറാഴ്ച ക്രിസ്റ്റൽ പാലസിനെതിരായ4-1 ജയത്തോടെ പ്രീമിയർ ലീഗിലെ റെക്കോർഡ് ബുക്കിൽ സ്ഥാനം പിടിച്ചിരിക്കുകയാണ് ഇരു മുന്നേറ്റ നിര താരങ്ങളും . മത്സരത്തിൽ ഗാരെത് ബെയിലും ,ഹാരി കെയ്‌നും ഇരട്ട ഗോളുകൾ നേടിയപ്പോൾ . ബെയ്‌ലിന്റെ രണ്ടു ഗോളുകൾക്കും വഴിയൊരുക്കിയത് കെയ്‌നാണ്. കെയ്‌നിന്റെ രണ്ടാമത്തെ ഗോളിന് വഴിയൊരുക്കിയതാവട്ടെ സോണും.\nഇന്നലത്തെ വിജയത്തോടെ ടോട്ടൻഹാം പോയിന്റ് ടേബിളിൽ ആറാം സ്ഥാനത്തേക്ക് ഉയർന്നു . നാലാം സ്ഥാനക്കാരായ ചെൽസിക്ക് പിന്നിൽ രണ്ടു പോയിന്റിന്റെ വ്യത്യാസമാണുള്ളത്.ഈ സീസണിൽ ഇരു താരങ്ങളും കൂടി 14 ഗോളുകൾക്കാണ് വഴിയൊരുക്കി കൊടുത്തത് ഇതൊരു പുതിയ പ്രീമിയർ ലീഗ് റെക്കോർഡാണ്.\n1994/95 കാമ്പെയ്‌നിൽ ബ്ലാക്ക്ബേൺ ജോഡികളായ അലൻ ഷിയറും ക്രിസ് സട്ടനും സ്ഥാപിച്ച മുൻ റെക്കോർഡ് സ്പർസ് ഫോർവേഡുകൾ തകർത്തത്.ജനുവരി 4-ന് രണ്ടു സ്പർസ് ഫോർവേഡുകളും ഇരുവരുടെയും റെക്കോർഡിനൊപ്പമെത്തിയിരുന്നു പക്ഷെ അത് തകർക്കാൻ രണ്ട് മാസത്തിലേറെയായി കാത്തിരിക്കുകയായിരുന്നു. 2018-19 സീസണിൽ ബോർൺമൗത്തിനായി 12 ഗോളുകൾ നേടിയ റയാൻ ഫ്രേസറും കാലം വിൽ‌സണും മാത്രമാണ് മുമ്പത്തെ റെക്കോർഡിനടുത്ത് വന്നത്.\nഈ സീസണിൽ 16 ഗോളുകളുള്ള ഹാരി കെയ്ൻ പ്രീമിയർ ലീഗിൽ 13 അസിസ്റ്റുകൾ നേടി. മറുവശത്ത്, സോൺ ഹ്യൂങ്-മിൻ 13 തവണ സ്കോർ ചെയ്തിട്ടുണ്ട്, ഒമ്പത് അസിസ്റ്റുകൾ സ്വന്തം പേരിൽ കുറിച്ചു. പ്രീമിയർ ലീഗില ഏറ്റവും മികച്ച സ്‌ട്രൈക്കറായി കണക്കാക്കപ്പെടുന്ന കെയ്ൻ ടോട്ടൻഹാമിനായി 323 മത്സരങ്ങളിൽ നിന്നും 212 ഗോളുകൾ നേടിയിട്ടുണ്ട്. 2014 -15 സീസൺ മുതൽ പ്രീമിയർ ലീഗിൽ ടോട്ടൻഹാമിന്റെ പ്രധാന സ്‌ട്രൈക്കറായി കളിക്കുന്ന കെയ്ൻ ഒരു സീസണിൽ ശരാശരി 20 ഗോളുകൾ സ്കോർ ചെയ്യുന്നുണ്ട്. 2017 -18 ൽ ലീഗിൽ 30 ഗോളുകൾ സ്കോർ ചെയ്ത കെയ്ൻ സീസണിൽ മൊത്തം 41 ഗോളുകൾ നേടുകയും ചെയ്തു. ഇംഗ്ലണ്ട് ദേശീയ ടീമിനായി 51 മത്സരങ്ങളിൽ നിന്നും 32 ഗോളുകളും നേടിയിട്ടുണ്ട്.\n2015 ൽ ബയേർ ലെവർകൂസണിൽ നിന്നും ടോട്ടൻഹാമിലെത്തിയ സൗത്ത് കൊറിയൻ സോൺ ക്ലബിന്  വേണ്ടി 268 മത്സരങ്ങളിൽ നിന്നും 103 ഗോളുകൾ നേടിയിട്ടുണ്ട് . കൊറിയക്കു വേണ്ടി 117 മത്സരങ്ങളിൽ നിന്നും 36 ഗോളുകൾ നേടിയിട്ടുണ്ട്.\n❝👑മെസ്സിയെയും👑റൊണാൾഡോയെയും 🤩എംബാപ്പയെയും💪🔥മറികടന്ന് ഹാലൻഡ് കുതിക്കുന്നു❞


എന്‍ബിഎഫ്‌സി Vs ബാങ്ക് - എന്‍ബിഎഫ്‌സിയിൽ നിന്നുള്ള പേഴ്സണൽ ലോൺ മികച്ച ഓപ്ഷനാണ് - എന്തുകൊണ്ടെന്ന് അറിയുക\nഎന്‍ബിഎഫ്‌സി പേഴ്സണൽ ലോൺ മികച്ചതാണ്\nഎന്തുകൊണ്ടാണ് എന്‍ബിഎഫ്‌സികളിൽ നിന്ന് ഒരു പേഴ്സണൽ ലോൺ ലഭിക്കുന്നത് മികച്ച ഓപ്ഷനാകുന്നത്\nഎന്‍ബിഎഫ്‌സിയിൽ നിന്ന് പേഴ്സണൽ ലോൺ ലഭിക്കുന്നതുകൊണ്ടുള്ള ഗുണങ്ങൾ\nനോൺ-ബാങ്കിംഗ് ഫൈനാൻഷ്യൽ കമ്പനികളുടെ (എൻബിഎഫ്‌സികൾ) പേഴ്സണലൈസ്ഡ് ഓഫറിംഗുകൾ, വിശാലമായ സാന്നിധ്യം, വിപുലമായ റിസ്ക്ക് മാനേജ്മെന്‍റ് ഫ്രെയിംവർക്കുകൾ, വിവിധ സഹ ലെൻഡിംഗ് കരാറുകൾ, ഡൈനാമിക് ഡിജിറ്റൽ സാന്നിധ്യം എന്നിവ ഇന്ത്യയിൽ അവകളുടെ ക്രെഡിറ്റ് സൗകര്യങ്ങൾ വർദ്ധിപ്പിക്കുന്നു. വായ്പ എടുക്കുന്ന വ്യക്തി ബാങ്ക് ലോണിനെ അപേക്ഷിച്ച് എന്തുകൊണ്ട് എന്‍ബിഎഫ്‌സി ലോൺ തിരഞ്ഞെടുക്കുന്നു എന്ന് അറിയാൻ വായിക്കുക.\nഎന്തുകൊണ്ടാണ് ഒരു എന്‍ബിഎഫ്‌സി പേഴ്സണല് ലോണ് ഒരു മികച്ച ഓപ്ഷനായിരിക്കുന്നത്?\n1. ലളിതമായ യോഗ്യതാ മാനദണ്ഡങ്ങൾ\nനീണ്ട അല്ലെങ്കിൽ സങ്കീർണ്ണമായ കാര്യങ്ങൾ പാലിക്കേണ്ടതില്ല പേഴ്സണല് ലോണുകള്‍ക്കുള്ള യോഗ്യതാ മാനദണ്ഡം എൻബിഎഫ്‌സികൾക്കൊപ്പം. ഈ ലെന്‍ഡര്‍മാര് പരിഗണിക്കുന്ന പ്രാഥമിക മാനദണ്ഡം നിങ്ങളുടെ ക്രെഡിറ്റ് സ്കോർ. മിനിമം 750 എന്ന സിബിൽ സ്കോർ ഉണ്ടെങ്കില് തൽക്ഷണം അപ്രൂവൽ ലഭിച്ചെന്ന് വരും. കുറഞ്ഞ ക്രെഡിറ്റ് സ്കോറുകൾ ഉള്ളവർക്ക് ഗണ്യമായ വരുമാനവും മികച്ച കരിയർ പോർട്ട്ഫോളിയോയും കാട്ടി അപേക്ഷിക്കാം.\nഅതിന് പുറമേ, ബാങ്കുകൾ നിശ്ചയിച്ച യോഗ്യതാ നിബന്ധനകൾ വളരെ കർശനമാണ്, പ്രത്യേകിച്ച് സ്വയം തൊഴിൽ ചെയ്യുന്ന അപേക്ഷകർക്ക്.\n2. മിനിമം അല്ലെങ്കിൽ ഒട്ടും തന്നെ പേപ്പർവർക്ക് ഇല്ല\nഎൻബിഎഫ്‌സിയിൽ പേഴ്‌സണൽ ലോണിന് അപേക്ഷിക്കുമ്പോൾ നിലവിലുള്ളതോ മുൻകൂട്ടി അംഗീകാരം ലഭിച്ചതോ ആയ ഉപഭോക്താക്കൾ ഡോക്യുമെന്‍റുകളൊന്നും സമർപ്പിക്കേണ്ടതില്ല. പുതിയ ഉപഭോക്താക്കൾക്ക്, ആവശ്യമായ ഡോക്യുമെന്‍റുകൾ കെവൈസി, ബാങ്ക് അക്കൗണ്ട് സ്റ്റേറ്റ്‌മെന്‍റുകൾ, ഏറ്റവും പുതിയ സാലറി സ്ലിപ്പുകൾ എന്നിവയ്‌ക്കായുള്ള ഒവിഡി-കൾ മാത്രമായി പരിമിതപ്പെടുത്തിയിരിക്കുന്നു.\nബാങ്കുകളുടെ കാര്യത്തിൽ, നിലവിലുള്ളതും പുതിയതുമായ ഉപഭോക്താക്കൾ ദീർഘമായ പേപ്പർ വർക്ക് സമർപ്പിക്കേണ്ടതുണ്ട്. ഈ ലെന്‍ഡര്‍മാര്‍ക്ക് സാധാരണയായി സ്വയം തൊഴില് ചെയ്യുന്ന അപേക്ഷകരില് നിന്നും അധിക ഡോക്യുമെന്‍റുകള് ആവശ്യമാണ്.\n3. വേഗത്തിലുള്ള അപ്രൂവല്\nപ്രീ-അപ്രൂവ്‍ഡ് ഉപഭോക്താക്കൾക്ക് ബെസ്റ്റ് എന്‍ബിഎഫ്‌സി-യില് പേഴ്സണല് ലോണിന് അപേക്ഷിച്ച് മിനിറ്റുകൾക്കുള്ളിൽ ലോൺ അപ്രൂവൽ നേടാൻ കഴിയും. മറ്റ് സാഹചര്യങ്ങളിലും, പ്രമുഖ എന്‍ബിഎഫ്‌സി-കളിൽ നിന്ന് വെറും5മിനിറ്റിനുള്ളിൽ* അൺസെക്യുവേർഡ് ലോൺ അപ്രൂവൽ ലഭിക്കും.\nഅപേക്ഷ അംഗീകരിക്കുന്നതിന് മുമ്പ് കൂടുതൽ ആഭ്യന്തര പ്രക്രിയകൾ പാലിക്കേണ്ടതിനാല്, ഇത് ബാങ്കുകളുമായി ബന്ധപ്പെട്ട സാഹചര്യം അല്ല.\n4. വേഗത്തിലുള്ള പ്രോസസ്സിംഗ്\nഎൻബിഎഫ്‌സികള്‍ക്ക് അപേക്ഷ അപ്രൂവ് ചെയ്താല് ഒരു പ്രവൃത്തി ദിവസത്തിനുള്ളിൽ പ്രോസസ്സ് ചെയ്യാം. തിരഞ്ഞെടുത്ത നോൺ-ബാങ്കിംഗ് ഫൈനാൻഷ്യൽ കമ്പനികളില് അങ്ങനെ 24 മണിക്കൂറിനുള്ളിൽ* വായ്പക്കാർക്ക് അക്കൗണ്ടിൽ പണം ലഭിക്കും. ഇത് എന്‍ബിഎഫ്‌സി ലോണുകളെ മെഡിക്കൽ എമര്‍ജന്‍സി പോലുള്ള അടിയന്തിര സന്ദര്‍ഭങ്ങളില് ഉചിതമായ ഫണ്ടിംഗ് ഓപ്ഷനാക്കുന്നു.\nബാങ്കുകളിൽ നിന്നുള്ള പേഴ്സണൽ ലോണിന്‍റെ വിതരണ സമയം ഏതാനും ദിവസങ്ങൾ മുതല് ഏതാനും ആഴ്ചകൾ വരെയാകാം.\n5. പൂർണ്ണമായും ഓൺലൈൻ അപേക്ഷാ പ്രക്രിയ\nഞങ്ങൾ 100% ഡിജിറ്റൽ, പേപ്പർലെസ് ആപ്ലിക്കേഷൻ പ്രോസസ്സാണ് നല്‍കുന്നത്. നടപടിക്രമം ആരംഭിക്കുന്നതിന് നിങ്ങൾ പേര്, ഫോൺ നമ്പർ, നഗരം തുടങ്ങിയ അടിസ്ഥാന വിവരങ്ങൾ മാത്രം നൽകിയാല് മതി.\nഅതേസമയം, പല ബാങ്കുകളിലും ഓൺലൈൻ ലോൺ അപേക്ഷാ പ്രോസസ്സ് ഇപ്പോഴും ലഭ്യമല്ല. വായ്പക്കാർ ബ്രാഞ്ചില് ചെന്ന് നേരിട്ട് അപേക്ഷ നല്‍കേണ്ടതിനാല് അത് ബുദ്ധിമുട്ടാണ്.\n6. സവിശേഷമായ കസ്റ്റമർ സർവ്വീസ്\nഅത് മാത്രമല്ല, എൻബിഎഫ്‌സികള്‍ക്ക്, വിശ്വാസമര്‍പ്പിക്കാവുന്ന മേല്‍ത്തരം കസ്റ്റമർ സർവ്വീസാണ് ഉള്ളത്. ഈ ലെൻഡിംഗ് കമ്പനികൾ സാധാരണയായി പേഴ്സണൽ ലോണിന് അപേക്ഷിക്കുന്നതിന് മുമ്പും ശേഷവും അല്ലെങ്കിൽ അനുവദിക്കുന്നതിന് മുമ്പും ശേഷവും വായ്പക്കാരനെ സഹായിക്കാൻ ലഭ്യമായ ഒരു കസ്റ്റമർ റിലേഷൻഷിപ്പ് മാനേജരെ നിയോഗിക്കും.\nനേരേമറിച്ച്, ബാങ്കുകളില്, പ്രത്യേകിച്ച് പൊതുമേഖലയില് അത്തരം സേവനങ്ങള് അത്ര കസ്റ്റമര്-സെന്‍ട്രിക്ക് ആയിരിക്കില്ല.\nഈ കാരണങ്ങളാല്, എന്‍ബിഎഫ്‌സി ലോൺ തിരഞ്ഞെടുക്കുന്നത് മികച്ച ഓപ്ഷനായി കാണുന്നു. ബാങ്കിനെ അപേക്ഷിച്ച് നിങ്ങൾക്ക് എന്‍ബിഎഫ്‌സിയില് നിന്ന് (യോഗ്യത അടിസ്ഥാനമാക്കി) ഉയർന്ന തുകക്ക് ഇന്‍സ്റ്റന്‍റ് ലോൺ ലഭിക്കും. നാമമാത്രമായ പലിശ നിരക്കിൽ ആകർഷകമായ സവിശേഷതകളും ആനുകൂല്യങ്ങളും നേടാൻ ബജാജ് ഫിൻസെർവിൽ പേഴ്സണൽ ലോണിന് അപേക്ഷിക്കുക.


സ്‌കൂളിന് തീപിടിച്ച് കുട്ടികളടക്കം 24 പേര് വെന്തു മരിച്ചു. | Daily Kerala Malayalam News\nHome Featured News സ്‌കൂളിന് തീപിടിച്ച് കുട്ടികളടക്കം 24 പേര് വെന്തു മരിച്ചു.\nPosted By: adminon: September 14, 2017 In: Featured News, InternationalNo Comments\nക്വാലാലംപുര്: മലേഷ്യന് തലസ്ഥാനമായ ക്വാലാലംപുരില് സ്‌കൂളിന് തീപിടിച്ച് കുട്ടികളടക്കം 24 പേര് വെന്തു മരിച്ചു. ദാറുല് ഖുറാന് ഇത്തിഫഖിയ തഹ്ഫീസ് സ്‌കൂളില് വ്യാഴാഴ്ച്ച പുലര്‍ച്ചെയാണ് രാജ്യത്തെ നടുക്കിയ ദുരന്തമുണ്ടായത്.\nപുലര്‍ച്ചെ 5.30നോടടുത്ത് രക്ഷാ പ്രവര്‍ത്തകര് സംവസ്ഥലത്തെത്തുമ്പോള് കെട്ടിടത്തെ മുഴുവന് തീമൂടിയിരുന്നു. തീപിടിച്ച മുറിയിലെ ഏക വാതിലിനെ തീ വിഴുങ്ങിയതിനാല് പുറത്തേക്ക് വഴിയില്ലാതെ കുട്ടികളും അധ്യാപകരും മുറിക്കുള്ളില് കുടുങ്ങിയതാണ് ദുരന്തത്തിന്റ തെീവ്രത കൂട്ടിയത്.\nതീയണച്ച രക്ഷാ പ്രവര്‍ത്തകര് മുറിക്കുള്ളില് പ്രവേശിച്ചപ്പോള് മൃതദേഹങ്ങളെല്ലാം മൂലയ്ക്ക് കൂട്ടിയിട്ടപോലെ കിടക്കുകയായിരുന്നു. ഭൂരിഭാഗവും കത്തിക്കരിഞ്ഞ നിലയിലായിരുന്നു. 13നും 17നും പ്രായമധ്യേയുള്ളവരായിരുന്നു മരിച്ച കുട്ടികളില് ഭൂരിഭാഗവും.\nമതപഠനകേന്ദ്രത്തിന്റെ രണ്ടാം നിലയിലായിരുന്നു അപകടമുണ്ടായത്. അഗ്നിബാധയുണ്ടാകുമ്പോള് രക്ഷപ്പെടാനുള്ള പ്രത്യേക ഗോവണിയുണ്ടായിരുന്നെങ്കിലും നവീകരണ പ്രവൃത്തി നടക്കുന്നതിനാല് ഈ ഗോവണിയിലേക്കുള്ള ഇടങ്ങളിലെല്ലാം തടസ്സങ്ങളായിരുന്നു.\nകുട്ടികളെ തിരിച്ചറിയാനുള്ള നടപടികള് പുരോഗമിക്കുകയാണ്.


അശ്വിനെതിരെ മുരളി വിജയിന്റെ 'കൗണ്ടർ അറ്റാക്ക്'; ഇടം കയ്യൻ ബാറ്റിംഗിൽ അതിശയിച്ച് ക്രിക്കറ്റ് ലോകം: വീഡിയോ\nഅശ്വിനെതിരെ മുരളി വിജയിന്റെ ‘കൗണ്ടർ അറ്റാക്ക്’; ഇടം കയ്യൻ ബാറ്റിംഗിൽ അതിശയിച്ച് ക്രിക്കറ്റ് ലോകം: വീഡിയോ\nഇന്ത്യൻ ദേശീയ ടീമിലെ സുപ്രധാന താരമായിരുന്ന മുരളി വിജയ് കഴിഞ്ഞ കുറേക്കാലമായി ടീമിനു പുറത്താണ്. ടെസ്റ്റ് മത്സരങ്ങളിൽ തുടർന്നും കളിച്ചിരുന്നുവെങ്കിലും മോശം ഫോമിനെത്തുടർന്ന് അതിൽ നിന്നും പുറത്തായി. വിൻഡീസിനെതിരായ ടെസ്റ്റ് മത്സരങ്ങൾക്കുള്ള ടീമിലും വിജയ് ഇടം പിടിച്ചില്ല. ഇപ്പോൾ തമിഴ്നാട് പ്രീമിയർ ലീഗിൽ റൂബി ത്രിച്ചി വാരിയേഴ്സിന് വേണ്ടി കളിച്ച് കൊണ്ടിരിക്കുകയാണ് മുരളി വിജയ്. മത്സരത്തിൽ ഇടംകയ്യൻ ബാറ്റിംഗ് പുറത്തെടുത്ത വിജയിൻ്റെ പുതിയ ശൈലി ഇപ്പോൾ തരംഗമാവുകയാണ്.\nഅസാധാരണ ബൗളിംഗ് ആക്ഷനുകളുമായി വാർത്തകളിൽ ഇടം നേടിയ ഇന്ത്യൻ താരം ആർ അശ്വിനെതിരെയായിരുന്നു മുരളി വിജയിൻ്റെ ഇടംകയ്യൻ ബാറ്റിംഗ്. ഡിണ്ടിഗൽ ഡ്രാഗൺസിൻ്റെ ക്യാപ്റ്റനായ ആർ അശ്വിൻ്റെ സ്പിൻ ബൗളിംഗിനെ സമർത്ഥമായി നേരിട്ട വിജയ് രണ്ട് പന്തുകളാണ് ഇടം കയ്യനായി നേരിട്ടത്. ഒരു പന്തിൽ സിംഗിളിട്ട വിജയ് അടുത്ത പന്ത് ലോംഗ് ഓണിലേക്ക് അടിച്ച് സിംഗിളിനു ശ്രമിച്ചെങ്കിലും അമ്പയർ നോ ബോൾ വിളിച്ചതോടെ ക്രീസിൽ തുടർന്നു. ഫ്രീ ഹിറ്റ് പന്ത് വലം കയ്യനായി നേരിട്ട വിജയ് അത് സിക്സറിനു പറത്തുകയും ചെയ്തു.\nമത്സരത്തിൽ 99 റൺസെടുത്ത വിജയിൻ്റെ തകർപ്പൻ ബാറ്റിംഗ് കരുത്തിൽ റൂബി ത്രിച്ചി വാരിയേഴ്സ് 179 റൺസിൻ്റെ വിജയലക്ഷ്യം മുന്നോട്ടു വെച്ചെങ്കിലും ഡിണ്ടിഗൽ ഡ്രാഗൺസ് അവസാന ഓവറിൽ വിജയലക്ഷ്യം മറികടന്നു. 105 റൺസെടുത്ത് പുറത്താവാതെ നിന്ന നാരായണൻ ജഗദീശനാണ് ഡിണ്ടിഗൽ ഡ്രാഗൺസിനെ വിജയിപ്പിച്ചത്.\nടി20 ക്രിക്കറ്റിൽ തകർപ്പൻ റെക്കോർഡുള്ള താരമാണ് മുരളി വിജയ്. ഐപിഎല്ലിൽ 103 മത്സരങ്ങൾ കളിച്ചിട്ടുള്ള വിജയ് രണ്ട് സെഞ്ചുറികളടക്കം 2587 റൺസും നേടിയിട്ടുണ്ട്. ചെന്നൈ സൂപ്പർ കിംഗ്സ് 2010, 2011, 2018 വർഷങ്ങളിൽ ഐപിഎൽ കിരീടം നേടിയപ്പോൾ ടീമിലുണ്ടായിരുന്ന വിജയ്, കിംഗ്സ് ഇലവൻ പഞ്ചാബിന്റെ ക്യാപ്റ്റനുമായിട്ടുണ്ട്.\nRead more on: R Ashwin | viral video


നസ്രിയയ്ക്ക് 'ചെക്ക്' പറഞ്ഞ് പൃഥ്വിരാജ്; ഗ്യാലറിയിലിരുന്ന് കൈയടിച്ച് പാർവതി-Prithviraj shares Anjali Menon film Koode location photo with Parvathy and Nazriya\nനസ്രിയയ്ക്ക് 'ചെക്ക്' പറഞ്ഞ് പൃഥ്വിരാജ്; ഗ്യാലറിയിലിരുന്ന് കൈയടിച്ച് പാർവതി\n“സഹോദരി ആ ചിത്രം പോസ്റ്റ് ചെയ്തതുകൊണ്ട്,” എന്ന അടിക്കുറിപ്പോടെ പങ്കുവച്ച ചിത്രത്തിൽ പാർവതിയേയും നസ്രിയയേയും ടാഗ് ചെയ്തിട്ടുണ്ട്\nUpdated: December 4, 2020 11:42:44 am\nപാർവതിയും പൃഥ്വിരാജും നസ്രിയയും മുഖ്യ വേഷങ്ങളിൽ അഭിനയിച്ച അഞ്ജലി മേനോൻ ചിത്രമായിരുന്നു ‘കൂടെ’. വിവാഹത്തിന് ശേഷം നസ്രിയയുടെ തിരിച്ചുവരവിന് ഇടയൊരുക്കിയ ചിത്രം എന്ന പ്രത്യേകതയും കൂടെയ്ക്കുണ്ട്. കഴിഞ്ഞദിവസം പാർവതിയോടൊപ്പമുള്ള ഒരു ചിത്രം നസ്രിയ പോസ്റ്റ് ചെയ്തിരുന്നു. രണ്ടുപേരും എന്തോ ആലോചിരിക്കുന്ന ഒരു ചിത്രമായിരുന്നു അത്. എന്നാൽ ഇന്നിതാ പൃഥ്വി മറ്റൊരു ചിത്രം പോസ്റ്റ് ചെയ്തിരിക്കുന്നു. നസ്രിയയുടേയും പാർവതിയുടേയും ഫോട്ടോയെടുക്കുന്ന തന്റെ ചിത്രമാണ് പൃഥ്വി പോസ്റ്റ് ചെയ്തിരിക്കുന്നത്.\n“സഹോദരി ആ ചിത്രം പോസ്റ്റ് ചെയ്തതുകൊണ്ട്,” എന്ന അടിക്കുറിപ്പോടെ പങ്കുവച്ച ചിത്രത്തിൽ പാർവതിയേയും നസ്രിയയേയും ടാഗ് ചെയ്തിട്ടുണ്ട്. മനോഹരമായ ഓർമ എന്നാണ് പാർവതിയുടെ കമന്റ്.\nWeb Title: Prithviraj shares anjali menon film koode location photo with parvathy and nazriya


‘ചേർത്തലയിൽ ആർഎസ്എസ് പ്രവർത്തകർ വൃദ്ധനെ ക്രൂരമായി ചവിട്ടിക്കൊന്നു’ എന്ന വാര്‍ത്തയുടെ യാഥാര്‍ഥ്യമറിയൂ... | FactCrescendo | The leading fact-checking website in India\n‘ചേർത്തലയിൽ ആർഎസ്എസ് പ്രവർത്തകർ വൃദ്ധനെ ക്രൂരമായി ചവിട്ടിക്കൊന്നു’ എന്ന വാര്‍ത്തയുടെ യാഥാര്‍ഥ്യമറിയൂ…\nJune 23, 2020 June 23, 2020 Vasuki S\nഇന്നലെ അതായത് ജൂൺ ഇരുപത്തിരണ്ടാം തീയതി ചേർത്തല അർത്തുങ്കൽ നടന്ന സംഘർഷത്തിനിടയിൽ ഒരാൾ കൊല്ലപ്പെട്ട വാർത്ത സാമൂഹ്യ മാധ്യമങ്ങളിലും വാര്‍ത്താ മാധ്യമങ്ങളിലും പ്രചരിക്കുന്നുണ്ട്.\nഈ വാർത്ത സത്യമാണോ എന്ന് അന്വേഷിച്ച് ഞങ്ങൾക്ക് വായനക്കാരിൽ ചിലർ സന്ദേശം അയച്ചിരുന്നു.\nഈ വാർത്ത ഫെയ്സ്ബുക്കിലും കൂടാതെ ചില ഓൺലൈൻ മാധ്യമങ്ങളിലും പ്രചരിക്കുന്നതായി ഞങ്ങൾ അന്വേഷിച്ചപ്പോൾ കണ്ടെത്തി. ഫേസ്ബുക്കിൽ പ്രചരിക്കുന്ന ഒരു വാർത്ത താഴെ നൽകുന്നു.\nചേർത്തലയിൽ ആർഎസ്എസ് പ്രവർത്തകർ വൃദ്ധനെ ക്രൂരമായി ചവിട്ടിക്കൊന്നു രണ്ടുപേർ അറസ്റ്റിൽ ആർഎസ്എസ് നാടിന് ആപത്ത്\nഎന്നാണ് പോസ്റ്റിലൂടെ പ്രചരിപ്പിക്കുന്ന വാർത്ത. എന്നാൽ ഞങ്ങൾ അന്വേഷിച്ചപ്പോൾ ഈ സംഭവത്തിന് പിന്നിൽ ആർഎസ്എസിന് യാതൊരു ബന്ധവും ഇല്ല എന്നാണ് മനസ്സിലാക്കാന് സാധിച്ചത്. ഞങ്ങളുടെ അന്വേഷണവും അന്വേഷണത്തിന് വിശദാംശങ്ങളും താഴെ കൊടുക്കുന്നു.\nഞങ്ങൾ ഈ വാർത്തയെക്കുറിച്ച് അന്വേഷിക്കാൻ ആദ്യം അർത്തുങ്കൽ പോലീസ് സ്റ്റേഷനിൽ വിളിച്ചിരുന്നു. അവിടെ നിന്നും ഞങ്ങൾക്ക് ലഭിച്ച വിശദീകരണം ഇങ്ങനെയാണ് “ഏതാനും നാളായി തുടർന്ന് പോരുന്ന വഴി തർക്കമാണ് സംഘട്ടനത്തിൽ കലാശിച്ചത്. കൊല്ലപ്പെട്ട വയോധികന്‍റെ പുരയിടത്തിലൂടെ അറസ്റ്റിലായ സുന്ദരേശ്വര റാവു, ശ്രീധര റാവു എന്നിവർ ബൈക്കിൽ പോകുമ്പോൾ വയോധികൻ ഇവരെ തടയുകയും ഇത് സംഘർഷത്തിൽ എത്തുകയുമായിരുന്നു. മണിയനെ ഇവർ ശാരീരിക ഉപദ്രവം ഏല്‍പ്പിച്ചതായി പറയപ്പെടുന്നു. കൊല്ലാന് വേണ്ടി മനപൂര്‍വം ചെയ്തതല്ല എന്നാണ് പ്രാഥമിക നിഗമനം. മണിയനെ കുറ്റക്കാര് പിടിച്ചു തള്ളിയപ്പോള് അദ്ദേഹം താഴെവീണു. അങ്ങനെ ആന്തരികമായി ക്ഷതമുണ്ടായിരിക്കാം എന്നാണ് ഡോക്ടര്‍മാര് അറിയിച്ചത്. ഇവര് തമ്മിലുള്ള സംഘര്‍ഷത്തിന് കാരണം അതിര്‍ത്തി തര്‍ക്കമാണ്. പാര്‍ട്ടി സംബന്ധമായ യാതൊരു പ്രശ്നങ്ങളും ഈ തര്‍ക്കത്തിലില്ല. കുഴഞ്ഞുവീണ മണിയനെ ആശുപത്രിയിലേക്ക് കൊണ്ടു പോകുന്ന വഴിയാണ് മരണം സംഭവിച്ചത്. പോസ്റ്റ്മോര്‍ട്ടം റിപ്പോർട്ട് കിട്ടി കഴിഞ്ഞാൽ മാത്രമേ മരണകാരണം വ്യക്തമാവുകയുള്ളൂ.\nഈ സംഭവത്തിന് ആർഎസ്എസ് എന്നല്ല ഒരു സംഘടനയുമായും യാതൊരു ബന്ധവുമില്ല. സ്റ്റേഷനിലെ സിഐ എ. അല്‍ജബര് ആണ് ഇക്കാര്യം അറിയിച്ചത്. കൂടാതെ ആലപ്പുഴയിലെ ആർഎസ്എസ് നേതൃത്വവുമായി ഞങ്ങൾ ബന്ധപ്പെട്ടിരുന്നു. കുറ്റാരോപിതര് ആര്‍എസ്‌എസ് പ്രവര്‍ത്തകരൊന്നുമല്ല, ആര്‍എസ്‌എസ് അനുഭാവികളാണ് എന്നു മാത്രം. എന്നാല് ഈ വിഷയത്തിന് ആര്‍എസ്‌എസുമായി യാതൊരു ബന്ധവുമില്ല. എന്നാണ് ജില്ലയുടെ ചുമതലയുള്ള ജയകൃഷ്ണന് എന്ന പ്രവര്‍ത്തകന് ഞങ്ങള്‍ക്ക് മറുപടി നല്‍കിയത്.\nമുഖ്യധാരാ മാധ്യമങ്ങള് ഈ വാര്‍ത്ത പ്രസിദ്ധീരിച്ചിട്ടുണ്ട്. എന്നാല് വയോധികനെ ചവിട്ടിയാണ് കൊന്നതെന്നോ കുറ്റക്കാര് ആര്‍എസ്‌എസ് പ്രവര്‍ത്തകരാണെന്നോ പരാമര്‍ശമില്ല.\nഅതിനാൽ ആർഎസ്എസ് പ്രവർത്തകർ വൃദ്ധനെ ക്രൂരമായി ചവിട്ടിക്കൊന്നു എന്ന തരത്തിൽ പ്രചരിക്കുന്ന വാർത്ത അടിസ്ഥാനരഹിതമാണ്.\nപോസ്റ്റില് നൽകിയിരിക്കുന്ന വാർത്ത അടിസ്ഥാനരഹിതമാണ്. കാലങ്ങളായി നിലനിന്ന രണ്ട് കുടുംബങ്ങൾ തമ്മിൽ നിലനിന്ന അതിർത്തി തർക്കത്തെ തുടർന്ന് ഉണ്ടായ സംഘർഷം സംഘട്ടനത്തിൽ ചെലുത്തുകയും മരിച്ച വയോധികനെ പ്രതികൾ എന്ന് ആരോപിക്കപ്പെട്ടവർ ഉപദ്രവിക്കുകയും ചെയ്തിട്ടുണ്ട്. ഇവര് ചവിട്ടി കൊന്നു എന്ന കാര്യത്തിന് സ്ഥിരീകരണമില്ല. ആശുപത്രിയിലേക്ക് കൊണ്ടു പോകുന്ന വഴിയാണ് മരണം സംഭവിച്ചത്. പോസ്റ്റുമാർട്ടം റിപ്പോർട്ട് വന്നാൽ മാത്രമേ മരണകാരണം വ്യക്തമാവുകയുള്ളൂ എന്ന് അന്വേഷണവുമായി ബന്ധപ്പെട്ട പോലീസ് ഉദ്യോഗസ്ഥൻ അറിയിച്ചിട്ടുണ്ട്.\nTitle:‘ചേർത്തലയിൽ ആർഎസ്എസ് പ്രവർത്തകർ വൃദ്ധനെ ക്രൂരമായി ചവിട്ടിക്കൊന്നു’ എന്ന വാര്‍ത്തയുടെ യാഥാര്‍ഥ്യമറിയൂ…\nTagged ArthunkalcherthalaMurderOld manRSS\nഈ ചിത്രങ്ങളും പട്ടികയും ലഡാക്കില് മരിച്ച ചൈനീസ് സൈനികരുടെതല്ല; സത്യാവസ്ഥ അറിയൂ…


By: Priyanka Menon Published on: 01 May, 2022 4:57 PM IST\nമഴ മാറിയാൽ കടലാസ് പൂക്കൾ ധാരാളമായി ഉണ്ടാകും. ചെടിയിൽ ഏറെനാൾ കൊഴിയാതെ നിൽക്കുന്ന പൂക്കൾ തന്നെയാണ് ബോഗൺവില്ല നട്ടുപിടിപ്പിക്കാൻ എല്ലാവരും ഇഷ്ടപ്പെടുന്ന ഒരു കാരണം. ഇളം കമ്പുകൾ നട്ടുപിടിപ്പിച്ചും, നവീന ഇനങ്ങളുടെ തൈകൾ പതിവച്ചും കൃഷി ഒരുക്കാവുന്നതാണ്.\nശരിയായ വളപ്രയോഗം നടത്തിയാൽ ബോഗൺവില്ലയിൽ എപ്പോഴും പൂക്കൾ ഉണ്ടാകും. എന്നാൽ പൂക്കൾ നിറയെ ഉണ്ടാകാനുള്ള മറ്റൊരു വഴിയാണ് കമ്പുകോതൽ.\nദിവസവും ആറു മണിക്കൂർ നല്ല വെയിൽ ലഭ്യമായാൽ മാത്രമാണ് ഈ ചെടിയിൽ നല്ല രീതിയിൽ പൂവ് ഉണ്ടാകുകയുള്ളൂ. വെയിൽ ലഭ്യമായാൽ മാത്രം പോരാ ശരിയായ രീതിയിൽ കൊമ്പുകോതൽ നടത്തുകയും വേണം. കൊമ്പുകോതൽ നടത്തിയാൽ ചെടി കുറ്റിച്ചെടിയായി പരിപാലിക്കാൻ എളുപ്പമാണ്.\nബന്ധപ്പെട്ട വാർത്തകൾ : ബോഗൻവില്ലയിൽ ഈ ഒരൊറ്റ പ്രയോഗം ചെയ്താൽ എല്ലാ കാലാവസ്ഥയിലും നിറയെ പൂക്കൾ ഉണ്ടാകും\nമെയ് മാസം അവസാനം മഴയ്ക്ക് മുൻപ് ചെടിയുടെ കമ്പുകൾ താഴ്ത്തി മുറിച്ചു കളയണം. ഇങ്ങനെ ചെയ്യുന്ന പക്ഷം മഴക്കാലത്ത് ധാരാളമായി പൂക്കൾ ഉണ്ടാകുന്നു. വർഷക്കാലം കഴിഞ്ഞാൽ നന പരിമിതപ്പെടുത്തണം. ഇത് കടലാസ് ചെടിയിൽ പൂക്കൾ ഉല്പാദനത്തെ പ്രോത്സാഹിപ്പിക്കും. ചെടി പൂവിടുന്നത് വരെ ഇലകൾ വാടുന്ന അവസ്ഥയിൽ മാത്രം നന നൽകുക. അതിനുശേഷം കമ്പു കോതിയ ചെടി ധാരാളമായി പുഷ്പിക്കാൻ റോക്ക് ഫോസ്ഫേറ്റും പൊട്ടാസ്യം നൈട്രേറ്റും അടങ്ങിയ കൂട്ടു വളം നൽകണം. മിശ്രിതത്തിൽ ഉണ്ടാകുന്ന പുളിപ്പ് മാറ്റുവാൻ അല്പം കുമ്മായം വിതറുന്നത് നല്ലതാണ്. മെയ്- ജൂൺ മാസങ്ങളിലാണ് ചെടി ഗ്രാഫ്റ്റ് ചെയ്യാനും പതി വെച്ച് തൈകൾ തയ്യാറാക്കുവാനും ഏറ്റവും മികച്ച സമയം.\nബന്ധപ്പെട്ട വാർത്തകൾ : ബൊഗേൻ വില്ല പൂന്തോട്ടത്തിലെ റാണി\nപൂവിടാൻ തുടങ്ങിയ ചെറിയ ചെടികൾക്ക് വിപണിയിൽ ആവശ്യക്കാർ ഏറെയാണ്. ഗ്രാഫ്റ്റ് ചെയ്ത പലനിറങ്ങളിൽ പൂവിട്ട ചെടിക്ക് മികച്ച വില തന്നെ വിപണിയിൽ ലഭ്യമാകുന്നു. വിവിധ ആകൃതിയിൽ അതായത് കുട, ബോൾ എന്നിങ്ങനെ പല ആകൃതിയിൽ ചെടികൾ ഒരുക്കി വിപണിയിലേക്ക് എത്തിക്കുന്നതും, ഒറ്റ റൂട്ട് സ്റ്റോക്കിൽ പത്തിലധികം ഇനങ്ങൾ ഗ്രാഫ്റ്റ് ചെയ്തുണ്ടാക്കിയ ചെടികളും വാങ്ങുവാൻ ആവശ്യക്കാർ ധാരാളമുണ്ട് ഈ മേഖലയിൽ.\nബന്ധപ്പെട്ട വാർത്തകൾ : ബോഗൺവില്ല പൂന്തോട്ടത്തിൽ വളർത്തേണ്ട വിധം\nEnglish Summary: bouganvila flowers gets more


ഞാൻ അമ്മു. ഇന്നലെ ഞാൻ നിങ്ങളുടെ ലോകത്തോട് വിട പറഞ്ഞു. ഇന്ന് ഞാനൊരു പുതിയ ലോകത്താ. മരണത്തിന്റെ കൂട്ടുകാരായ പ്രായവും അസുഖവുമൊന്നുമല്ല എന്നെ നിങ്ങളുടെ ലോകത്തു നിന്നും കവർന്നെടുത്തത്. പ്രായത്തിനും അസുഖങ്ങൾക്കും രോഗങ്ങൾക്കുമൊന്നും ഒരിടം നൽകാതെ ഞാൻ തന്നെ എന്റെ മരണത്തെ പുല്കുകയായിരുന്നു. ഒരേ ഒരു നിമിഷത്തെ ദുഷിച്ച ചിന്തകൾ എന്നെ ഈ ലോകത്തോട് വിട പറയിക്കാൻ കാരണമായി.\nകൗമാരത്തിന്റെ പ്രിയ സുഹൃത്തായ പ്രണയമാണെന്റെ മരണത്തിനു ചുക്കാൻ പിടിച്ചത്. ആനന്ദത്തിന്റെയും സ്നേഹത്തിന്റെയും സന്തോഷത്തിന്റെയും ഒരുപാട് നിമിഷങ്ങൾ വാരി വിതറിയായിരുന്നു പ്രണയത്തിന്റെ തുടക്കം. ആ നിമിഷങ്ങൾ മാത്രമാണ് ജീവിതം എന്ന് ഞാൻ വിശ്വസിച്ചിരിക്കണം, അവൻ മാത്രമാണ് എന്നെ ആത്മാർത്ഥമായി സ്നേഹിച്ചിരുന്നതെന്നും. ആദ്യമൊക്കെ പിണക്കവും ഇണക്കവും സ്ഥിരം കലാപരിപാടി ആയിരുന്നു, അതിൽ ഞങ്ങൾ ആനന്ദം കണ്ടെത്തുകയും ചെയ്തിരുന്നു. പക്ഷെ ആ നിമിഷങ്ങൾക്കും സന്തോഷങ്ങൾക്കും ഒരുപാടൊന്നും ആയുസുണ്ടായിരുന്നില്ല. ആദ്യമായി കളിപ്പാട്ടം കിട്ടിയ ഒരു കൊച്ചു കുട്ടിയുടെ കൗതുകം അതുമാത്രമായിരുന്നു ആദ്യത്തെ പ്രണയ നാളുകൾ. യാഥാർഥ്യമെന്തെന്നോ സത്യമെന്തെന്നോ തിരിച്ചറിയാനാവാതെ സ്വപ്നലോകത്തായിരുന്നു ഞാൻ ആ നാളുകളിൽ. അവനിൽ മാത്രമായിരുന്നു ഞാനെന്റെ ലോകം കണ്ടത്.\nഇടക്കെപ്പോഴോ നമുക്കിടയിൽ അകലങ്ങൾ സ്ഥാനം പിടിച്ചു. പരാതിയുടെയും പരിഭവത്തിന്റെയും പഴിചാരലിന്റെയും കുത്തൊഴുക്കുകളിൽ സ്നേഹം എവിടെയോ പോയ് മറഞ്ഞു. അവനിൽ ഉണ്ടായിരുന്ന മാറ്റങ്ങൾ എന്നെ വല്ലാതെ അസ്വസ്ഥയാക്കി. അവന്റെ സംസാരങ്ങളിൽ മടുപ്പ് അനുഭവപ്പെട്ടു തുടങ്ങി, എന്നിൽ നിന്നകലാനുള്ള വെമ്പൽ ഞാൻ തിരിച്ചറിഞ്ഞു. പതിയെ പതിയെ കൂടിക്കാഴ്‌ചകൾ കുറഞ്ഞു, സംസാരിക്കാൻ പോലും സമയമില്ലാതായി. അവസാനം അവൻ എന്റെ മുഖത്ത് നോക്കി പറഞ്ഞു ഞാനൊരു ശല്യമാണെന്ന്, അവന് എന്നെ മടുത്തിരിക്കുന്നു എന്ന്.അതുകൊണ്ട് നമുക്കിവിടെ വെച്ചു നിർത്താം എന്നവൻ തെല്ല് കുറ്റബോധമോ നിരാശയോ കൂടാതെ എന്റെ മുഖത്തു നോക്കി വാക്കുകളിലൂടെ ആഞ്ഞടിച്ചു.\nഅവന്റെ ആ വാക്കുകൾ എന്നെ തന്നെ ഇല്ലാതാക്കാൻ പോന്നതായിരുന്നു. അതുകൊണ്ടായിരിക്കണം ആത്മഹത്യയെ കുറിച്ച് ഞാൻ ചിന്തിച്ചു തുടങ്ങിയിരുന്നു. ആ നിമിഷം ചുറ്റിലും നിന്നുകൊണ്ടെന്നെ സ്നേഹത്തിൽ പൊതിഞ്ഞവരെ ഞാൻ കണ്ടില്ലെന്നു നടിച്ചു. 'അമ്മ, അച്ഛൻ, ഏട്ടൻ, അനുജൻ, മുത്തശ്ശൻ മുത്തശ്ശി കൂട്ടുകാർ അങ്ങനെ എല്ലാവരെയും ഞാൻ മനപ്പൂർവം മറന്നു കളഞ്ഞു. അവനില്ലാത്തൊരു ജീവിതം എനിക്ക് സാധ്യമാവില്ലെന്നു തോന്നി, എല്ലാത്തിൽ നിന്നും ഓടിയൊളിക്കാനായി മരണത്തെ ഞാനെന്റെ കൂടെ കൂട്ടാൻ തീരുമാനിച്ചു.\nആദ്യം നോട്ടം എന്റെ തലയ്ക്കു മുകളിരിക്കുന്ന ഫാനിലേക്കായിരുന്നു, പിന്നീട് ബ്ലേഡും ട്രെയിനും വീടിനടുത്തുള്ള ക്വാറിയും എല്ലാം മനസ്സിലൂടെ ചീറി പാഞ്ഞു. അവസാനം തിരഞ്ഞെടുത്തു, കൂവിപാഞ്ഞ് വരുന്ന തീവണ്ടി. കൂട്ടുകാരിയുടെ വീട്ടിലേക്കെന്നും പറഞ്ഞ് അമ്മയോടും മുത്തശ്ശിയോടും യാത്ര പറഞ്ഞിറങ്ങുമ്പോൾ അവസാന യാത്രയാണെന്നു പറയണമെന്നുണ്ടായിരുന്നു, പക്ഷെ സാധിച്ചില്ല.2കിലോമീറ്റര് നടക്കണം റെയിൽവേ ട്രാക്കിലേക്ക് എത്തിപ്പെടാൻ. എന്തുകൊണ്ടോ എന്റെ കണ്ണുകളിൽ കണ്ണീർ തുള്ളികൾ സ്ഥാനം പിടിച്ചിരുന്നില്ല ആകെ ഒരു മൂകത മാത്രം, നടന്നു നീങ്ങുന്ന വഴികളിൽ ചുറ്റിലുമുള്ള കാഴ്‌ചകളൊന്നും എന്റെ കണ്ണിൽ പതിഞ്ഞില്ല. ഇടക്കെപ്പോഴോ മഴയും കൂട്ടിനെത്തിയെങ്കിലും എന്നിലെ കത്തിജ്വലിക്കുന്ന തീയെ അണയ്ക്കാൻ പോന്നതായിരുന്നില്ല അതൊന്നും. അപ്പോഴും പിന്നിട്ട വഴിക്കലൊക്കെയും ഇനി ഒരു ഓര്മ മാത്രമായിരിക്കുമെന്ന് മനസ്സെവിടെയോ മന്ത്രിക്കുന്നുണ്ടായിരുന്നു.\nറെയിൽവേ ട്രാക്കിനു സമീപത്തു എത്തിചേർന്ന ഞാൻ ചുറ്റിലുമൊന്നു കണ്ണോടിച്ചു, ആരെയും കണ്ടില്ല. നീണ്ട് നിവർന്ന് കിടക്കുന്ന റെയിൽവേ ട്രാക്ക് എന്നെ മാടിവിളിക്കുന്നത് പോലെ തോന്നി. അൽപ സമയത്തെ കാത്തിരിപ്പിനൊടുവിൽ അകലെ നിന്ന് ചീറിപ്പാഞ്ഞു വരുന്ന തീവണ്ടി എന്റെ കാഴ്ചയിൽ പെട്ടു. എന്ത് കൊണ്ടോ ഹൃദയം വല്ലാതെ കിതയ്ക്കുന്നുണ്ടായിരുന്നു. ട്രെയിൻ എന്റെ അടുക്കൽ എത്തിച്ചേരാൻ മൂന്നോ നാലോ സെക്കൻഡുകൾ മാത്രം, കൂടുതലൊന്നും ആലോചിക്കാതെ ട്രാക്കിലേക്ക് കാലെടുത്തു വച്ചു, അച്ഛന്റെയും അമ്മയുടെയും മുഖങ്ങളിങ്ങനെ മിന്നി മായുന്നുണ്ടായിരുന്നെങ്കിലും അതൊന്നും എന്നെ പിന്തിരിപ്പിച്ചില്ല.\nട്രെയിൻ എന്നെ വന്നിടിച്ച നിമിഷം മുതലാണ് ഞാൻ യാഥാർഥ്യത്തിലേക്ക് തിരിച്ചെത്തിയതെന്നു തോന്നി. ഒരു നിമിഷം പിറകിലേക്ക് നടക്കാൻ സാധിച്ചിരുന്നെങ്കിൽ എന്ന് ഞാൻ ചിന്തിചു തുടങ്ങിയതും അപ്പോഴയായിരുന്നു. ട്രെയിൻ പിഴുതെറിഞ്ഞ എന്റെ കാലുകളും കൈകളും തലയുമെല്ലാം അങ്ങിങ്ങായി ചെന്ന് വീണു. ചിന്നിച്ചിതറി ചോര വാർന്നൊലിക്കുന്ന എന്റെ ശരീരം വേദന കൊണ്ട് പുളഞ്ഞു ഞാൻ. മരണത്തിന്റെ വേദനയ്ക്കപ്പുറം ശരീരങ്ങൾ നുറുങ്ങുകളാവുമ്പോയുണ്ടാവുന്ന വേദന, അമ്മേ എന്ന് വിളിക്കാൻ ശ്രമിച്ചെങ്കിലും സാധിച്ചില്ല, അച്ഛന്റെ കരങ്ങളെന്നെ വാരിപുണരാൻ എത്തിയിരുന്നെങ്കിൽ എന്ന് ഞാൻ കൊതിച്ചു.\nഎല്ലാം കഴിഞ്ഞു ഈ ലോകം എനിക്കന്യമായെന്നു ഞാൻ തിരിച്ചറിഞ്ഞു. ചുറ്റിലും ആൾക്കൂട്ടം ആരൊക്കെയോ ചെർന്നെന്റെ ശരീര ഭാഗങ്ങൾ പെറുക്കിയെടുക്കുത്ത് തുണിയിൽ പൊതിഞ്ഞു വെക്കുന്നു. അപ്പോഴേക്കും എന്റമ്മയുടെ നിലവിളി ഞാൻ കുറച്ചകലെ നിന്നും കേട്ടു. പെയ്തൊഴിയാത്ത പെരുമഴപോലെ അമ്മയുടെ കണ്ണുകൾ നിറഞ്ഞൊഴുകുന്നു, അലറി വിളിക്കുന്നുണ്ട്,"മോളെ അമ്മു... ". രക്തത്തിൽ കുളിച്ചു കിടന്ന വെള്ളത്തുണി എന്റെ മുഖത്ത് നിന്നും മാറ്റിയതും, അമ്മയുടെ നിയന്ത്രണം വിട്ടു, പൊട്ടിക്കരഞ്ഞു, ഉടൻ തന്നെ ബോധക്ഷയയായി. അമ്മയെ ആരൊക്കെയോ ചേർന്നു ആശുപത്രിയിലേക്ക് കൊണ്ട് പോയി. ഞാനപ്പോഴും പോലീസുകാരുടെ കാവലിലായിരുന്നു. അധികം താമസിയാതെ അച്ഛനും ഏട്ടനും എത്തി, അച്ഛനെ ആരൊക്കെയോ താങ്ങി പിടിച്ചിരിക്കുന്നു, കാലുകൾ ചലിക്കാൻ പ്രയാസപ്പെടുന്നു, കണ്ണുകളിൽ ചോരത്തുള്ളികൾ സ്ഥാനം പിടിചിരിക്കുന്നു. എന്റെ അറ്റുപോയ പാദങ്ങളിൽ പിടിച്ചച്ഛൻ തേങ്ങലടക്കാൻ ശ്രമിക്കുന്നു. ഏട്ടൻ എന്നെ നിസ്സഹായതയോടെ നോക്കുന്നുമുണ്ട്.\nഅധികം താമസിയാതെ എനിക്ക് പോവാനുള്ള വാഹനം വന്നു, ആംബുലൻസ്. ആദ്യമായിട്ടാ ആംബുലൻസിലൊരു യാത്ര. ചെറുപ്പം മുതലേ എനിക്ക് ആംബുലൻസ് പേടിയാണെന്ന് അച്ഛനറിയാം, അതുകൊണ്ടായിരിക്കണം അച്ഛനെന്നെ കെട്ടി പിടിക്കാൻ ശ്രമിക്കുന്നുണ്ട്. ആശുപത്രിയിൽ എത്തിയ ഉടനെ എന്നെ മോർച്ചറിയിലേക്ക് കൊണ്ട് പോയി. ബാക്കി വന്ന ഭാഗങ്ങളിൽ വീണ്ടും ഡോക്ടർമാരുടെ വക കുത്തലും കീറലും. വേദന കൊണ്ട് പുളഞ്ഞ എന്റെ നിലവിളി ആരും കേട്ടില്ല. എല്ലാം കഴിഞ്ഞു അച്ഛനെന്നെ ഏറ്റു വാങ്ങി വീണ്ടും ആംബുലൻസിൽ വീട്ടിലേക്ക് യാത്രയായി. കൂടിനിന്ന നാട്ടുകാർക്കും വീട്ടുകാർക്കും നടുവിലൂടെ എന്നെ വീട്ടിനകത്തേക്ക് എടുത്തു കൊട്നു പോയി, സെന്റർ ഹാളിൽ ഒരു കട്ടിലിട്ട് എന്നെ അതിൽ കിടത്തി. ഞാൻ ഓടി ചാടി നടന്ന വീട്ടിൽ ഒന്നനങ്ങാനാവാതെ ഞാനാ കട്ടിലിൽ. ചുറ്റിലുമൊന്ന് കണ്ണോടിച്ചു, പലരും കണ്ണീർ പൊഴിക്കുന്നു. മുത്തശ്ശനും മുത്തശ്ശിയുമെല്ലാം അനുജനുമെല്ലാം കണ്ണീരിൽ കുതിർന്നിരുന്നു. 'അമ്മ എനിക്ക് മുന്നേ ആശുപത്രിയിൽ നിന്നു തിരിച്ചെത്തിയെങ്കിലും ഇപ്പോഴും അകത്തെ മുറിയിൽ തളർന്നു കിടക്കുന്നു, ഒന്നുറക്കെ കരയാൻ പോലുമാവാതെ. വീട്ടിലാകെ കുന്തിരിക്കത്തിന്റെ മണം അലയടിച്ചു.\nഅല്പ സമയത്തിനു ശേഷം ആരൊക്കെയോ അച്ഛന്റെ അടുക്കൽ വന്നു പറയുന്നത് കേട്ടു കൂടുതൽ വൈകിക്കണോ എടുത്തൂടെ എന്ന്. അച്ഛനൊന്നും പറഞ്ഞില്ല. എങ്കിലും ബന്ധുക്കളൊക്കെ ചേർന്നെന്നെ യാത്രയാക്കാനൊരുക്കി. അപ്പോൾ അമ്മയോടാരോ പറഞ്ഞു "അമ്മുവിനെ കൊണ്ട് പോവുകയാ". നിയന്ത്രണം വിട്ട അമ്മ എന്റെ അടുത്തേക്ക് പാഞ്ഞടുത്തു, എന്നെ കെട്ടിപ്പിടിച്ചു ഒരുപാടുമ്മകൾ സമ്മാനിച്ച്, ആർക്കും വിട്ടു തരില്ലെന്ന് പറഞ്ഞൊരു കൊച്ചു കുട്ടിയെ പോലെ വാവിട്ടു കരഞ്ഞു. ആരൊക്കെയോ ചേർന്നെന്റമ്മയെ എന്നിൽ നിന്നും അടർത്തി മാറ്റി. ശേഷം എന്നെയും കൊണ്ടവർ ശ്മാശാനത്തിലേക്ക് നടന്നു നീങ്ങി. അവിടെ എന്നെയും കാത്തു കിടപ്പുണ്ടായിരുന്നു ആറടി മണ്ണ്, എന്നെ അതിൽ കിടത്തി മൂടാനൊരുങ്ങി എല്ലാവരുടെയും വകയായി മൂന്ന് പിടി മണ്ണ് എനിക്ക് സമ്മാനിച്ച് അവർ യാത്രയായി. ഞാനാ ഇരുട്ടുമുറിയിൽ തനിച്ചായി.\nആ ഒരൊറ്റ നിമിഷത്തെ ചിന്തകൾ, ആ എടുത്തു ചാട്ടം എനിക്ക് നഷ്ടപ്പെടുത്തിയത് എന്റെ സുന്ദരമായ ജീവിതം, എന്നെ സ്നേഹിക്കുന്നവരുടെ പുഞ്ചിരി, ലോകം എനിക്കായ് കത്ത് വെച്ചതെല്ലാം എന്നിൽ നിന്നകന്നു. പകരം എനിക്ക് കിട്ടിയതാവട്ടെ വേദനയുടേം കണ്ണീരിന്റെയും നാളുകൾ, ഇരുട്ടറയിൽ തനിച്ചുള്ള ജീവിതം, പുഴുക്കൾക്ക് പ്രാണികൾക്കും ഇരയായി മാറി ഞാനിന്നീ ഇരുട്ടറയിൽ തേങ്ങുന്നു. ഒരു ദിവസമെങ്കിലും തിരിച്ചുവരാൻ സാധിചിരുന്നെങ്കിലെന്ന് കൊതിക്കാത്ത നിമിഷങ്ങളലില്ല.ഇനി ഒരിക്കലും തിരിച്ചു വരാനാവില്ലെന്ന് ഉറപ്പുണ്ടെങ്കിലും കൊതിയുണ്ട് അമ്മയുടെ മടിയിൽ കിടന്നുറങ്ങാൻ, അച്ഛന്റെ കരസ്പർഷമേറ്റൊന്നു ചായാൻ, ഏട്ടന്റെ കുഞ്ഞു പെങ്ങളായി ജീവിക്കാൻ, കുഞ്ഞനിയന്റെ കൂടെ തല്ല് കൂടാൻ, മുത്തശ്എന്റേം മുത്തശ്ശിയുടെയും സ്നേഹത്തിൽ ചാലിച്ച കഥകൾ കേൾക്കാൻ, കൂട്ടുകാരോടൊന്നിച് ആർത്തുല്ലസിക്കാൻ.\n(ജീവിതത്തിലെ കുഞ്ഞു കുഞ്ഞു പ്രശ്ങ്ങൾക്കു മുമ്പിൽ ആത്മഹത്യയെ കൂട്ട് പിടിക്കുന്നവർ അറിയുന്നില്ല അവർക്കുണ്ടാകുന്ന നഷ്ടങ്ങൾ, അവർ ചെയ്യുന്ന പാപം. ദൈവം തന്ന ജീവനും ജീവിതവും തിരിച്ചെടുക്കാനും അവസാനിപ്പിക്കാനുമുള്ള അവകാശം അവനുമാത്രമാണ്)\nPosted by Ashik Abdul Khader at 23:08\nGeetha Omanakuttan 29 November 2016 at 22:40\nമരിച്ചുപോയ ഒരാൾ എഴുതുന്ന കത്ത്.... ഹൃദയസ്പർശിയായി....\nപെട്ടെന്നുണ്ടാകുന്ന ഒരു വികാരത്തിൽ തോന്നുന്നത്.... പിന്നീട് വേണ്ടായിരുന്നു എന്ന് ചിന്തിക്കുന്നുണ്ടാവാം ഇങ്ങനെയുള്ള ആത്മാക്കൾ... അറിയില്ലല്ലോ ഇതിനപ്പുറം ഉള്ള ലോകം... അല്ലെങ്കിൽ അങ്ങനെ ഒന്നുണ്ടോ എന്ന്.\nകഥ കൊള്ളാം. കഥയുടെ രൂപത്തിൽ ഒരു നല്ല മെസ്സേജ്. ആശംസകൾ.\nAshik Abdul Khader 30 November 2016 at 05:18\nപലരും ആഗ്രഹിക്കുന്നുണ്ടാവും ഒന്ന് തിരിച്ചു വരാൻ...അപ്പോഴും തിരുത്താൻ പറ്റാത്ത ഒരു തെറ്റായി അതവിടെ കിടക്കും..!!\nBipin 30 November 2016 at 02:09\nഇനി പറഞ്ഞിട്ടെന്തു കാര്യം? എഴുത്തു കൊള്ളാം. വളരെ നീണ്ടു പോയത് കൊണ്ട് അത്ര ഹൃദയസ്പർശി ആയില്ല.\nAshik Abdul Khader 30 November 2016 at 05:16\nനന്ദി ചേട്ടാ.. വായനക്ക് ഈ വാക്കുകൾക്ക്..\nഎഴുത്തിലെ തെറ്റുകൾ തിരുത്താൻ ശ്രമിക്കാം.. നന്ദി ഈ തിരുത്തലിന്..!!😍😍😍\nPunaluran(പുനലൂരാൻ) 1 December 2016 at 22:56\nഒട്ടും മുഷിപ്പ് തോന്നിയില്ല . ആദ്യ പ്രണയത്തിന്റെ തീവ്രത അല്പം കൂടി വിവരിച്ചു ആ പെൺകുട്ടി എന്തുകൊണ്ട് മരിക്കാൻ തീരുമാനം എടുത്തു എന്നു വിവരിച്ചാൽ നന്നായിരുന്നു . ആശയം നന്നായി വായനക്കാരിൽ എത്തുന്നുണ്ട് ...ആശംസകൾ\nAshik Abdul Khader2December 2016 at 02:34\nനന്ദി ചേട്ടാ.. ഈ ഒരഭിപ്രായത്തിന്.. എനിക്കും ഇപ്പോൾ തോന്നുന്നു പ്രണയത്തിന്റെ തീവ്രത കുറച്ചു കൂടി വിവരിക്കമായിരുന്നു എന്ന്.. ഒരുപക്ഷെ ആത്മഹത്യയുടെ ആ ഒരു ഭീകരത കൂടുതൽ പകർത്താൻ ശ്രമിച്ചത് കൊണ്ടായിരിക്കാം ഞാൻ പ്രണയത്തിന്റെ തീവ്രത വിവരിക്കാൻ വിട്ടുപോയത്..\nMuralee Mukundan , ബിലാത്തിപട്ടണം2December 2016 at 17:52\nഎന്നാലും ഒന്നു കൂടി നന്നായി\nഇമ്പ്ര വൈസ് ചെയ്യണം കേട്ടോ ആഷിക്\nAshik Abdul Khader3December 2016 at 10:12\nനന്ദി ചേട്ടോ.. 😍😍\nതെറ്റുകൾ തിരുത്താൻ ശ്രമിക്കാം.. നന്ദി വിലപ്പെട്ട ഈ തിരുത്തലിന്..\nഎവിടെ, എങ്ങനെ ഇമ്പ്രോവൈസ് ചെയ്യണം എന്നുകൂടി അറിഞ്ഞാൽ അതിൽ കൂടുതൽ ശ്രദ്ധിക്കമായിരുന്നു..\nസുധി അറയ്ക്കൽ3December 2016 at 10:16\nകൊള്ളാം ആഷിഖേ.നല്ല ഇഷ്ടമായി.(അവളുടെ മരണഭാഗം വിവരിക്കാൻ കഥയുടെ സിംഹഭാഗവും അപഹരിച്ചതിൽ ഞാനെന്റെ നിരാശയും രേഖപ്പെടുത്തുന്നു.)\nAshik Abdul Khader3December 2016 at 10:20\nആത്മഹത്യയ്‌ക്കെതിരെ ഒരു ബോധവത്കരണം കൂടെ എഴുത്തിലൂടെ ഉദ്ദേശിച്ചത് കൊണ്ടാവാം അങ്ങനെ സംഭവിച്ചത്. മുകളിൽ പുനലൂരാൻ ചേട്ടൻ പറഞ്ഞ പോലെ പ്രണയ വിവരണം കുറച്ച കൂടെ ആവമായിരുന്നു എന്നിപ്പോൾ തോന്നുന്നു..\nനന്ദി സുധി ചേട്ടോ.. തെറ്റ് തിരുത്താൻ ആത്മാർത്ഥമായി ശ്രമിക്കുന്നതാണ്...!!\nAshik Abdul Khader3December 2016 at 10:28\nഇവിടുത്തെ വിരുന്നുകാർ ..\n"ഞാൻ അറിയാതെ ഇതിൽ വല്ല കൊച്ചുമുണ്ടോ ഇക്കാ" സോഫയിൽ ചാഞ്ഞു കിടക്കുന്ന എന്റെ ചാടിയ വയറിലേക്ക് നോക്കികൊണ്ടവൾ തമാശ കലർത്തി ചോദിച...\n"ഞാൻ..." നമ്മിലെ വ്യക്തി ഒരിക്കലും പൂർണമല്ല ... നമ്മിലെ പോരായ്മകൾ ഏറെയാണ്.. അതിൽ എല്ലാ പോരായ്മകളും നമുക്ക് നികയ്ത്താൻ സാധിക...\nഎന്നിലെ എല്ലിനാൽ പടച്ച പെണ്ണെ.. മുക്കത്തെ മണ്ണിലായ് പിറന്ന പെണ്ണെ.. "എന്ന് നിന്റെ മൊയ്‌തീൻ" സിനിമ കണ്ട ആവേശത്തിൽ "പരിശ...\nപ്രണയച്ചീടുന്നു നിന്നെ ഞാൻ ഇത്തിരി ഭയത്തോടെ വിശ്വസിച്ചീടുന്നു നിന്നെ ഞാൻ കൈവെടിയില്ലെന്നുറപ്പോടെ നിൻ നിഘണ്ടുവിൽ സ്ഥാനമില്ല വഞ്ചനേ ചതിയ...\nവേലിയൊന്നു ചാടി മാവേലൊരു കല്ലെറിയാൻ കൊതിയുണ്ടിന്നെനിക്ക്... മഴ നനഞ്ഞെന്റെ പാടത്തെ ചെളിയിൽ കളിക്കാനിറങ്ങണമിന്നെനിക്ക്... കള കളമൊഴുകുന്ന...\nഇന്ന് എനിക്കൊരു യാത്ര പോകണം. പോകേണ്ട എന്ന് എനിക്ക് ആഗ്രഹമുണ്ടായിരുന്നെങ്കിലും അവന് ഒരേ നിർബന്ധം എന്നെയും കൂടെ കൂട്ടണമെന്ന്. അവൻ പറഞ്ഞാ...\n"ആദ്യത്തെ ആരാധിക, അവസാനത്തെയും..."\nഞാൻ ഈ പറയാൻ പോകുന്ന കഥ നടക്കുന്നത് അങ്ങ് ദൂരെ ദൂരെ മലകൾക്കും കാടുകൾക്കും പുഴകൾക്കും അപ്പുറത്തൊന്നുമല്ല. ഇങ് ഇവിടെ, എന്റെ സ്വന്തം ജീവി...\nഎന്തു തന്നെ ആയാലും വരുമെന്നറിയാം... പക്ഷെ ആരും തന്നെ കാത്തിരിക്കാറില്ല ... വരവ് കൂടുതൽ പേരും ഇഷ്ടപെടാറില്ലെങ്കിലും ചിലർ അതിനെ നേരത്തെ ...\nവീക്കെൻഡ് ആയത് കൊണ്ട് ഇന്ന് വൈകുന്നേരം ഞാനും സഹധര്മിണിയും മോളും കൂടെ ഒന്ന് പുറത്തേക്കിറങ്ങിയിരുന്നു. തിരക്ക് പിടിച്ച ജീവിതത്തിൽ കുറച്ചു ...\n" വയോജന ദിനം ഓർമപ്പെടുത്തുന്നത്..."\nഇന്ന് ലോക വയോജന ദിനം.. ഇത്തരം ദിനങ്ങൾ ഓരോരുത്തർക്കുമുള്ള ഓര്മപെടുത്തലുകളാണ്.... ദിനങ്ങൾ കഴിയും തോറും എണ്ണം കൂടി വരുന്ന വൃദ്ധ സദനങ്ങൾ പറ...\nഒരുപാട് സ്വപനങ്ങളും ഒത്തിരി ആഗ്രഹങ്ങളും നിറഞ്ഞ ഒരു സാധാരണക്കാരൻ...!!


Janmabhumi| തൃക്കാക്കരയില് ബിജെപിക്കായി നാളെ പ്രചരണത്തിനിറങ്ങും; പോലീസിന് മുന്നില് ഹാജരാകില്ല; നിലപാട് വ്യക്തമാക്കി പിസി ജോര്‍ജ്\nതൃക്കാക്കരയില് ബിജെപിക്കായി നാളെ പ്രചരണത്തിനിറങ്ങും; പോലീസിന് മുന്നില് ഹാജരാകില്ല; നിലപാട് വ്യക്തമാക്കി പിസി ജോര്‍ജ്\nMay 28, 2022, 10:45 p.m.\nചോദ്യംചെയ്യല് മറ്റൊരു ദിവസത്തേക്ക് മാറ്റിവയ്ക്കണമെന്നും പിസി ആവശ്യപ്പെട്ടിട്ടുണ്ട്. തൃക്കാക്കരയില് ബിജെപി സ്ഥാനാര്‍ത്ഥി എഎന് രാധാകൃഷ്ണന് വേണ്ടി അദേഹം പ്രചരണത്തിനെത്തും. നാളെ രാവിലെ ആറിന് അദേഹം ഈരാറ്റുപേട്ടയില് നിന്നും കൊച്ചിയിലേക്ക് തിരിക്കും. തുടര്‍ന്ന് ആറിലധികം വേദികളില് അദേഹം സംസാരിക്കുകയും കൊട്ടിക്കലാശത്തില് പങ്കെടുക്കുകയും ചെയ്യും.\nപാലാ: പോലീസിന് മുമ്പില് നാളെ ചോദ്യം ചെയ്യലിന് ഹാജരാകില്ലെന്ന് മുന് എംഎല്‍എ പിസി ജോര്‍ജ്. ആരോഗ്യപ്രശ്‌നങ്ങളുണ്ടെന്ന് അദേഹം ഫോര്‍ട്ട് പോലീസിനെ അറിയിച്ചു. ചോദ്യംചെയ്യല് മറ്റൊരു ദിവസത്തേക്ക് മാറ്റിവയ്ക്കണമെന്നും പിസി ആവശ്യപ്പെട്ടിട്ടുണ്ട്. തൃക്കാക്കരയില് ബിജെപി സ്ഥാനാര്‍ത്ഥി എഎന് രാധാകൃഷ്ണന് വേണ്ടി അദേഹം പ്രചരണത്തിനെത്തും. നാളെ രാവിലെ ആറിന് അദേഹം ഈരാറ്റുപേട്ടയില് നിന്നും കൊച്ചിയിലേക്ക് തിരിക്കും. തുടര്‍ന്ന് ആറിലധികം വേദികളില് അദേഹം സംസാരിക്കുകയും കൊട്ടിക്കലാശത്തില് പങ്കെടുക്കുകയും ചെയ്യും.\nചോദ്യം ചെയ്യലിന് നാളെ ഫോര്‍ട്ട് പോലീസ് സ്‌റ്റേഷനില് ഹാജരാകണമെന്നാണ് നേരത്തെ പിസിയ്ക്ക് ലഭിച്ച നിര്‍ദ്ദേശം. പിസി ജോര്‍ജ് ബിജെപി പ്രചാരണത്തിനായി തൃക്കാക്കരയിലെത്താതിരിക്കാനാണ് പോലീസ് നോട്ടീസ് കൈമാറിയത്. തന്നെ കുടുക്കാന് ശ്രമിച്ച മുഖ്യമന്ത്രിക്ക് നാളെ തൃക്കാക്കരയില് മറുപടി നല്‍കുമെന്നും അദ്ദേഹം പറഞ്ഞിരുന്നു. തൃക്കാക്കരയില് രാഷ്ട്രീയ പ്രവര്‍ത്തകന്റെ പരിമിതിയില് നിന്ന് പറയാനുള്ളത് പറയുമെന്നും അദ്ദേഹം പറഞ്ഞിരുന്നു.


മതേതര കേരളത്തോട് ഒരഭ്യർത്ഥന.. – USMalayalee.com\nHome സോഷ്യല് മീഡിയFace Book\tമതേതര കേരളത്തോട് ഒരഭ്യർത്ഥന..\nനിങ്ങളറിയണം, RSS ന്റെ, സംഘപരിവാറിന്റെ, നരേന്ദ്ര മോഡിയുടെ ഒന്നാമത്തെ ശത്രുക്കളിൽ ഒരാളാണ് ശശി തരൂർ. അവർ ഭയപ്പെടുന്നത് തരൂരിനെപ്പോലുള്ളവരെയാണ്. ഹിന്ദുവിന്റെ പേരിൽ ഭൂരിപക്ഷ വർഗ്ഗീയ രാഷ്ട്രീയം എന്ന സംഘപരിവാർ പ്രത്യയശാസ്ത്രത്തെ ഏറ്റവും കരുത്തോടെ നേരിടാൻ കഴിയുന്ന നേതാക്കളിൽ ഒന്നാമനാണ് ശശി തരൂർ. ‘Why I amaHindu’ എന്ന പുസ്തകം RSS രാഷ്ട്രീയത്തിന്റെ മുഖത്ത് ഏറ്റ കനത്ത അടിയായിരുന്നു. അതിന് പിന്നാലെ വന്ന ‘Paradoxical Prime Minister’ അക്ഷരാർത്ഥത്തിൽ നരേന്ദ്ര മോഡിയെ പിച്ചിചീന്തി.\nമതേതര കേരളത്തോട് ഒരഭ്യർത്ഥന.. was last modified: April 22nd, 2019 by admin\nഅബുദാബി പോലീസ് ഇനി വേണമെങ്കില് മലയാളവും പറയും\nHOWE CAVERNS IN NEW YORK – ഭൂമിക്കടിയിലെ...


ദുബൈയില് സ്വദേശികള്‍ക്കും, വിദേശികള്‍ക്കും, സന്ദര്‍ശകര്‍ക്കും ആരോഗ്യ ഇന്‍ഷുറന്‍സ് നിര്‍ബന്ധം – Pravasi Corner\nദുബൈയില് സ്വദേശികള്‍ക്കും, വിദേശികള്‍ക്കും, സന്ദര്‍ശകര്‍ക്കും ആരോഗ്യ ഇന്‍ഷുറന്‍സ് നിര്‍ബന്ധം\nയു.എ.ഇ/ദുബൈ: 2014 മുതല് ദുബൈയിലെ പൗരന്‍മാര്‍ക്കും വിദേശികള്‍ക്കും സന്ദര്‍ശകര്‍ക്കും ആരോഗ്യ ഇന്‍ഷുറന്‍സ് നിര്‍ബന്ധമാക്കുന്ന നിയമത്തിനു യു.എ.ഇ വൈസ് പ്രസിഡന്റും പ്രധാനമന്ത്രിയും ദുബൈ ഭരണാധികാരിയുമായ ഷെയ്ക്ക് മുഹമ്മദ് ബിന് റാഷിദ് അല് മക്തൂം അംഗീകാരം നല്‍കി.\nവിദേശികള്‍ക്ക് ഹെല്‍ത്ത് ഇന്‍ഷുറന്‍സ് ഇല്ലാതെ വിസ പുതുക്കി നല്‍കില്ലെന്ന് ദുബൈ ഹെല്‍ത്ത് അതോറിറ്റി ഡയരക്ടര് ജനറല് ഇസ്സ അല് മൈദൂര് വ്യക്തമാക്കി. എമിറേറ്റില് ജീവിക്കുന്ന എല്ലാവര്‍ക്കും സമ്പൂര്‍ണ്ണ ആരോഗ്യ സുരക്ഷയാണ് ഈ നിയമത്തിന്റെ ലക്ഷ്യമെന്നു അദ്ദേഹം പറഞ്ഞു. ഫ്രീ സോണുകള്‍ക്കും ഈ നിയമം ബാധകമാണ്.\nസ്വദേശികളുടെ ആരോഗ്യ ഇന്‍ഷുറന്‍സ് ഗവര്‍മെന്റിന്റെ ഉത്തരവാദിത്വമാണ്. അതേ സമയം വീട്ടു ജോലിക്കാര് അടക്കമുള്ള തൊഴിലാളികള്‍ക്ക് ഇന്‍ഷുറന്‍സ് എടുത്തു നല്‍കേണ്ടത് തൊഴിലുടമകളുടെയും കടമയാണ്. എന്നാല് ഭാര്യയേയും മക്കളെയും സ്പോണ്‍സര് ചെയ്യുന്ന തൊഴിലാളികള് അവരുടെഇന്‍ഷുറന്‍സ് തുക സ്വയം വഹിക്കേണ്ടി വരും.സന്ദര്‍ശക വിസയില് വരുന്നവര് ദുബൈയിലേക്ക് പ്രവേശിക്കുന്നതോടെ ഇന്‍ഷുറന്‍സ് പരിരക്ഷയുടെ പരിധിയില് വരും.\nആരോഗ്യ പരിരക്ഷ എന്നത് കൊണ്ട് വിവക്ഷിക്കുന്നത് പ്രാഥമികമായ പരിരക്ഷയാനെന്നു ദുബൈ ഹെല്‍ത്ത് അതോറിറ്റി ആരോഗ്യ ഫണ്ടിന്റെ ഡയരക്ടര് ഹൈദര് അല് യൂസഫ് പറഞ്ഞു. അത്യാവശ്യ സ്വഭാവമുള്ള ഓപ്പറേഷനുകള്, പ്രസവ പരിരക്ഷ എന്നിവ ഇതിന്റെ പരിധിയില് വരുമെങ്കിലും ദന്ത സംരക്ഷണം, സൗന്ദര്യ വര്‍ദ്ധക ചികിത്സകള് തുടങ്ങിയവയൊക്കെ ഈ പദ്ധതിക്ക് പുറത്താണ്.\nഇന്‍ഷുറന്‍സ് നിയമം ലംഘിക്കുന്നവര്‍ക്ക് 500 ദിര്‍ഹം മുതല് 150,000 ദിര്‍ഹം വരെ പിഴ ചുമത്തും. ഒരു വര്‍ഷം തന്നെ നിയമ ലംഘനം ആവര്‍ത്തിച്ചാല് പിഴ ഇരട്ടിയാകും.. എങ്കിലും ആവര്‍ത്തിച്ചുള്ള നിയമ ലംഘനത്തിന് പരമാവധി പിഴ 50,000 ദിര്‍ഹം ആയിരിക്കും. നിയമ ലംഘനം നടത്തുന്ന കമ്പനികള്‍ക്ക് മുന്നറിയിപ്പു നല്‍കുകയും പിന്നീട് ആരോഗ്യ ഇന്‍ഷുറന്‍സ് പെര്‍മിറ്റ് ദുബൈ ഹെല്‍ത്ത് അതോറിറ്റി മരവിപ്പിക്കുകയും ചെയ്യും. ഇതിനു പുറമേ സിവി, ക്രിമിനല് കേസുകളും നിയമ ലംഘകര്‍ക്ക് എതിരെ ഉണ്ടാകും.\nഒമാനില് സെയില്‍സ്, മാര്‍ക്കറ്റിംഗ് മേഖലകളില് വിസ നിരോധനം\nഅഭയ കേന്ദ്രത്തില് നിന്നും രക്ഷപ്പെട്ട എതോപ്യക്കാര് മദീനയിലെ ത്വൈബ യൂനിവേഴ്സിറ്റിയില് അതിക്രമിച്ചു കയറി, ജിദ്ദയിലും തടിച്ചു കൂടല്


രാഹുൽ ഗാന്ധി തുടർന്നും കോൺഗ്രസിന്‍റെ പരമോന്നത നേതാവ്: സൽമാൻ ഖുർഷിദ് |\nബ്രിട്ടനില് കോവിഡ് ബാധിച്ച് 13കാ...\nSaturday, February 22, 2020 6:08 PM IST\nന്യൂഡൽഹി: രാഹുൽ ഗാന്ധി പാർട്ടി അധ്യക്ഷനായി തിരിച്ചുവരുമെന്നാണ് കോൺഗ്രസിലെ വലിയൊരു വിഭാഗം കരുതുന്നതെന്ന് മുതിർന്ന നേതാവ് സൽമാൻ ഖുർഷിദ്. അദ്ദേഹം പാർട്ടിയുടെ പരമോന്നത നേതാവായി തുടരും. രാഹുൽ ആഗ്രഹിക്കുന്ന സമയത്ത് അനുയോജ്യമായ തീരുമാനമെടുക്കാന് അദ്ദേഹത്തെ അനുവദിക്കണമെന്നും ഖുർഷിദ് പറഞ്ഞു.\nകോൺഗ്രസ് പാർട്ടി മാറ്റത്തിന്‍റെ പാതയിലൂടെയാണ് കടന്നുപോകുന്നത്. സോണിയ ഗാന്ധി തലപ്പത്തുള്ളതിനാൽ പാർട്ടിയിൽ നേതൃത്വ പ്രതിസന്ധിയില്ലെന്നും അദ്ദേഹം പറഞ്ഞു. വാർത്താ ഏജൻസിയായ പിടിഐയ്ക്കു നൽകിയ അഭിമുഖത്തിൽ നൽകിയ അഭിമുഖത്തിലായിരുന്നു അദ്ദേഹത്തിന്‍റെ പ്രതികരണം.\nനേരത്തെ ശശി തരൂരും സന്ദീപ് ദീക്ഷിതും അടക്കമുള്ളവർ പാർട്ടിയിലെ നേതൃത്വ പ്രതിസന്ധിയിൽ ആശങ്ക പ്രകടിപ്പിച്ചിരുന്നു. കോൺഗ്രസ് വർക്കിംഗ് കമ്മിറ്റി ചേർന്ന് നേതൃത്വത്തെ തിരഞ്ഞെടുക്കണമെന്നു തരൂർ ആവശ്യപ്പെട്ടിരുന്നു. ആവശ്യപ്പെട്ടിരുന്നു. എന്നാൽ ഇത്തരം അഭിപ്രായങ്ങൾ പാർട്ടി ഗുണം ചെയ്യില്ലെന്നാണ് ഖുർഷിദിന്‍റെ നിലപാട്.\nതിരുവനന്തപുരം: ലോക്ക്ഡൗണിനെ തുടർന്നു അതിർത്തി അടച്ച കർണാടകയുടെ നടപടി അംഗീകരിക്കാനാകില്ലെന്ന് ഗ...


Senior Congress leaders നിയമസഭാ തെരഞ്ഞെടുപ്പ്; ഒരു അവസരം കൂടി നല്‍കണമെന്ന് ആവശ്യപ്പെട്ട് മുതിര്‍ന്ന കോണ്‍ഗ്രസ് നേതാക്കള്\nനിയമസഭാ തെരഞ്ഞെടുപ്പ്; ഒരു അവസരം കൂടി നല്‍കണമെന്ന് ആവശ്യപ്പെട്ട് മുതിര്‍ന്ന കോണ്‍ഗ്രസ് നേതാക്കള്\nനിയമസഭാ തെരഞ്ഞെടുപ്പില് ഒരു അവസരം കൂടി നല്‍കണമെന്ന് ആവശ്യപ്പെട്ട് മുതിര്‍ന്ന നേതാക്കള് കോണ്‍ഗ്രസ് ഹൈക്കമാന്‍ഡിന് മുന്നില്. കെ.വി. തോമസ്, കെ.സി. ജോസഫ്, എം.എം. ഹസന്, പാലോളി രവി, തമ്പാനൂര് രവി, ശരത്ചന്ദ്ര പ്രസാദ്, കെ.ബാബു, കെ.സി. റോസക്കുട്ടി തുടങ്ങിയ നേതാക്കളാണ് സ്‌ക്രീനിംഗ് കമ്മിറ്റിയെ സമീപിച്ചത്.\nനിര്‍ണായക പോരാട്ടത്തില് വിജയമുറപ്പിക്കാന് ഇക്കുറി കൂടി മത്സരിക്കാന് തയാറാണെന്ന് നേതാക്കള് സ്‌ക്രീനിംഗ് കമ്മിറ്റി ചെയര്‍മാന് എച്ച്.കെ. പാട്ടീലിനെ അറിയിച്ചു. സുപ്രധാന തെരഞ്ഞെടുപ്പായതിനാല് വിജയം മാനദണ്ഡമാകണം. അതിനാല് തങ്ങളുടെ സാന്നിധ്യം ആവശ്യമാണെന്നാണ് മുതിര്‍ന്ന നേതാക്കള് പറയുന്നത്. എന്നാല് ഹൈക്കമാന്‍ഡിന്റെ ഭാഗത്തുനിന്നുള്ള തീരുമാനം പുതുമുഖങ്ങള് 50 ശതമാനത്തോളം വേണമെന്നതാണ്. മുതിര്‍ന്ന നേതാക്കളില് ചിലര്‍ക്ക് ഗ്രൂപ്പുകളുടെ പിന്തുണയുമുണ്ട്.\nഅതേസമയം, സംസ്ഥാന ഘടകത്തിനുള്ളിലെ സ്ഥാനാര്‍ത്ഥി നിര്‍ണയ ചര്‍ച്ചകള് ഇത്തവണ കേരളത്തില് ഒതുങ്ങും എന്ന ദേശീയ നേതൃത്വത്തിന്റെ നിലപാട് പാഴ്‌വാക്കായി. ഡല്‍ഹി കേരളഹൗസില് ഇപ്പോള് നിരവധി പാര്‍ട്ടി നേതാക്കളാണ് സീറ്റ് മോഹിച്ച് എത്തുന്നത്. പട്ടികയ്ക്ക് അന്തിമ രൂപം ഉണ്ടാകാത്ത സാഹചര്യത്തില് കൂടുതല് നേതാക്കള് അടുത്ത ദിവസം ഡല്‍ഹിയിലേക്ക് എത്തും.\nRead Also : കോണ്‍ഗ്രസ് സ്ഥാനാര്‍ത്ഥി നിര്‍ണയ ചര്‍ച്ചകള് കേരളത്തില് ഒതുങ്ങിയില്ല; കൂടുതല് പാര്‍ട്ടി നേതാക്കള് ഡല്‍ഹിയിലേക്ക്\nകൊറോണാ കാലത്ത് ഡല്‍ഹി ചര്‍ച്ചകള് മാതൃകയാകും എന്നായിരുന്നു ദേശീയ നേതൃത്വം അവകാശപ്പെട്ടത്. സ്‌ക്രിനിംഗ് കമ്മറ്റിക്കായി ചുമതലപ്പെട്ട ദേശീയ നേതാക്കള് ഇക്കാര്യം കേരളത്തില് ആവേശത്തോടെ പ്രഖ്യാപിക്കുകയും ചെയ്തു. സ്‌ക്രിനിംഗ് കമ്മിറ്റി രണ്ടാം ദിവസത്തിലേക്ക് കടന്നപ്പോള് ദേശീയ നേതൃത്വത്തിന്റെ അവകാശവാദം പാടെ എങ്ങനെ തള്ളാം എന്നതില് മാതൃകയായിരിക്കുകയാണ് കേരളത്തില് നിന്നുള്ള നേതാക്കള്.\nമുല്ലപ്പള്ളി രാമചന്ദ്രനും രമേശ് ചെന്നിത്തലയും ഉമ്മന് ചാണ്ടിയും ചര്‍ച്ചകള്‍ക്കായി ഡല്‍ഹിയില് എത്തും എന്നായിരുന്നു നേരത്തെയുള്ള പ്രഖ്യാപനം. ദേശീയ നേതൃത്വവുമായുള്ള ചര്‍ച്ചകളില് അവരാണ് പങ്കെടുക്കുന്നതെങ്കിലും അവര്‍ക്ക് പിന്നാലെ ഇപ്പോള് സ്ഥാനാര്‍ത്ഥിത്വ മോഹികളായ കെപിസിസി ജനറല് സെക്രട്ടറിമാര് മുതല് ബൂത്ത് കോണ്‍ഗ്രസ് പ്രവര്‍ത്തകര് വരെ ഡല്‍ഹിയില് എത്തിയിട്ടുണ്ട്.\nStory Highlights – Senior Congress leaders


തലശ്ശേരി, മാടായി തീരങ്ങളില് കടലേറ്റം; 500ല് അധികം കുടുംബങ്ങള് ഭീഷണിയില്\nThu Mar 21 2019 15:08:45 GMT+0530 (IST)\nതലശ്ശേരി: ഇന്നലെ രാവിലെയുണ്ടായ ശക്തമായ കടലേറ്റത്തില് തലശ്ശേരി മേഖലയിലെ തീരപ്രദേശങ്ങള് ഭീഷണിയില്. പെട്ടിപ്പാലം പ്രദേശത്ത് ഇരുപതോളം വീടുകള് ഭാഗീകമായി തകര്‍ന്നു. മൂന്നു പേര്‍ക്ക് പരിക്കേറ്റു. ഒരു കുടുംബത്തെ മാറ്റിപ്പാര്‍പ്പിച്ചു. തലായി, ഗോപാലപേട്ട, തലശ്ശേരി, പാലിശ്ശേരി കടവത്ത് കോളനികളിലാണ് അപകടഭീഷണിയുള്ളത്. പരിക്കേറ്റ പെട്ടിപ്പലം കോളനിയിലെ സമീര് (28), ഭാര്യ സാജിറ (20), ഷാജി റ(23) എന്നിവര്‍ക്ക് തലശ്ശേരി ജനറല് ആശുപത്രിയില്‍നിന്നും പ്രഥമ ശുശ്രൂഷ നല്‍കി. ഈ പ്രദേശത്ത് ഇരുപതോളം വീടുകള് ഭാഗികമായി തകര്‍ന്നിട്ടുണ്ട്.\nപെട്ടിപ്പാല കോളനിയിലെ കുഞ്ഞാമിനയുടെ മകളെയും ഒരു മാസം പ്രായമായ കുഞ്ഞിനെയുമാണ് മാറ്റിപാര്‍പ്പിച്ചത്. പെട്ടിപ്പാലത്ത് കരിങ്കല് ഭിത്തിയോട് ചേര്‍ന്ന ഭാഗങ്ങളിലെ വീടുകളാണ് ഭാഗീകമായി തകര്‍ന്നത്. പെട്ടിപ്പാലം പ്ലാറ്റിലെ ഭൂരിഭാഗം ജനറല് ചില്ലുകളും തകര്‍ന്നിട്ടുണ്ട്.പല വീടുകളും വെള്ളം കയറിയിട്ടുണ്ട്. രോഷകുലരായ നാട്ടുകാര് ദേശീയപാത ഉപരോധിക്കാന് ശ്രമം നടത്തിയിരുന്നു.\nതലശ്ശേരി ജനറല് ആശുപത്രി പരിസരത്തെ കുട്ടികളുടെ വാര്‍ഡും അപകടത്തിലാണ്. മൊത്ത മല്‍സ്യ മാര്‍ക്കറ്റ് മുതല് ജനറല് ആശുപത്രി വരെ രണ്ടു മീറ്ററോളം കരഭാഗം കടലെടുത്തിട്ടുണ്ട്.\nജനറല് ആശുപത്രിയുടെ മതില് ഏതു നിമിഷവും തകരുമെന്ന അവസ്ഥയിലാണ്. മതില് തകര്‍ന്നാല് ആശുപത്രിയുടെ കെട്ടിടത്തിന്റെ ചുമര്‍ഭിത്തിയും അപകടത്തിലാകും. തിരമാലകള് ആശുപത്രി കെട്ടിടത്തിന്റെ ചുമര്‍ഭിത്തിയിലാണ് പതിക്കുന്നത്. കഴിഞ്ഞ ദിവസമുണ്ടായ കടലേറ്റത്തില് തലശ്ശേരി മൊത്തമല്‍സ്യ മാര്‍ക്കറ്റിന്റെ ഭിത്തി ഇടിഞ്ഞിരുന്നു. ഇവിടത്തെ ട്രാന്‍സ്‌ഫോമര് മാറ്റിയെങ്കിലും പോസ്റ്റ് മാറ്റാത്തതിനാല് എതു സമയവും ഇതു നിലംപതിക്കും.\nമാര്‍ക്കറ്റിലെ അപകടാവസ്ഥയില് മല്‍സ്യതൊഴിലാളികള് രോഷകുലരാണ്. സംഭവം അറിഞ്ഞ് തലശ്ശേരി എഎസ്പി ചൈത്ര തേരേസാ ജോണ് ഉള്‍പെടെയുള്ളവര് കടപ്പുറം സന്ദര്‍ശിച്ചു. പെട്ടിപ്പാലത്ത് ന്യൂമാഹി എസ്‌ഐ, ജനപ്രതിനിധികള്, നാട്ടുകാര് എന്നിവര് ചേര്‍ന്നാണ് രക്ഷാപ്രവര്‍ത്തനം നടത്തിയത്.\nപഴയങ്ങാടി: ഇന്നലെ ഉച്ചയ്ക്കു രണ്ടോടെയുണ്ടായ കടല്‍ക്ഷോഭത്തില് മാടായിക്കു സമീപത്തെ നീരൊഴുക്കുംചാല് തീരപ്രദേശത്തത് വന് നാശനഷ്ടം. 50ഓളം വീടുകളും മൂന്നു ഹോട്ടലുകളും ബസ് കാത്തിരിപ്പു കേന്ദ്രവും വെള്ളം കയറി നശിച്ചു. നിരവധി കിണറുകളും വെള്ളത്തിനടിയിലായി. വലിയ ഉയരത്തില് തിരമാലകള് ചെളിയും മണലുമായി സമീപപ്രദേശങ്ങളിലെ വീടുകളിലേക്ക് ആഞ്ഞടിച്ചു കയറുകയായിരുന്നു.\nനീരൊഴുക്കുംചാലിലെ വീടുകളിലാണ് നാശംവിതച്ചത്. മൂന്നു ഹോട്ടലുകളും തിരമാലകള് കയറി നശിച്ചു. തീരപ്രദേശത്തോട് ചേര്‍ന്നു താമസിക്കുന്ന കെ ടി സുബൈദ, കെ ടി കുഞ്ഞുഹമ്മദ്, കല്ലേന് പ്രഭ, എം ഫൗസിയ, കെ പി നബീസു, കെ വി അസ്മ, ജോയ് പൈതലന് തുടങ്ങി 50ഓളം പേരുടെ വീടുകളാണ് നശിച്ചത്.\nഡൊമിന്റേത് ഉള്‍പ്പെടെയുള്ള മൂന്നു ഹോട്ടലുകളിലാണ് തിരമാല കയറിയത്. ഇതോടെ പ്രദേശത്തെ മറ്റു വീടുകളും കടലെടുപ്പ് ഭീഷണിയിലായി. കക്കാടന്‍ചാല് ഭാഗത്ത് കടല് ഭിത്തിയില്ലാത്തതാണ് കടല്‍ക്ഷോഭം കൂടുതല് രൂക്ഷമായി അനുഭവപ്പെടാന് കാരണമെന്നു നാട്ടുകാര് പറയുന്നു.


news | ഇന്ത്യയ്ക്കും അമേരിക്കയ്ക്കും പിന്നാലെ ചൈനയുമായി കടുത്ത നയതന്ത്ര പോരിലേക്ക് കാനഡയും; ഹോങ്കോങ്ങിലേക്കു സൈനിക ഉപകരണങ്ങൾ കയറ്റുമതി ചെയ്യുന്നത് നിർത്തിവച്ചു: സമ്മർദ്ദ രാഷ്ട്രീയം പയറ്റുന്ന ചൈന തങ്ങളുടെ അധികാരം ലോകരാജ്യങ്ങൾക്കു മേൽ അടിച്ചേൽപ്പിക്കാനാണ് ശ്രമിക്കുന്നതെന്ന് ജസ്റ്റിൻ ട്രൂഡോ;ചൈനാ വിരുദ്ധ വികാരം ആളിക്കത്തിച്ച് കാനഡയും - MarunadanMalayalee.com\nJuly 10, 202005:34 AM IST Permalink\nഒട്ടാവ: ഇന്ത്യയ്ക്കും അമേരിക്കയ്ക്കും പിന്നാലെ ചൈനയുമായി കടുത്ത നയതന്ത്ര പോരിലേക്ക് കാനഡയും. കാനഡയുടെ രണ്ട് നയതന്ത്ര ഉദ്യോഗസ്ഥരെ തടവിലാക്കി മാസങ്ങൾ പിന്നിട്ടിട്ടും പുറത്ത് വിടാത്തതാണ് കാനഡയെ ചൊടിപ്പിച്ചിരിക്കുന്നത്. ചൈന സമ്മർദ്ദ രാഷ്ട്രീയം കളിക്കുകയാണെന്നാണ് കാനഡ ആരോപിക്കുന്നത്. എന്നാൽ ചൈനയുടെ ഭീഷണിക്ക് വഴങ്ങില്ലെന്ന് വ്യക്തമാക്കിയ കനേഡിയൻ പ്രധാനമന്ത്രി ജസ്റ്റിൻ ട്രൂഡോ ചൈനയുമായുള്ള സുഹൃത് ബന്ധം ഉപേക്ഷിക്കുക ആയിരുന്നു. ഹോങ്കോങ്ങിലേക്കുള്ള സൈനിക ആയുധങ്ങളുടെ കയറ്റുമതിയും തന്ത്രപ്രധാനമായ വസ്തുക്കളുടെയും വ്യാപാരം യുഎസ് അവസാനിപ്പിച്ചതിനു തൊട്ടുപിന്നാലെയാണു കടുത്ത നടപടികളുമായി കാനഡയും രംഗത്തെത്തിയത്.\nചൈന ദേശസുരക്ഷാ നിയമം പാസാക്കിയതിനു പിന്നാലെ കുറ്റവാളികളെ കൈമാറുന്നതുമായി ബന്ധപ്പെട്ട് ഹോങ്കോങ്ങുമായി നിലവിൽ ഉണ്ടായിരുന്ന കരാർ കാനഡ റദ്ദാക്കി. ഹോങ്കോങ്ങിലേക്കു സൈനിക ഉപകരണങ്ങൾ കയറ്റുമതി ചെയ്യുന്നതും നിർത്തിവച്ചു. കാനഡയുടെ സൈനിക ഉപകരണങ്ങൾ ചൈനയുടെ പക്കൽ എത്തുന്നതു തടയുന്നതിന് വേണ്ടിയാണ് ഹോങ്കോങുമായി നിലവിലുണ്ടായിരുന്ന കരാർ കാനഡ നിർത്തലാക്കിയത്. ഈ തീരുമാനത്തിൽ ഉറച്ചു നിൽക്കുന്നുവെന്നും കാനഡയുടെ സൈനിക ഉപകരണങ്ങൾ ചൈനയുടെ പക്കൽ എത്തുന്നതു തടയുമെന്നും പ്രധാനമന്ത്രി ജസ്റ്റിൻ ട്രൂഡോ പ്രതികരിച്ചു. ഹോങ്കോങ് സന്ദർശിക്കുന്ന തങ്ങളുടെ പൗരന്മാർക്കുള്ള നിർദേശങ്ങളിലും കാനഡ മാറ്റം വരുത്തി.\nമൊബൈൽ ടെലികോം സാങ്കേതികവിദ്യാരംഗത്തെ വമ്പൻ ചൈനീസ് കമ്പനിയായ വാവെയ്യുടെ സ്ഥാപകൻ റൻ ഴെങ്‌ഫൈയുടെ മകളും കമ്പനിയുടെ ചീഫ് ഫിനാൻഷ്യൽ ഓഫിസറുമായ മെങ് വാൻഷു (48) 2018ൽ കാനഡയിൽ അറസ്റ്റിലായതോടെയാണ് ചൈനയും കാനഡയും തമ്മിലുള്ള നയതന്ത്രബന്ധം വഷളായത്. ഇതിന് പിന്നാലെ ചാരവൃത്തി ആരോപിച്ച് കാനഡയുടെ രണ്ടു നയതന്ത്ര ഉദ്യോഗസ്ഥരെ ചൈന തടവിലാക്കിയിരുന്നു. നയതന്ത്ര പ്രതിനിധികളെ വിട്ടുകിട്ടാൻ രാജ്യാന്തര തലത്തിൽ കാനഡ സമ്മർദം ശക്തമാക്കിയെങ്കിലും ഫലം കണ്ടില്ല. നയതന്ത്ര പ്രതിനിധികൾ അറസ്റ്റിലായിട്ട് 18 മാസങ്ങൾ പിന്നിട്ടിട്ടും ഉദ്യോഗസ്ഥർക്കു നയതന്ത്ര സഹായം ലഭ്യമാക്കാൻ പോലും ചൈന തയാറായില്ല. ഇതാണ് കാനഡയെ ചൊടിപ്പിച്ചത്.\nസംഭവത്തെ തുടർന്ന് കാനഡയിൽ ചൈനാവിരുദ്ധ വികാരം ശക്തമായി. യാതൊരു കാരണവുമില്ലാതെ പിടിച്ചു വെച്ചിരിക്കുന്ന തങ്ങളുടെ ഉദ്യോഗസ്ഥരെ വിട്ടുകിട്ടണമെന്ന് കാനഡ അഭ്യർത്ഥിച്ചിട്ടും ചൈന അത് ചെവിക്കൊണ്ടതുമില്ല. തുടർന്ന് ചൈനയ്ക്കുള്ള ശക്തമായ സന്ദേശം എന്ന നിലയിൽ ചൈനീസ് ഉൽപന്നങ്ങൾ ബഹിഷ്‌കരിക്കാൻ കാനഡ തീരുമാനിക്കുകയായിരുന്നു. മൂുന്ന് ലക്ഷത്തിലധികം കനേഡിയൻ പൗരന്മാരാണ് ഹോങ്കോങിൽ താമസിക്കുന്നത്. ഹോങ്കോങ്ങിനുള്ള പിന്തുണ എക്കാലവും തുടരുമെന്നും ട്രൂഡോ അറിയിച്ചു.\nതങ്ങളുടെ അധികാരം ലോകരാജ്യങ്ങൾക്കു മേൽ അടിച്ചേൽപ്പിക്കാനാണു ചൈന ശ്രമിക്കുന്നത്. കാനഡയുടെ മേൽ സമ്മർദം ശക്തമാക്കാനും പകപോക്കാനുമാണ് നിരപരാധികളായ ഉദ്യോഗസ്ഥരെ ബലിയാടാക്കിയതെന്നും ട്രൂഡോ ആരോപിച്ചു. ചൊൽപ്പടിക്കു നിൽക്കാത്ത രാജ്യങ്ങളെ പാഠം പഠിപ്പിക്കാനാണു ചൈനീസ് ശ്രമം. കൊറോണ വൈറസ് വ്യാപനത്തിൽ ചൈനയ്‌ക്കെതിരെ നടപടി ആവശ്യപ്പെട്ടു എന്ന ഒറ്റക്കാരണത്തിൽ ഓസ്‌ട്രേലിയയ്‌ക്കെതിരെയും ചൈന സമ്മർദ രാഷ്ട്രീയം പയറ്റുന്നതായി ട്രൂഡോ ആരോപിച്ചു. ചൈനയ്‌ക്കെതിരെയുള്ള പ്രശ്‌നങ്ങൾ അവസാനിപ്പിച്ച് വ്യാപാരബന്ധങ്ങൾ ശക്തമാക്കാൻ സമ്മർദമുണ്ടെന്നു പറഞ്ഞ ട്രൂഡോ ഭീഷണിക്കു വഴങ്ങില്ലെന്നും അറിയിച്ചു.


കല്ലറയും കല്ലുളിയും ഉണ്ടായ കാലമാണ് ശിലായുഗം. കാരിരുമ്പിന് മുമ്പ് കല്ലുപോലെയാണ് മനം ഉറച്ചിരുന്നത്. ഏറ്റവും പഴക്കമുള്ള ആദിരൂപങ്ങളുടെ ആയുധവും കല്ലുതന്നെ. അധികാരവും വിമതത്വവും തമ്മിലുള്ള ഏറ്റുമുട്ടൽ ഒരു കാലത്ത് കല്ലിന്റെ പുറത്തായിരുന്നു. അധികാരത്തിന്റെ സമകാലീന സങ്കീർണ്ണതകളെ നാടോടിക്കഥയുടേതെന്ന് തോന്നിപ്പിക്കുന്ന ആഖ്യാനംകൊണ്ട് പിടിച്ചെടുക്കാനാണ് ദേവദാസ് ശ്രമിക്കുന്നത്. കല്ലുകൊണ്ട് എറിയുക എന്നത് ഓർമ്മയുടെ മൂർച്ചയുള്ള ഒരു\nBy: Devadas VM\nISBN : 978-93-5432-294-5\nSYNOPSIS : കല്ലറയും കല്ലുളിയും ഉണ്ടായ കാലമാണ് ശിലായുഗം. കാരിരുമ്പിന് മുമ്പ് കല്ലുപോലെയാണ് മനം ഉറച്ചിരുന്നത്. ഏറ്റവും പഴക്കമുള്ള ആദിരൂപങ്ങളുടെ...\tSee more


കൊല്‍ക്കത്ത പുറത്താക്കിയ ഗംഭീറിനെയും സ്വന്തമാക്കുമെന്ന് ചെന്നൈ സൂപ്പര് കിങ്‌സ് – DN News\nHome/Sports/Cricket/കൊല്‍ക്കത്ത പുറത്താക്കിയ ഗംഭീറിനെയും സ്വന്തമാക്കുമെന്ന് ചെന്നൈ സൂപ്പര് കിങ്‌സ്\nകൊല്‍ക്കത്ത നൈറ്റ് റൈഡേഴ്‌സ് പുറത്താക്കിയ ഗൗതം ഗംഭീറിനെ സ്വന്തമാക്കാന് ചെന്നൈ സൂപ്പര് കിങ്‌സ് ഒരുങ്ങുന്നതായി റിപ്പോര്‍ട്ട്. ഐപിഎല് പുതിയ സീസണില് ഗംഭീറിനെയും ഉള്‍പ്പെടുത്താനാണ് ടീമിന്റെ സാധ്യത. ഇക്കാര്യം സൂചിപ്പിച്ച് ഒരു ആരാധകന് എഴുതിയ ട്വീറ്റ് ഷെയര് ചെയ്താണ് ചെന്നൈ സൂപ്പര് കിങ്‌സില് നിന്ന് വരുന്ന വാര്‍ത്ത ചര്‍ച്ചയാകുന്നത്. അങ്ങനെയെങ്കില് ധോണിയ്ക്ക് കീഴില് ഒരിക്കല് കൂടി ഗംഭീര് കളിക്കുന്നത് ക്രിക്കറ്റ് ലോകത്തിന് കാണാന് കഴിയും.\nഅതേസമയം ഗംഭീര് ഡല്‍ഹിയ്ക്കായി ഐപിഎല് കളിക്കാന് ഏറെ ആഗ്രഹിക്കുന്നതായും റിപ്പോര്‍ട്ടുകളുണ്ട്. കഴിഞ്ഞ ഐപിഎല് സീസണില് ഒരിക്കല് കൂടി ഡല്‍ഹിയ്ക്കായി ജഴ്‌സി അണിയണമെന്ന് ഗംഭീര് ആഗ്രഹം തുറന്ന് പ്രകടിപ്പിച്ചിരുന്നു. ഇതാണ് ഗംഭീര് ഡല്‍ഹിയില് തിരിച്ചെത്തിയേക്കുമെന്ന റിപ്പോര്‍ട്ടുകള് പ്രചരിക്കാന് കാരണം.\nധോണിയ്ക്ക് പുറമെ നിലവില് സുരേഷ് റെയ്‌നയേയും രവീന്ദ്ര ജഡേജയേയും ആണ് ചെന്നൈ സൂപ്പര് കിങ്‌സ് നിലനിര്‍ത്തിയിരിക്കുന്നത്. കൊല്‍ക്കത്തയാകട്ടെ ക്രിക്കറ്റ് ലോകത്തെ മുഴുവന് അമ്പരപ്പിച്ച് ഗംഭീറിനെ സ്വതന്ത്രമാക്കുകയും ചെയ്തു. ഗംഭീറിന്റെ പ്രായവും നിലനിര്‍ത്താനുള്ള പണ ചെലവുമാണ് കൊല്‍ക്കത്ത ഈ ഇന്ത്യന് ഓപ്പണറെ ഒഴിവാക്കിയതിന് പിന്നിലെന്ന റിപ്പോര്‍ട്ടുകളും പ്രചരിക്കുന്നുണ്ട്.\nഗംഭീറിനേയും റസലിനേയും നരേയ്‌നേയും നിലനിര്‍ത്തുകയാണെങ്കില് മൂന്ന് പേര്‍ക്കുമായി ചിലവാവുക ഏതാണ്ട് 33 കോടിയായിരിക്കും. ആകെ ചെലവാക്കാവുന്ന 80 കോടിയില് പിന്നെ ബാക്കിയുണ്ടാവുക 47 കോടിയായിരിക്കും. എന്നാല് ഈ തുകയ്ക്ക് താരങ്ങളെ സ്വന്തമാക്കാന് കഴിയുമെന്നത് പ്രയാസകരമാണ്.


ആയുഷ്മാന് ഭാരത് തുടങ്ങി മണിക്കൂറുകള്‍ക്കകം ഭാഗമായത് ആയിരങ്ങള്; കേരളം പുറം തിരിഞ്ഞ് നില്‍ക്കുന്നത് മോദിക്ക് ക്രഡിറ്റ് കിട്ടുമോ എന്ന ഭയമെന്ന് ശ്രീധരന് പിളള – Daily Indian Herald\nഡല്‍ഹി : ലോകത്തെ ഏറ്റവും വലിയ ആരോഗ്യ സുരക്ഷ പദ്ധതിയെന്ന വിശേഷണം സ്വന്തമാക്കിയ ആയുഷ്മാന് ഭാരത് തുടങ്ങി മണിക്കൂറുകള്‍ക്കകം പദ്ധതിയില് ഭാഗമായത് ആയിരങ്ങള്. ഉത്തരേന്ത്യന് സംസ്ഥാനങ്ങളില് നിന്നുമാണ് കൂടുതല് പേര് ഗുണഭോക്താക്കളായി ചേര്‍ന്നത്. കഴിഞ്ഞ ഞായറാഴ്ചയാണ് പ്രധാനമന്ത്രി നരേന്ദ്ര മോദി റാഞ്ചിയില് പദ്ധതി ഉദ്ഘാടനം ചെയ്തത്. എന്നാല് ഇന്ന് മുതല്‍ക്കായിരുന്നു ഔദ്യോഗികമായി പദ്ധതി നിലവില് വന്നത്. എന്നിട്ടും കേരളത്തില് പദ്ധതി നടപ്പിലാക്കാത്തതെന്തെന്ന് ചോദ്യമുയരുകയാണ്. അതിനിടെ അമ്പത് കോടി ജനങ്ങള്‍ക്ക് ആരോഗ്യ സുരക്ഷ ഉറപ്പ് വരുത്തുന്ന ആയുഷ്മാന് ഭാരത് പദ്ധതി കേരളത്തില് നടപ്പില് വരുത്താത്തത് മോദിക്ക് ക്രഡിറ്റ് കിട്ടുമോ എന്ന ഭയം ഉള്ളത് കൊണ്ടാണെന്ന് ബി.ജെ.പി സംസ്ഥാന അദ്ധ്യക്ഷന് പി. എസ്.ശ്രീധരന് പിളള ആരോപിച്ചു. കോഴിക്കോട് പ്രസ്‌ക്ലബ്ബില് സംസാരിക്കുകയായിരുന്നു അദ്ദേഹം.\nഒരു കുടുംബത്തിന് വര്‍ഷം അഞ്ച് ലക്ഷം രൂപയുടെ ആരോഗ്യസുരക്ഷയാണ് ഉറപ്പ് വരുത്തുന്നത്. അമേരിക്കയിലെ ഒബാമ കെയറില് നിന്നും പ്രചോദനം ഉള്‍ക്കൊണ്ടാണ് നരേന്ദ്രമോദി ഇന്ത്യയിലെ സാധാരണക്കാര്‍ക്കായി ആരോഗ്യ സുരക്ഷ ഒരുക്കുന്ന പദ്ധതിക്ക് രൂപം നല്‍കാന് ആരംഭിച്ചത്. രാജ്യത്തെ ആരോഗ്യ രംഗത്ത് വന് കുതിച്ചുചാട്ടത്തിന് ഈ പദ്ധതി തുടക്കമിടും എന്ന് വിലയിരുത്തപ്പെടുന്നു. സെപ്ടംബര് 25ന് പണ്ഡിറ്റ് ദീന് ദയാല് ഉപാദ്ധ്യയുടെ ജന്‍മദിനം മുതല്‍ക്കാണ് പദ്ധതി രാജ്യത്ത് നിലവില് വരിക. 2011ല് നടത്തിയ സാമ്പത്തിക സര്‍വ്വേയില് കൂടിയാണ് ഗുണഭോക്താക്കളെ ചേര്‍ത്തിരിക്കുന്നത്. അതേസമയം പദ്ധതിയില് വരും ദിനങ്ങളില് രാജ്യത്തെ ഉയര്‍ന്ന സാമ്പത്തിക നിലവാരത്തില് കഴിയുന്നവര്‍ക്കും പങ്കുചേരാനാവും.\nഇപ്പോള് നിലവിലുള്ള സ്‌കീമില് 1250 രൂപ പ്രീമിയം അടച്ചാല് ലഭിക്കുന്നത് മുപ്പതിനായിരം രൂപയുടെ പരിരക്ഷ മാത്രമാണ്. അതേ സമയം ആയുഷ്മാന് ഭാരതില് 1100 രൂപയുടെ പ്രീമിയത്തിന് അഞ്ച് ലക്ഷമാണ് ചികിത്സാ ആനുകൂല്യം ലഭിക്കുന്നത്. ആയുഷ്മാന് ഭാരത് വലിയ തട്ടിപ്പാണെന്ന് സംസ്ഥന ധനമന്ത്രി പറയുന്നത് അദ്ദേഹം തട്ടിപ്പ് കാരനായത് കൊണ്ടാണെന്നും ശ്രീധരന്‍പിള്ള അഭിപ്രായപ്പെട്ടു. ആയുഷ്മാന് ഭാരത് നടപ്പിലാക്കാന് കേരളം മടിച്ചാല് ശക്തമായ സമര പരിപാടികളുമായി ബി.ജെ.പി മുന്നോട്ട് പോവുമെന്നും അദ്ദേഹം പറഞ്ഞു.\nRelated Topics:againstmodiayushmanayushman bharath schemebjp indiabjp keralamodiNarendra Modinarendra modi bjp\nട്രംപിനെയും വിറപ്പിച്ച് മോദി..!! അമേരിക്കന് ഉത്പന്നങ്ങള്‍ക്ക് അധിക നികുതി ചുമത്തി\nമോദിയില് പ്രതീക്ഷയര്‍പ്പിച്ച് ഇമ്രാന് ഖാന്; വരികള്‍ക്കിടയില് ആണവായുധത്തെക്കുറിച്ച് സൂചന\nരാജ്യത്തെ അഴിമതി മുക്തമാക്കാന് മോദി; മുതിര്‍ന്ന ഉദ്യോഗസ്ഥര്‍ക്കെതിരെ കടുത്ത നടപടി


Chittar Mathai death: Police conducts dummy experiment | വീണ്ടും ഞെട്ടിച്ച് കൂടത്തായി ഹീറോ കെ.ജി.സൈമൺ; ചിറ്റാറിലെ മത്തായിയുടെ മരണത്തിൽ ഡമ്മി പരീക്ഷണവുമായി പൊലീസ്; പരിശോധിച്ചത് മത്തായി സ്വയം ചാടിയതോ അതോ ആരെങ്കിലും എടുത്തിട്ടതോയെന്ന്; പോസ്റ്റുമോർട്ടം ചെയ്ത ഡോക്ടർമാരും മൃതദേഹം എടുത്ത ഫയർഫോഴ്സും സാക്ഷിയായി; കേസിൽ നീതി തേടി മത്തായിയുടെ കുടുംബം സത്യാഗ്രഹം തുടരുന്നു - MarunadanMalayalee.com\nAugust 12, 202006:43 PM IST Permalink\nപത്തനംതിട്ട: ചിറ്റാറിൽ വനപാലകരുടെ കസ്റ്റഡിയിൽ നിന്ന് കിണറ്റിൽ വീണുള്ള യുവകർഷകൻ മത്തായിയുടെ മരണത്തിലെ നേരറിയാൻ പൊലീസിന്റെ ഡമ്മി പരീക്ഷണം. കൂടത്തായി അന്വേഷണത്തിൽ മികവ് തെളിയിച്ച ജില്ലാ പൊലീസ് മേധാവി കെജി സൈമണിന്റെ നേതൃത്വത്തിൽ ഇന്ന് രാവിലെ 11. 30 നാണ് മൃതദേഹം കാണപ്പെട്ട മത്തായിയുടെ കുടപ്പനക്കുളത്തെ വീട്ടിലെ കിണറ്റിൽ ഡമ്മി പരീക്ഷണം നടത്തിയത്.\nഎസ്‌പിക്കൊപ്പം അന്വേഷണ ഉദ്യോഗസ്ഥനായ നാർക്കോട്ടിക് സെൽ(സി ബ്രാഞ്ചിന്റെ ചുമതല വഹിക്കുന്ന) ഡിവൈഎസ്‌പി ആർ. പ്രദീപ്കുമാർ, സ്പെഷൽ ബ്രാഞ്ച് ഡിവൈ.എസ്‌പി ആർ. ജോസ്, പോസ്റ്റുമോർട്ടം ചെയ്ത കോട്ടയം മെഡിക്കൽ കോളജിലെ പൊലീസ് സർജൻ, മൃതദേഹം കിണറ്റിൽ നിന്നെടുത്ത ഫയർ ഫോഴ്സ് സംഘം, തിരുവനന്തപുരം ഫോറൻസിക് ലബോറട്ടറിയിൽ നിന്നുള്ള വിദഗ്ദ്ധർ, ലോക്കൽ പൊലീസ് എന്നിവരുടെ സാന്നിധ്യത്തിലാണ് ഡമ്മി പരീക്ഷണം നടത്തിയത്. മത്തായി മരിച്ചു കിടന്ന സമയത്തെ ജലനിരപ്പ് കിണറ്റിനുള്ളിൽ ക്രമീകരിച്ച ശേഷമായിരുന്നു പരീക്ഷണം. മത്തായിയുടെ അതേ തൂക്കത്തിലും ഉയരത്തിലുമുള്ള രണ്ടു ഡമ്മികളാണ് പരീക്ഷണത്തിനായി തയാറാക്കിയിരുന്നത്. ഒരു ഡമ്മി മത്തായി സ്വയം ചാടിയാൽ എങ്ങനെ എന്ന് വിലയിരുത്താനും രണ്ടാമത്തേത് ആരെങ്കിലും ബലം പ്രയോഗിച്ച് ഇട്ടതാണെങ്കിൽ എങ്ങനെ വീഴും എന്ന് അറിയാനുള്ളതുമായിരുന്നു.\nമത്തായി മരിച്ച സംഭവത്തിൽ ബോധപൂർവമല്ലാത്ത നരഹത്യയ്ക്ക് കേസെടുക്കാമെന്ന് നിയമോപദേശം കിട്ടിയിട്ടും വനപാലകരെ പ്രതിയാക്കിയില്ല; വർഗ്ഗീയത ആരോപിച്ച് ഉള്ളാട മഹാസഭ രംഗത്ത് എത്തിയതോടെ വിവാദത്തിന് പുതു മാനം നൽകി; സംസ്‌കാരം നടത്താതെ മത്തായിയുടെ മൃതദേഹം സൂക്ഷിച്ചതും വെറുതെയായില്ല; ഹൈക്കോടതിയുടെ വിമർശനം ഭയന്ന് അർദ്ധരാത്രിയിൽ തീരുമാനം എടുക്കൽ; ചിറ്റാറിലെ മത്തായിയുടെ മരണം അന്വേഷിക്കാൻ സിബിഐ എത്തും; കേന്ദ്ര ഏജൻസിക്ക് കേസ് കൈമാറി മുഖ്യമന്ത്രിയുടെ ഉത്തരവ്\nഎന്തു തെറ്റിനാണ് കൊന്നതെന്നു വനപാലകർ പറയണം; കൊന്നതാണെന്നു തെളിവു കിട്ടിയിട്ടും പൊലീസ് നടപടിയെടുത്തിട്ടില്ല; കുടുംബത്തിന്റെ സൗകര്യം പോലെ സംസ്‌കാരം നടത്തണമെന്ന വനംമന്ത്രി കെ. രാജുവിന്റെ പ്രതികരണം വല്ലാതെ വേദനിപ്പിച്ചുവെന്നും പൊട്ടിക്കരഞ്ഞു കൊണ്ട് പറയുന്ന ഭാര്യ ഷീബ; മത്തായിയുടെ മൃതദേഹം ഇപ്പോഴും മോർച്ചറിയിൽ; ചിറ്റാറിലെ ഈ കുടുംബം നടത്തുന്നത് അസാധാരണ പ്രതിഷേധം; ഫോറസ്റ്റുകാരെ വെറുതെ വിടാൻ പറ്റില്ലെന്ന തിരിച്ചറിവിൽ പൊലീസും\nസ്വന്തമായൊരു വീട്, കുഞ്ഞുങ്ങളുടെ പഠനം... മത്തായിക്കും ഉണ്ടായിരുന്നത് ഈ കൊച്ചു മോഹങ്ങൾ; ഒരു തെറ്റും ചെയ്യാത്ത പൊന്നുവിന് നീതിയുറപ്പാക്കാൻ ഷീബ നടത്തിയ പോരാട്ടം വെറുതെയാകരുതേ എന്ന പ്രാർത്ഥനയിൽ ലോകമെങ്ങുമുള്ള മലയാളികൾ; സിബിഐയുടെ ദേഹ പരിശോധനയിൽ തെളിഞ്ഞത് പൊലീസ് ഇൻക്വസ്റ്റ് റിപ്പോർട്ടിലുള്ളതിനേക്കാൾ മുറിവുകൾ; ഇനി നിർണ്ണായകം റീ പോസ്റ്റ്‌മോർട്ടം റിപ്പോർട്ട്; നീതിക്കായുള്ള സമരത്തിൽ ഒപ്പം നിന്നവർക്ക് നന്ദി പറഞ്ഞ് ചിറ്റാറിലെ വീട്ടമ്മ\nമത്തായിയുടെ കസ്റ്റഡി മരണം സിബിഐ അന്വേഷിക്കുക പൊലീസ് അന്വേഷണത്തിന്റെ തുടർച്ചയല്ലാതെ; സിബിഐ അന്വേഷണം തുടക്കം മുതൽ തന്നെ; റീ പോസ്റ്റുമോർട്ടം ആവശ്യമെങ്കിൽ അതു കഴിഞ്ഞ് സംസ്‌കാരം മതിയെന്ന നിലപാടിൽ ബന്ധുക്കൾ; സിബിഐ ഏറ്റെടുത്തതോടെ രാഷ്ട്രീയ പാർട്ടികൾ നടത്തിവന്ന പ്രതിഷേധം അവസാനിപ്പിച്ചു; വനം വകുപ്പ് ഉദ്യോഗസ്ഥരെ സംരക്ഷിക്കാൻ പൊലീസ് ശ്രമിച്ചപ്പോൾ നേരറിയാൻ കച്ച കെട്ടി സിബിഐ\nവയറ്റിൽ ചെളി കണ്ടെത്തിയെന്ന പോസ്റ്റ്‌മോർട്ടം റിപ്പോർട്ടിൽ സംശയങ്ങൾ; പാറ നിറഞ്ഞ കിണറ്റിൽ എങ്ങനെ ചെളിയെത്തുമെന്ന് നാട്ടുകാരുടെ ചോദ്യം; സ്വയം ചാടിയാലും മുങ്ങി ചാകാനുള്ള വെള്ളം കിണറ്റിൽ ഇല്ലാത്തതും വിരൽ ചൂണ്ടുന്നതുകൊലപാതക സാധ്യത; സിബിഐ അന്വേഷണത്തിന് മുഖ്യമന്ത്രി ഫയലിൽ ഒപ്പിട്ടെങ്കിലും പ്രതിഷേധം തുടരും; കോടതി നിരീക്ഷണത്തിൽ റീ പോസ്റ്റ്‌മോർട്ടം എന്ന ആവശ്യവുമായി ബന്ധുക്കൾ; ഉടൻ സംസ്‌കാരമില്ല; വനപാലകർ കുടുങ്ങും വരെ മത്തായിയുടെ മൃതദേഹം മോർച്ചറിയിൽ തുടരും\nസ്വയം ചാടിയാൽ എങ്ങനെയുണ്ടാകും എന്ന പരീക്ഷണമാണ് ആദ്യം നടന്നത്. ഇതിനായുള്ള ഡമ്മി ഇട്ടതിന് ശേഷം അൽപം കഴിഞ്ഞ് സംഭവ ദിവസം എങ്ങനെയാണോ മൃതദേഹം എടുത്തത് അതേ രീതിയിൽ ഫയർ ഫോഴ്സുകാർ ഇറങ്ങി എടുത്തു. ഡമ്മിയിൽ ഉണ്ടായിട്ടുള്ള മുറിവുകൾ പരിശോധിച്ചു. അത് രേഖപ്പെടുത്തി. മൃതദേഹത്തിലുള്ളതുമായി താരതമ്യം ചെയ്തു. ഡമ്മി കിണറ്റിൽ കിടന്നതും മൃതദേഹം കിടന്നതുമായുള്ള താരതമ്യവും നടന്നു. ഈ ചർച്ചകളിൽ പൊലീസ് ഉദ്യോഗസ്ഥർക്ക് ഒപ്പം ഫോറൻസിക് ഉദ്യോഗസ്ഥരും പോസ്റ്റുമോർട്ടം ചെയ്ത ഡോക്ടറും പങ്കെടുത്തു.\nആദ്യത്തേതിന്റെ വിലയിരുത്തലിന് ശേഷമാണ് രണ്ടാമത്തെ ഡമ്മി ഇട്ടത്. അത് ബലം പ്രയോഗിച്ച് കിണറ്റിലേക്ക് ഇടുന്ന മാതിരിയായിരുന്നു. തുടർന്ന് ഇത് വീണ രീതിയും അപ്പോൾ ഉണ്ടായ മുറിവുകളും പരിശോധിച്ചു. രണ്ട് രീതിയിൽ ഏതാണ് മൃതദേഹത്തിലെ മുറിവുകളുമായി യോജിക്കുന്നത് എന്ന് ശാസ്ത്രീയമായി പരിശോധിച്ച ശേഷമാകും കുറ്റകൃത്യം നടന്നത് എങ്ങനെ എന്ന് മനസിലാക്കുന്നത്. കേസിൽ ആരോപണ വിധേയരായ വനപാലകർ മാത്രമാണ് ദൃക്സാക്ഷികളായുള്ളത്. അവരുടെ മൊഴി മാത്രം മുഖവിലയ്ക്ക് എടുത്ത് അന്വേഷണം മുന്നോട്ടു പോകാൻ കഴിയില്ല. ഇപ്പോൾ തന്നെ മരണം വിവാദമായിരിക്കുയാണ്.\nകേസിൽ അറസ്റ്റുണ്ടാകാതെ മത്തായിയുടെ മൃതദേഹം സംസ്‌കരിക്കില്ല എന്നാണ് കുടുംബത്തിന്റെ നിലപാട്. ജൂലൈ 28 നാണ് മത്തായി മരിച്ചത്. ചെളിക്കല്ല് വനമേഖലയിൽ സ്ഥാപിച്ചിരുന്ന ടൈഗർ ട്രാപ്പ് ക്യാമറ മത്തായി തകർത്തുവെന്ന് ആരോപിച്ചാണ് വനപാലകസംഘം വീട്ടിൽ നിന്ന് മത്തായിയെ വൈകിട്ട് 4.30 ന് കസ്റ്റഡിയിൽ എടുത്തത്. ആറരയോടെ മത്തായി കിണറ്റിൽ മരിച്ചു കിടക്കുന്നുവെന്ന വിവരമാണ് അറിഞ്ഞത്. പോസ്റ്റുമോർട്ടത്തിൽ മത്തായിയുടേത് മുങ്ങി മരണമാണെന്ന് പരാമർശിച്ചിരുന്നു. ഇത് സമ്മതിച്ചു കൊടുക്കാൻ ബന്ധുക്കൾ തയാറായിട്ടില്ല. റേഞ്ച് ഓഫീസർ അടക്കം രണ്ടു വനപാലകരെ സസ്പെൻഡ് ചെയ്തിട്ടും ബന്ധുക്കൾ വഴങ്ങിയിട്ടില്ല. നീതി കിട്ടാതെ മൃതദേഹം സംസ്‌കരിക്കില്ലെന്ന് പറഞ്ഞ് മത്തായിയുടെ ഭാര്യ ഷീബയും മാതാവും മക്കളും വീടിന് സമീപം സത്യഗ്രഹം നടത്തി വരികയാണ്.


പീഡന പരാതി ഒതുക്കാൻ മന്ത്രി എ കെ ശശീന്ദ്രൻ ഇടപെട്ടെന്ന് ആരോപണം: ശബ്ദരേഖ പുറത്ത്| minister ak saseendran intervened to suppress sexual harassment complaint, audio clip is out – News18 Malayalam\nപീഡന പരാതി ഒതുക്കാൻ മന്ത്രി എ കെ ശശീന്ദ്രൻ ഇടപെട്ടെന്ന് ആരോപണം: ശബ്ദരേഖ പുറത്ത്\nയുവതിയെ കടന്നുപിടിച്ച എന്‍സിപി നേതാവിനെതിരായ കേസ് ഒത്തുതീര്‍പ്പാക്കാന് മന്ത്രി എ.കെ ശശീന്ദ്രന് ഇടപെട്ടതായാണ് ആരോപണം ഉയർന്നത്. മന്ത്രി പെണ്‍കുട്ടിയുടെ അച്ഛനുമായി ഫോണില് സംസാരിക്കുന്നതിന്റെ ശബ്ദരേഖയാണ് പുറത്തുവന്നത്.\nകോഴിക്കോട്: പീഡന പരാതി ഒത്തുതീര്‍പ്പാക്കാന് വനംമന്ത്രി എ കെ ശശീന്ദ്രന് ഇടപെട്ടെന്ന് ആരോപണം. പരാതിക്കാരിയുടെ പിതാവിനെ ഫോണില് വിളിച്ച് ഒത്തുതീര്‍പ്പ് ആവശ്യപ്പെട്ടു. പരാതി നല്ല രീതിയില് തീര്‍ക്കണമെന്ന് മന്ത്രി പറയുന്ന ഫോണ് സംഭാഷണം പുറത്തായി. എന്‍സിപി സംസ്ഥാന നേതാവിനെതിരായ പരാതിയിലാണ് മന്ത്രിയുടെ ഇടപെടല്. അതേസമയം പാർട്ടിയിലെ പ്രശ്നം എന്ന നിലയിലാണ് നല്ല രീതിയിൽ തീർക്കണമെന്ന് പറഞ്ഞതെന്നും പരാതി ഒത്തുതീർപ്പാക്കണമെന്നല്ല പറഞ്ഞതെന്നും മന്ത്രി എ കെ ശശീന്ദ്രൻ പ്രതികരിച്ചു.\nയുവതിയെ കടന്നുപിടിച്ച എന്‍സിപി നേതാവിനെതിരായ കേസ് ഒത്തുതീര്‍പ്പാക്കാന് മന്ത്രി എ.കെ ശശീന്ദ്രന് ഇടപെട്ടതായാണ് ആരോപണം ഉയർന്നത്. മന്ത്രി പെണ്‍കുട്ടിയുടെ അച്ഛനുമായി ഫോണില് സംസാരിക്കുന്നതിന്റെ ശബ്ദരേഖയാണ് പുറത്തുവന്നത്. പ്രശ്‌നം അടിയന്തരമായി നല്ല നിലയില് തീര്‍ക്കണമെന്നാണ് മന്ത്രി ആവശ്യപ്പെടുന്നത്.\nതദ്ദേശ സ്വയം ഭരണ തെരഞ്ഞെടുപ്പിന്റെ സമയത്തു മുതല് ആരംഭിച്ച തര്‍ക്കമാണ് ഈ വിഷയത്തിലേക്ക് നയിച്ചത്. പെണ്‍കുട്ടിയുടെ പിതാവ് പ്രാദേശിക എന്‍സിപി നേതാവാണ്. എന്നാല് പെണ്‍കുട്ടി യുവമോര്‍ച്ച പ്രവര്‍ത്തകയാണ്. തദ്ദേശ സ്വയംഭരണ തെരഞ്ഞെടുപ്പില് ബിജെപി സ്ഥാനാര്‍ഥിയായി മത്സരിക്കുകയും ചെയ്തിരുന്നു. അന്ന് മുതല് പെണ്‍കുട്ടിയുടെ ചിത്രങ്ങള് സമൂഹ മാധ്യമങ്ങള് വഴി അപകീര്‍ത്തിപ്പെടുത്തുന്ന തരത്തില് ഉപയോഗിച്ചതായി പരാതി ഉണ്ടായിരുന്നു.\nAlso Read- ബക്രീദിന് ലോക്ഡൗൺ ഇളവ് നൽകിയത് അപകടകരം; കേരള സർക്കാരിന് സുപ്രീം കോടതി വിമർശനം\nഅതിനുശേഷം പെണ്‍കുട്ടി പരാതിയില് പറയുന്ന എന്‍സിപി നേതാവിന്റെ കടയുടെ സമീപത്തുകൂടി പോകുമ്പോള് അയാള് കടയിലേക്ക് കൈയിൽ പിടിച്ചു വിളിച്ചുകയറ്റി എന്നാണ് പരാതി. കഴിഞ്ഞ 28ാം തീയതിയാണ് ഈ പരാതി കുണ്ടറ പൊലീസില് നല്‍കിയത്. എന്നാല് വിഷയം പഠിക്കട്ടെയെന്നായിരുന്നു കുണ്ടറ പൊലീസിന്റെ നിലപാട്. ഇതോടെ പെണ്‍കുട്ടി സിറ്റി പൊലീസില് അടക്കം പരാതി നല്‍കി. എന്നിട്ടും ഇതുവരെ പൊലീസ് നടപടി സ്വീകരിച്ചിട്ടില്ല.\n'എന്‍സിപിക്കാരായതിനാല് ഇടപെടേണ്ടതുണ്ട്, സ്ത്രീ പീഡനമാണെന്ന് അറിഞ്ഞിരുന്നില്ല ': എ കെ ശശീന്ദ്രന്\n‘വിഷയത്തില് പരാമര്‍ശിക്കപ്പെട്ട രണ്ട് പേരും എന്റെ പാര്‍ട്ടിക്കാരനാണ്. പ്രശ്‌നം ഉണ്ടെന്ന് അറിഞ്ഞപ്പോള് എന്താണുണ്ടായത് എന്ന് അന്വേഷിക്കേണ്ട ഉത്തരവാദിത്തം എനിക്കുണ്ട്. നല്ല നിലക്ക് തീര്‍ക്കാന് പറ്റുന്നതാണോയെന്നാണ് അന്വേഷിച്ചത്. മറ്റ് നിര്‍ദേശങ്ങളൊന്നും കൊടുത്തിട്ടില്ല. വിളിക്കുന്ന സമയത്ത് പ്രശ്‌നം എന്താണെന്ന് അറിഞ്ഞിരുന്നില്ല. അത് ഏതൊരു പാര്‍ട്ടിക്കാരനും ചെയ്യുന്നതാണ്.’ എ കെ ശശീന്ദ്രന് പറഞ്ഞു.\nA K Saseendranminister ak saseendranncpSexual harassment allegation


ആര്‍എസ്‌എസ് നേതാവിന്റെ വീടിന് നേരെ ബോംബാക്രമണം :: Janmabhumi Daily\nFriday 1 July 2016 3:52 pm IST\nകണ്ണൂർ: ചക്കരക്കൽ ആർഎസ്എസ് സേവാപ്രമുഖ് എം.വി. ജയരാജന്റെ വീടിന് നേരെ ബോംബാക്രമണം. ശക്തമായ സ്ഫോടനത്തിൽ വീടിന്റെ ജനൽ ഗ്ലാസുകളും മുൻവശത്തെ വാതിലും തകർന്നു. പുലർച്ചെ 2.20 ഓടെയായിരുന്നു ആക്രമണം. ബൈക്കിലെത്തിയ സംഘമാണ് അക്രമത്തിനു പിന്നിലെന്നാണ് കരുതുന്നത്. സ്ഫോടനത്തിന്റെ നടുക്കത്തിൽ എന്താണ് സംഭവിച്ചതെന്നറിയാൻ പുറത്തിറങ്ങി നോക്കുമ്പോഴേക്കും അക്രമികൾ സ്ഥലംവിട്ടിരുന്നു. സ്ഫോടനം നടക്കുമ്പോൾ ജയരാജനും ഭാര്യയും കുട്ടികളും വീട്ടിൽ ഉണ്ടായിരുന്നു. കാണിച്ചേരി പതിനെട്ടാം നമ്പർ ബൂത്തിൽ കഴിഞ്ഞ തദ്ദേശ തെരഞ്ഞെടുപ്പിൽ ജയരാജൻ സ്ഥാനാർത്ഥിയായിരുന്നു. അന്നുമുതൽ ജയരാജന് സിപിഎം കേന്ദ്രങ്ങളിൽ നിന്ന് ഭീഷണി ഉണ്ടായിരുന്നു. ചക്കരക്കൽ എസ്.ഐയുടെ നേതൃത്വത്തിലുള്ള പോലീസ് സംഘം അക്രമത്തിന് വിധേയമായ വീട് പരിശോധിച്ചു. രണ്ടാഴ്ച മുമ്പ് ആർഎസ്എസ് ചക്കരക്കൽ സഹകാര്യവാഹ് സദാനന്ദന്റെ വീടിനുനേരെ ബോംബാക്രമണം ഉണ്ടായി.\nബിഎംഎസ് ജില്ലാ വൈസ്പ്രസിഡന്റിന്റെ വീടിന് നേരെ സിപിഎം ബോംബാക്രമണം\nമഹിളാ മോര്‍ച്ച നേതാവിന്റെ വീടിന് നേരെ ആക്രമണം\nബിജെപി നേതാവിന്റെ വീടിന് നേരെ വീണ്ടും ബോംബേറ്\nആര്‍എസ്സ്എസ്സ് നേതാവിന്റെ വീടിന് നേരെ സിപിഎമ്മുകാര് ബോംബെറിഞ്ഞു\nബിജെപി നേതാവിന്റെ വീടിന് നേരെ ഡിവൈഎഫ്‌ഐ അക്രമം


കാത്തിരിപ്പിന് വിരാമം; ടാറ്റ നെക്‌സോണ് എഎംടി ഇന്ത്യന് വിപണിയില് | Kairali News | kairalinewsonline.com\nകാത്തിരിപ്പിന് വിരാമം; ടാറ്റ നെക്‌സോണ് എഎംടി ഇന്ത്യന് വിപണിയില്\nടാറ്റ നെക്‌സോണ് എഎംടി ഇന്ത്യന് വിപണിയില് ലഭ്യമായിത്തുടങ്ങി. 9.41 ലക്ഷം രൂപയാണ് ബേസ് മോഡല് വില. ഡീസലിലും പെട്രോളിലും നെക്‌സോണ് എഎംടി ലഭ്യമാണ്. 9.41 ലക്ഷം രൂപയാണ് നെക്‌സോണ് എഎംടി പെട്രോളിന്റെ വില.\nഡീസലിന് വില 10.30 ലക്ഷം രൂപയാണ്. 1.2 ലിറ്റര് പെട്രോള്, 1.5 ലിറ്റര് ഡീസല് എഞ്ചിനുകളാണ് ഇരുപതിപ്പുകളെയും മികവുറ്റതാക്കുന്നത്. പെട്രോള് എഞ്ചിന് പരമാവധി 108 bhp കരുത്തും 170 Nm toque ഉം സൃഷ്ടിക്കാനാവും. 108 bhp കരുത്തും 170 Nm torque ഉം ഉത്പാദിപ്പിക്കുന്നതാണ് ഡീസല് എഞ്ചിന്.\nഇരു എഞ്ചിന് പതിപ്പുകളിലും ആറു സ്പീഡാണ് എഎംടി ഗിയര്‍ബോക്‌സ്. മാനുവല് മോഡും നെക്‌സോണ് എഎംടിയിലുണ്ട്. ഇക്കോ, സിറ്റി, സ്‌പോര്‍ട് എന്നീ മൂന്നു മോഡുകളും നെക്‌സോണില് ലഭ്യമാണ്.\nകയറ്റം കയറാനും ഇറങ്ങാനും പിന്തുണ നല്‍കുന്ന ഹില് അസിസ്റ്റ്, തിരക്ക് നിറഞ്ഞ നിരത്തില് ഇഴഞ്ഞു നീങ്ങാന് സഹായിക്കുന്ന ക്രീപ് ഫംങ്ഷന് എന്നിവ നെക്‌സോണില് എടുത്തുപറയണം.\nഎതിരാളിയായ ഫോര്‍ഡ് ഇക്കോസ്‌പോര്‍ട് ടൈറ്റാനിയം പ്ലസ് ഓട്ടോമാറ്റിക്കിനൊക്കാളും വിലക്കുറവിലാണ് നെക്‌സോണ് എഎംടി പെട്രോളിന്റെ വരവ്


Akhil Muraleedharan short story-പന്തയസൂത്ര- അഖിൽ മുരളീധരൻ എഴുതിയ കഥ\nബോധം വരുമ്പോള് രവി നിലത്തു കിടക്കുകയായിരുന്നു , വിജയന് മറഞ്ഞു പോയിരുന്നു .പറങ്കി മാവിന്‍റെ താഴെ രാജാവ് വീണു കിടക്കുന്നു .ചുറ്റും നിശബ്ദ്ത .ജോര്‍ജ്ജിന്‍റെ വിളി കാത്തു കിടന്ന മൊബൈല് ഫോണില് വെളിച്ചം മിന്നുന്നുണ്ട്\nMay 26, 2021 11:09:36 am\nഭട്ടതിരിയുടെ കരിങ്കോഴിയെ പിടിച്ച് പന്തയം വെക്കുമ്പോള് വിജയനും ജോര്‍ജ്ജും രവിയെത്തന്നെനോക്കിയിരുന്നു.\nകരിങ്കോഴികള് പറങ്കി മാവുകളുടെ ഇടയിലൂടെ പതുക്കെ നടന്നു നീങ്ങുകയായിരുന്നു അപ്പോള് .ചീട്ടുകളിക്കാര്‍ക്ക് കോഴികളെ കണ്ട് രസം പിടിച്ചു. രവി എറിഞ്ഞകല്ല് ചെന്നു വീണതും കോഴി പിടഞ്ഞുകൊണ്ട് താഴേക്കോടി പറങ്കി മാവ് എന്ന മഹാ പ്രസ്ഥാനവും പിന്നിട്ട് കരിയിലകളെ പറത്തി അവറ്റകള് ഭട്ടതിരിയില് ഒളിച്ചു .\nഭട്ടതിരി തൊടിയിലേക്ക് ഇറങ്ങി നില്‍ക്കുകയായിരുന്നു.അയാളുടെ വീടിന്റെ കഴുക്കോലില് നിന്നും ഒരു ചേര ഭൂമിയിലേക്ക് ഇറങ്ങി പരന്നതും കൈതയുടെ പച്ചയില് നേര്‍ത്തു പോയതും കണ്ട് കോഴികള് വീണ്ടും കരഞ്ഞു .\n” പോട്ടെ പോട്ടെ പേടിക്കണ്ട ”\nഭട്ടതിരി അടക്കം പറഞ്ഞു .\nകരിങ്കോഴികള് അയാളില് ചേര്‍ന്നു തന്നെ നിന്നു .\n‘അല്ലെങ്കിലും അവറ്റകള് അങ്ങനെയാണ് എന്തൊരു ഭയമാണ് ‘\nനേര്‍ത്ത വെളിച്ചം വാഴത്തോട്ടത്തിലേക്ക് വീണപ്പോള് ഭട്ടതിരിയും കോഴികളും താഴേക്ക് ഇറങ്ങി .\nഎന്നാല് അവര് മൂന്നുപേരും അവിടെത്തന്നെയിരുന്നു . കോഴികള് പിന്നെ പുറത്തേക്ക് വന്നില്ല .എന്നിട്ടും മരം മറഞ്ഞ് മരം മാറി ഭട്ടതിരിയുടെ തൊടിയില് വൃത്താകാരത്തില് സഞ്ചരിച്ചു കൊണ്ടിരുന്നു .\nപിന്നീട് രവി നിലത്ത് കമ്പുകൊണ്ട് വരച്ചു കാണിച്ചു\n”ഇത് നടുക്ക് അവന്‍റെ വീട് , ഇത് പേഴു മരം , ഇത് പറങ്കി ,ഇത് പെരുമരം.ഞാനിവിടെ വിജയന് അതിന്‍റെ മൂട്ടില് ജോര്‍ജ്ജ് അപ്പുറത്ത് ”\nസമയമേറെ കഴിഞ്ഞിട്ടും ഭട്ടതിരി തോട്ടത്തില് നിന്നും കയറി വന്നില്ല .\nഏറണാകുളത്തെ ഫ്ലാറ്റില് മറ്റെന്നാള് ബോസിന് കൊടുക്കാമേന്നേറ്റ പാര്‍ട്ടിക്ക് ജോര്‍ജ്ജിന് ചില കണക്കുകൂട്ടലുകള് ഒക്കെ ഉണ്ടായിരുന്നു .അങ്ങനെയാണ് നാട്ടിലേക്ക് വെച്ചു പിടിച്ചതും കളിക്കാനിരുന്നതും. കളി ജയിച്ചപ്പോള് തന്നെ ജോര്‍ജ്ജ് രവിയോട് ആവശ്യപ്പെട്ടത് ഭട്ടതിരിയുടെ കോഴിയെയാണ്. ”വെറും കോഴിയല്ല അതയാളുടെ ചങ്ക് ആണെടാ” ജോര്‍ജ്ജ് ചിരിച്ചുകൊണ്ട് അലറി .\nഅവര്‍ക്ക് മുന്നില് പച്ചയിലെ പറങ്കി മാവുകള് ചെരിഞ്ഞു കിടന്നു . നിഗൂഡമായ ഒരാനന്ദം കൊണ്ട് ഭട്ടതിരി കോഴികളെ തെളിച്ച് തൊടി കയറി വന്നു .\n”ഇത്തവണ അവനെ കുടുക്കണം ”\nപറങ്കി മാവില് ചാരിവെച്ചിരുന്ന വെട്ടുകത്തി കയ്യിലെടുത്ത് രവി പറങ്കിയുടെ വേരറുത്തു.\nഅവരുടെ മുന്നിലൂടെ രാജാവും രാജ്ഞിയും നടന്നു. പറങ്കി മാവിന്റെ ചില്ലകളില് നിന്നും വെളിച്ചം നിലത്തു വിരിച്ച പത്രക്കടലാസ്സിലേക്ക് വീണു. അസാമാന്യ കയ്യടക്കത്തില് രവി ചീട്ടുകള് ചുഴറ്റി വീഴുത്തുന്നു. ആ ലോകത്തിനുമുകളില് പക്ഷികളും മേഘങ്ങളും പറക്കുന്നു .ജോര്‍ജ്ജിന്റെ രവിയുടെ വിജയന്റെ ചുണ്ടില് നിന്നും പുക മരങ്ങള്‍ക്കിടയില് ചുറ്റിത്തിരിയുന്നു.\nഅവര് വീണ്ടും കളിച്ചു.\nഭട്ടതിരിയുടെ കോഴി ജോര്‍ജ്ജിനു വീണു,\n”നീ കളി തോറ്റ്”\nവിജയന് ചിരിച്ചു .\nരവി ചീട്ട് നിലത്തെറിഞ്ഞു.നീലപിടിച്ച ആകാശത്തിലേക്ക് അയാള് ഉയര്‍ന്നു നിന്ന് തോര്‍ത്ത് തോളിലേക്കിട്ട് ഭട്ടതിരിയുടെ പറമ്പിലേക്ക് നോക്കി .\n”നീ പോണേനു മുന്നേ വാങ്ങിത്തരാം”\nഅതും പറഞ്ഞ് അയാള് താഴേക്കിറങ്ങി.\nചുവന്ന ചെമ്പരത്തി മേല് തേന് കുടിയന്മാരുടെ ശബ്ദം. ഭട്ടതിരി കുനിഞ്ഞിരുന്ന് ചൂട്ടു കത്തിച്ച് വെള്ളം ചൂടാക്കുകയായിരുന്നു.\n”കാര്യം പറഞ്ഞോ ”\nരവി കാര്യം പറഞ്ഞു\nഅയാള് ഉറപ്പിച്ചു. അറയില് തോര്‍ത്ത് ചുറ്റി ചൂടുവെള്ളം പൊക്കി കുളിക്കാന് തയ്യാറായി.\n‘കല്യാണം കഴിക്കാത്ത ശുദ്ധ വെജിറ്റേറിയനായ തനിക്ക് കോഴിയെക്കൊണ്ട് മറ്റു ചില പരിപാടികള് ഒക്കെയുണ്ടെന്ന് തനിക്ക് അറിയാമെന്ന് രവി പറഞ്ഞതും ഭട്ടതിരി ഒന്നും മിണ്ടാതെ ഉള്ളിലേക്ക് പോയി കതകടച്ചു.’\n”പോ പോ നിക്കണ്ട”\nപറങ്കി മാവുകളുടെ ചില്ലകളില് രാജാവും രാജ്ഞിയും ജോക്കറും രവിയെത്തന്നെ നോക്കിയിരുന്നു ..\n” തന്നില്ലെങ്കില് കക്കണം”\nസംഗതി അലമ്പായപ്പോള് രവി വീട്ടിലേക്ക് പോന്നു. പുലര്‍ച്ചെ താഴേക്കുള്ള ബസ്സ് വരുമ്പോഴേക്ക് കോഴിയെ തരുമെന്ന് ജോര്‍ജ്ജിന് വാക്ക് കൊടുത്തു.\nനിശ്ചലമായ ആകാശത്തിലേക്ക് വാഴത്തോട്ടങ്ങളുടെ പച്ച പടര്‍ന്നു പിടിക്കുന്നതും നോക്കി ആതിര അടുക്കള വാതിലില് ഇരുപ്പുണ്ട്.രവി ആ തൊടിയിലൂടെ മേല്‍പ്പോട്ടു കയറി വരുമ്പോള് ചീവിടുകള് പോലും ഒച്ചയനക്കി .\nനിങ്ങള്‍ക്കൊന്നു ശ്രദ്ധിച്ചു കളിച്ചു കൂടെ ആതിര അയാളുടെ തോളില് കുത്തി.\n”ഭട്ടതിരി കോഴിയെ വിക്കൂല ”\n” ഞാനതിനെ കക്കും ”\n”കട്ടോ ” ആതിര കൂസലില്ലാതെ പറഞ്ഞു .\nരാത്രി ഭട്ടതിരിയുടെ കോഴിയേയും ചാക്കിലാക്കി അയാള് വീടിന്റെ\nവാരാന്തയില് കേറിയിരുന്നു ”.\n” ആ നാറി കാശ് കൊടുത്താല് തരികേല ” അതോണ്ട് കക്കുന്നേല് തെറ്റില്ല ”.\nകോഴിയേം പുറത്തുവെച്ചിട്ട് രവി ഉള്ളിലേക്ക് കയറി പരമ്പിലിരുന്ന് ചീട്ടുകളിച്ചു . ആതിരക്ക് കഴുത കളിക്കാനേ അറിയൂ .രവിക്ക് താനൊരു കഴുതയാകാന് ഒട്ടും മടിയുണ്ടായിരുന്നില്ല . അവളുടെ വയറിന്‍റെ മടക്കുകളില് മണം പിടിച്ച് മുകളിലോട്ടു കയറുന്ന ഒരു കഴുത. വീണ്ടും കളി തോറ്റപ്പോള് അയാളൊരു കഴുതയായി അവളിലേക്ക് ഒതുങ്ങി അവളെ താങ്ങി രവി കുന്നുകയറി. വിമാനങ്ങള് പറക്കുന്ന വഴിയില് അവര് മലര്‍ന്നു കിടന്നു .\nകരിങ്കോഴി കൂവാന് തുടങ്ങിയപ്പോള് ചാക്കും കൊണ്ട് രവി ജോര്‍ജ്ജിന്‍റെ വീട്ടുപടിക്കല് ചെന്നു .ചാക്കും വാങ്ങി ചിരിച്ച് ജോര്‍ജ്ജ് താഴേക്കിറങ്ങി.\nപുലര്‍ച്ചെ ജോലി സ്ഥലത്തേക്ക് പുറപ്പെട്ടു കെ എസ് ആര് ടി സി ബസ്സിന്റെ മുന്നിലെ സീറ്റില് നിന്നും ജോര്‍ജ്ജ് പിന്നിലേക്ക് ഇടക്കിടക്ക് നോക്കിക്കൊണ്ടിരുന്നു. ഭട്ടതിരി!\nഅയാള് തന്നെ പിന്തുടരുന്നുവോ എന്ന് തോന്നിപ്പോകാന് കാരണമുണ്ടായിരുന്നു. രണ്ടു സീറ്റുകള്‍ക്ക് പിന്നില് ഭട്ടതിരി ശാന്തനായി ഇരിക്കുന്നുണ്ട് .വിശാലമായ പ്രകൃതിയിലൂടെ ഇറക്കമിറങ്ങുന്ന ബസ്സിന്‍റെ മുകളിലേക്ക് ഇരുട്ട് മാറി വെളിച്ചം വീഴാന് തുടങ്ങിയിരുന്നു . ചാക്കിലിരിക്കുന്ന കോഴി ഇടക്കിടെ അനങ്ങുന്നുണ്ട്. ഹൈ റേഞ്ചിലെ ഓരോ സ്റ്റോപ്പില് എത്തുമ്പോഴും അതിന്‍റെ ചിറകുകള് അനങ്ങി. കാലുകള് കൂട്ടി കെട്ടിയിട്ടുണ്ടെങ്കിലും ചിറകുകള് സ്വതന്ത്രമാണ്. ഭട്ടതിരി എങ്ങോട്ടാണ് യാത്രയെന്ന് ജോര്‍ജ്ജ് ചിന്തിക്കുന്നുണ്ട് പക്ഷെ ഒന്നും മനസ്സിലാകുന്നില്ല . ഒന്നറിയാം ചാക്കിലെ കോഴിയെ രവി കട്ടതാണ്\n` ടൗണിൽ ബസ്സിറങ്ങാന് നേരം ഭട്ടതിരി ചാക്കിലേക്ക് സൂക്ഷിച്ചു നോക്കിയെങ്കിലും ജോര്‍ജ്ജ് അങ്ങോട്ടു നോക്കിയില്ല. അയാളുടെ മനസ്സ് പറങ്കി മാവുകളുടെ തണലില് ചാഞ്ഞു കിടന്നു കളിക്കുന്ന ഒരു ചില്ലയില് ഉടക്കി നിന്നു . ചീട്ടുകളില് നിന്നും രൂപങ്ങള് ഉയര്‍ന്നു പൊന്തുന്നതും രാജാവും രാജ്ഞിയും ജോക്കറും മരങ്ങളെ വട്ടം ചുറ്റുന്നതും. ഭട്ടതിരിയുടെ കറുത്ത കോഴികള് പറക്കുന്നതും മൂന്നുപേര് ഭട്ടതിരിയെ പന്തയം വയ്ക്കുന്നതും അയാളുടെ മനസ്സില് വന്നു നിറഞ്ഞു. ബസ്സ് താഴേക്ക് സമതലങ്ങളിലെ പച്ചപ്പിലേക്ക് ഇറങ്ങി.\nഭട്ടതിരിയെ പക്ഷെ പന്തയം വച്ചത് ആതിരയും രവിയുമായിരുന്നു .അവരുടെ കഴുതകളിയില് ഭട്ടതിരി വീണു. കോഴിച്ചൂരു പടര്‍ന്ന അയാളുടെ ദേഹത്തെപ്പറ്റി ആതിര പറഞ്ഞപ്പോള് രവി ചിരിച്ചു . അയാളുടെ പല്ലുകള് വെറുതെ വായിലേക്ക് എറിഞ്ഞ കുരുമുളകിനെ ഞെരിച്ചു. എരിവ് പടര്‍ന്നു. ഭട്ടതിരിയെ പന്തയംവെച്ച കളിയും രവി തോറ്റു.\nജീപ്പെടുത്തു വിജയനേയും കൂടി അയാള് ടൗണിലേക്ക് വിട്ടു .അതിനും മുന്നേ ജോര്‍ജ്ജ് സൂചന കൊടുത്തിരുന്നു.\n‘ഭട്ടതിരി താഴെയുണ്ട് ‘\nപലചരക്കും വാങ്ങി തിരിക്കാനിരുന്ന ഭട്ടതിരി രവിയെ കണ്ടതും കരിങ്കോഴിയെ ചോദിച്ചു .\nരവി തല ചൊറിഞ്ഞു\n”അതുപിന്നെ ” അയാള് രഹസ്യച്ചിരി ചിരിച്ചു .\nകണ്ണുകള് ഇടയുമ്പോഴും ഭട്ടതിരി കുലുങ്ങിയില്ല .\nകൂടെയുള്ളവര്‍ക്കൊപ്പം രവി അയാളെയും കൂട്ടി കോഴിയെ വാങ്ങി, ചന്ത നിറച്ചും കോഴികള് ഒന്നിച്ചു പോകാമെന്നും പറഞ്ഞ് വിശ്രമിക്കാന് മുറിയെടുത്തു.\nബാത്ത് ടബ്ബില് ഇട്ടു കൊല്ലാമെന്നു കരുതിയ കോഴി ജോര്‍ജ്ജിന്‍റെ കയ്യില് നിന്നും കുതറി .അതാകെട്ടിടത്തെ പ്രകമ്പനം കൊള്ളിച്ചു താഴേക്ക് പറന്നു. അടുത്ത മുറിയിലുള്ളവരും പുറത്തേക്കിറങ്ങി .\nജോര്‍ജ്ജിന്‍റെ മുറിയില് നിന്നും കരിങ്കോഴി താഴേക്ക് പറന്നു ഇടുങ്ങിയ പടികളിലൂടെ അത് നിലവിളിച്ചുകൊണ്ട് സെക്യൂരിറ്റിയേയും കടന്ന് നഗരത്തിന്‍റെ തിരക്കുകളിലേക്ക് പറന്നു.\nജോര്‍ജ്ജ് പിന്നാലെ ഓടി” കരിങ്കോഴിയുമായി കണ്ണാടിയുടെ മുന്നില് ബ്രഷ് ചെയ്യുമ്പോള് ഓര്‍ക്കണമായിരുന്നു. കൊല്ലാന് നിന്നാല് കൊല്ലണം ഒരേസമയം രണ്ടു പണി ചെയ്യാന് നിക്കരുത് ”\nകോഴി പോട്ടെ ഭട്ടതിരിയെ പകരം തരാം\nചീട്ടു കളിച്ചു കൊണ്ടിരുന്നപ്പോഴാണ് ലോഡ്ജിലെ മുറിയില് ഫോണ് വന്നത് . കോഴി പോയെന്ന് ജോര്‍ജ്ജ് പറയുമ്പോള് രവിയും സംഘവും ചിരിച്ചു .\nഅടിമാലിയിലെ ലോഡ്ജില് മുറിയില് രവിയും ഭട്ടതിരിയും മുഖാമുഖമിരുന്നു . ”നിങ്ങളാ രഹസ്യം പറ മനുഷ്യാ”\nഅയാള് ഒന്നും മിണ്ടിയില്ല .\nചന്തയില് നിന്നും വാങ്ങിയതൊക്കെ ചാക്കിലാക്കി വിജയന് വന്നു.ചാക്കില് എന്താണ് ഒരനക്കം എന്ന് ചോദിച്ച ലോഡ്ജ് ഉടമയോട് ഒരു പൂവനാണെന്ന് മാത്രം പറഞ്ഞു .\n” അതൊന്നും ശരിയാകത്തില്ല റൂമില് ഇതിനെ ഒന്നും കേറ്റാന് പറ്റത്തില്ല ”\nകാശ് കൊടുത്തപ്പോള് അയാള് അടങ്ങി\nകുളിച്ചു വരുമ്പോള്‍ഭട്ടതിരി രവിയോട് ഒരുപാക്കറ്റ് സിഗരറ്റ് ചോദിച്ചു .\nആ രാത്രി രവിയും വിജയനും ഭട്ടതിരിയെ ചാക്കിലാക്കി. ജീപ്പ് മോളിലേക്ക് വിട്ടു\nരവി ജോര്‍ജ്ജിനെ വിളിച്ച് പന്തയ സാധനം റെഡിയായി എന്നു പറഞ്ഞു\nജോര്‍ജ്ജ് ഫ്ലാറ്റിലെ ജനലും വാതിലും ഭദ്രമായി അടച്ചുവെച്ചു .\nഇന്ന് രാത്രി മുഴുവന് ഭട്ടതിരിയുടെ ചെലവാണ് രവി ജോര്‍ജ്ജിനോട് പറഞ്ഞു .\n” നീയും വാ ”\n”കളി നടക്കട്ടെ ”\nജോര്‍ജ്ജ് ഉറങ്ങാന് കിടന്നു .\nഭട്ടതിരി തിരക്ക് കൂട്ടി അലറി വിളിക്കാന് തുടങ്ങി\n” ഉടന് എത്തും ”\nരവിയും വിജയനും അയാളുടെ തോളില് ഞെക്കിപ്പറഞ്ഞു .\nഅതേ സമയം വാഴത്തോട്ടത്തില് ആതിര മലര്‍ന്നു കിടന്നു .\nവയലറ്റു നിറമുള്ള കൂമ്പുകള് വിടര്‍ന്നു പൂത്തത്തിലേക്ക് വാവലുകള് വരുന്നത് അവള് നോക്കി .\nഭട്ടതിരിയുടെ കോഴിക്കൂട്ടിലേക്ക് മഞ്ഞ വെയില് പടര്‍ന്ന പൊന്തയില് നിന്നും ഒരു ചേര കടന്നു കയറി\nകുന്നുകളിലേക്ക് വെളിച്ചം കയറി\nമുഴുത്ത ചേരയുടെ വായില് കോഴിയുടെ കാൽ.\nആതിര ആകാശത്തേക്ക് നോക്കി .\nഅവര്‍ക്ക് മുകളിലൂടെ കുട്ടുറുവാന്മാര് പറന്നു.അത് പേരക്കയുടെ കാലമായിരുന്നു. ഭട്ടതിരിയെ പിടിച്ചു കൊണ്ടുവന്ന് മൂന്നുപേര്‍ക്ക് ഒപ്പമിരുന്ന്\nഅയാളുടെ രഹസ്യങ്ങള് കേള്‍ക്കാന് അവള്‍ക്കും കൊതി തോന്നാന് തുടങ്ങിയിരുന്നു .\nഅടിവയറ്റില് നിന്നും ആ ചേര വീണ്ടും പുറത്തിറങ്ങി പൊന്തയില് ചുറ്റുന്നത് ആതിര അറിഞ്ഞു .ഭട്ടതിരിയുടെ കോഴികളുടെ ജീവിതത്തില് നിന്നും മുന്നേ പോയവന് പുറത്തേക്ക് ഇഴഞ്ഞു തുടങ്ങി .\nഅതവളുടെ അടിവയറ്റിലേക്ക് ഇരച്ചു കയറി പുറപ്പെട്ടു പോയവനും തിരിച്ചെത്തി . അവള് നിലത്തു കിടന്നുരുണ്ടു .\nകരിങ്കോഴികളും അയാളും തമ്മിലുള്ള നിഗൂഡമായ ആ ആനന്ദത്തെ അറിയാന് അവള്‍ക്ക് തിടുക്കമായിരുന്നു.അത്രത്തോളം പാമ്പുകള് അവളെ ഇക്കിളി കൂട്ടി . കൂവയുടെ തണ്ട് പൊട്ടിച്ചു മണത്തുകൊണ്ട് ആതിര കണ്ണുകള് അടച്ചു പിടിച്ചു .\nബോധം വരുമ്പോള് രവി നിലത്തു കിടക്കുകയായിരുന്നു , വിജയന് മറഞ്ഞു പോയിരുന്നു .പറങ്കി മാവിന്‍റെ താഴെ രാജാവ് വീണു കിടക്കുന്നു .ചുറ്റും നിശബ്ദ്ത .ജോര്‍ജ്ജിന്‍റെ വിളി കാത്തു കിടന്ന മൊബൈല് ഫോണില് വെളിച്ചം മിന്നുന്നുണ്ട് .\nചതിച്ചത് ആരാണെന്ന് ഓര്‍ക്കാന് രവി ശ്രമിച്ചു\nജോര്‍ജ്ജോ വിജയനോ ?\nരവി കണ്ണുകള് ഇറുക്കിയടച്ചു .\nഭട്ടതിരി വാഴത്തോട്ടത്തിലെ നിശബ്ദതയില് തറയില് കുനിഞ്ഞിരുന്നു. നിശ്ചലവും ശബ്ദ സമാധിതവുമായ ആ നിമിഷം അയാള് മണ്ണില് നീണ്ടു നിവര്‍ന്നു കിടന്നു .\nഇങ്ങനെയാണോ ഞാന് മരിക്കാന് പോകുന്നത് എന്ന് അയാള് ചിന്തിച്ചു ശരീരത്തില് മുറിവുകള് തിട്ടപ്പെടുത്തുന്ന സമയത്ത് കണ്ണിലേക്ക് വെളിച്ചം വന്നുതറയുന്നതും\nഒരു കൂവല് കേള്‍ക്കുന്നതും മാത്രം അയാളറിഞ്ഞു. ഒരു കറുത്ത പൂവന് കോഴി ഭട്ടതിരിയുടെ കണ്ണിനു മുകളിലൂടെ പറന്നു.\nWeb Title: Akhil muraleedharan short story panthayasutra


സസ്പെൻഷൻ കാലയളവിൽ വിരമിച്ചാൽ പെൻഷൻ ആനുകൂല്യങ്ങളെല്ലാം ലഭിക്കില്ല : Deepika.com Service & Questions\nറവന്യൂ വകുപ്പിൽ എൽഡി ക്ലർക്കാണ്. ടെസ്റ്റുകളൊന്നും പാസായിട്ടില്ല. അതിനാൽ പ്രമോഷനുകൾ ഒന്നുംതന്നെ ലഭിച്ചിട്ടില്ല. ഇപ്പോൾ 21 വർഷം സർവീസുണ്ട്. ഇപ്പോൾ ആറു മാസമായി സസ്പെൻഷനിലാണ്. 2020 സെപ്റ്റംബറിൽ റിട്ടയർ ചെയ്യും. ഇപ്പോൾ സബ്സിസ്റ്റൻസ് അലവൻസ് മാത്രമേ ലഭിക്കുന്നുള്ളൂ. സസ്പെൻഷൻകാലം തീരുന്നതിനുമുന്പ് പെൻഷൻ പറ്റിയാൽ എനിക്ക് പെൻഷൻ ആനുകൂല്യങ്ങൾ ലഭിക്കുമോ? അതോ കാലതാമസം ഉണ്ടാകുമോ?\nനിലവിൽ താങ്കൾ സസ്പെൻഷനിലാണ്. ഈ അവസ്ഥയി ൽ റിട്ടയർ ചെയ്താൽ പെൻഷൻ ആനുകൂല്യങ്ങൾ എല്ലാം ലഭിക്കില്ല. നിർബന്ധ പെൻഷൻ മാത്രമേ ലഭിക്കുകയുള്ളൂ. അതും പ്രൊവിഷണൽ പെൻഷൻ മാത്രം.\nമിനിമം പെൻഷനിൽ കൂടുതൽ കിട്ടാനുള്ള സാധ്യത കുറവാണ്. ഗ്രാറ്റിവിറ്റി, കമ്യൂട്ടേഷൻ എന്നിവ ലഭിക്കാൻ അർഹതയില്ല. സസ്പെൻഷൻ അവസാനിച്ച് അതുസംബന്ധമായ എല്ലാ കാര്യങ്ങളും പൂർത്തിയായെങ്കിൽ മാത്രമേ ഗ്രാറ്റിവിറ്റി, കമ്യൂട്ടേഷൻ എന്നിവയുടെ തുക ലഭിക്കുകയുള്ളൂ. സർക്കാരിലേക്ക് നൽകേണ്ടതായ ബാധ്യത തിട്ടപ്പെടുത്താതെ ഗ്രാറ്റിവിറ്റിയും ലഭിക്കില്ല. അതുപോലെ പൂർണതോതിലുള്ള പെൻഷൻ അനുവദിക്കാതെ കമ്യൂട്ടേഷനും


ഇന്ത്യന് ക്രിക്കറ്റ് താരം ശ്രീലങ്കയില് മുങ്ങിമരിച്ചു; മരിച്ചത് അണ്ടര്-17 താരം\nThursday 7th September 2017 12:08pm\nബംഗളൂരു: മുതിര്‍ന്ന മാധ്യമപ്രവര്‍ത്തക ഗൗരി ലങ്കേഷിന്റെ കൊലപാതകത്തിന് പിന്നാലെ ഇന്ത്യയിലെ മാധ്യമസ്വാതന്ത്ര്യത്തെ കുറിച്ചുള്ള ആശങ്കള് വലിയ ചോദ്യമായിരിക്കുകയാണ്.\nകമ്മിറ്റി ടു പ്രൊട്ടക്ട് ജേര്‍ണലിസ്റ്റ് എന്ന അന്താരാഷ്ട്ര നിരീക്ഷണ സംഘടനയുടെ കണക്കനുസരിച്ച് 1992 മുതല് തൊഴില്‍പരമായ കാരണങ്ങളാല് 27 മാധ്യമപ്രവര്‍ത്തകരാണ് ഇന്ത്യയില് കൊല്ലപ്പെട്ടത്.\n1992-2013 കാലഘട്ടത്തില് 21 വര്‍ഷത്തിനിടയില് 8 പേരും 2013 മുതല് (ബിജെപി അധികാരത്തില് എത്തിയതിനു ശേഷം )4വര്‍ഷത്തിനിടയില് 10 മാധ്യമപ്രവര്‍ത്തകരുമാണ് കൊല്ലപ്പെട്ടത്.\nDont Miss ‘ഫോളോ ചെയ്യാന് ആളില്ലെങ്കില് നിങ്ങള് എന്നെ ഫോളോ ചെയ്യൂ’ മോദിയോട് രവീഷ് കുമാര്\nഇന്റര്‍നാഷണല് ഫെഡറേഷന് ഓഫ് ജേണലിസ്റ്റിന്റെ കണക്ക് പ്രകാരം 2016 ല് അഞ്ചുപത്രപ്രവര്‍ത്തകരെങ്കിലും ആസൂത്രിതമായ ആക്രമണങ്ങളില് കൊല്ലപ്പെട്ടിട്ടുണ്ട്.\nമാധ്യമപ്രവര്‍ത്തകര് കൊല്ലപ്പെടുന്ന കേസുകളില് പ്രതികള് ശിക്ഷിക്കപ്പെടാതെ പോകുന്ന രാജ്യങ്ങളുടെ ലിസ്റ്റില് ഇന്ത്യയ്ക്ക് 13 ാം സ്ഥാനമാണ്. ഈ വര്‍ഷം മെയില് റിപ്പോര്‍ട്ടേഴ്‌സ് വിത്തൗട്ട് ബോര്‍ഡേഴ്‌സ് എന്ന സംഘടന പത്രസ്വാതന്ത്ര്യത്തിന്റെ അടിസ്ഥാനത്തില് 180 രാജ്യങ്ങളെ പട്ടികപ്പെടുത്തിയിരുന്നു.\nഈ പട്ടികയില് 136 ാം സ്ഥാനമാണ് ലഭിച്ചത്. മുന്‍വര്‍ഷത്തേക്കാള് മൂന്ന് സ്ഥാനം പുറകിലാണ്. രാജ്യത്തെ വര്‍ധിച്ചുവരുന്ന ഹിന്ദുദേശീയവാദമാണ് ഇതിന് കാരണമെന്നാണ് സംഘടന ചൂണ്ടിക്കാട്ടുന്നത്. സംഘര്‍ഷഭരിതമായ ഫലസ്തീന് പട്ടികയില് ഇന്ത്യയേക്കാള് ഒരുപടി മുന്നിലാണ്. 135 ാമാണ് സ്ഥാനത്താണ്.


അമൂർത്തകല - വിക്കിപീഡിയ\n(Abstract art എന്ന താളിൽ നിന്നും തിരിച്ചുവിട്ടതു പ്രകാരം)\nപ്രകൃതിയെ അനുകരിക്കുകയോ പകർത്തുകയോ ചെയ്യാതെ രൂപങ്ങളും വർണങ്ങളും കൊണ്ട് സ്വതന്ത്രങ്ങളും സ്വയംസമ്പൂർണങ്ങളുമായ ചിത്രശില്പങ്ങൾ ആവിഷ്കരിക്കുന്ന രചനാസങ്കേതത്തെയാണ് അമൂർത്തകല എന്ന് പറയുന്നത്.\nകേവലമൂല്യങ്ങൾ (absolute values) പ്രാപിക്കുന്നതിനുള്ള മനുഷ്യസഹജമായ അഭിനിവേശത്തിന്റെ ഒരു നിദർശനമാണിത്. ഈ പ്രത്യേകത ആദ്യമായി വിഭാവനം ചെയ്തത് യവനദാർശനികനായ പ്ലേറ്റോ ആണ്. അദ്ദേഹം ഈ പ്രതിഭാസത്തെ ഇങ്ങനെ വിശദമാക്കിയിരിക്കുന്നു: രൂപസൌന്ദര്യം എന്നു പറയുമ്പോൾ മിക്കവരും പ്രതീക്ഷിക്കുന്നതുപോലെ ജീവജാലങ്ങളുടെയോ ചിത്രങ്ങളുടെയോ സൌന്ദര്യത്തെയല്ല ഞാൻ അർഥമാക്കുന്നത്. പിന്നെയോ... ലേയ്ത്തുകൾ (കടച്ചിൽ യന്ത്രങ്ങൾ), റൂളറുകൾ, സ്ക്വയറുകൾ എന്നിവകൊണ്ട് ഉണ്ടാക്കുന്ന നേർവരകളും വളവുകളും പരന്നതോ ഘനരൂപത്തിൽ ഉള്ളതോ ആയ പദാർഥങ്ങളുടെ തലങ്ങളും ആണ്... എന്നാൽ ഈ പദാർഥങ്ങൾ മറ്റു പദാർഥങ്ങളെപ്പോലെ താരതമ്യപരിഗണനയുടെ വെളിച്ചത്തിൽ അല്ല സുന്ദരങ്ങൾ ആയിരിക്കുന്നത്. ഇവ പ്രകൃത്യാ സുന്ദരങ്ങളാണ്; കേവലമായിത്തന്നെ സുന്ദരങ്ങളാണ്.\nപ്രകൃതിവിഭവങ്ങളുടെ ദൃശ്യരൂപത്തെ പ്രതിനിധാനം ചെയ്യുന്ന ചിത്രശില്പവിന്യാസങ്ങളെക്കാൾ ആകാരവും വർണവും അവയിൽതന്നെ സമഞ്ജസമായി ഏകാഗ്രമായി സഫലമായി സമ്മേളിച്ച് അനുവാചകഹൃദയങ്ങളിൽ വൈകാരികാനുഭൂതി ഉളവാക്കുന്ന കലാവിദ്യയാണിത്. അമൂർത്തകലയുടെ അംശം മഹത്തായ എല്ലാ കലാസൃഷ്ടികളിലും അടങ്ങിയിരിക്കുന്നു. പ്രകൃതിയുടെ ശരിപ്പകർപ്പാണെങ്കിലും യാഥാതഥ്യശൈലിയിൽ രൂപംകൊണ്ടിട്ടുള്ളവയാണെങ്കിലും അവയിലെല്ലാംതന്നെ ഈ അംശം ഏറിയോ കുറഞ്ഞോ കാണാം.\nഅമൂർത്തകലയെ അരൂപകല, കേവലകല എന്നിങ്ങനെ രണ്ടായി വിവക്ഷിക്കാറുണ്ട്. പാശ്ചാത്യകലാസംജ്ഞകളായ അബ്‌സ്ട്രാക്ട് ആർട്ട്, നോൺഫിഗററ്റീവ് ആർട്ട് എന്നിവയ്ക്കു സമാനമായിട്ടാണ് ഈ ശബ്ദങ്ങൾ ഉപയോഗിക്കാറുള്ളത്. സമകാലികഭാരതീയകലയിലും ഈ ധാര തെളിയുന്നുണ്ടെങ്കിലും യൂറോപ്പിലും അമേരിക്കയിലുമാണ് വ്യാപകമായ ഒരു കലാപ്രസ്ഥാനമായി ഇത് പ്രചരിച്ചിട്ടുള്ളത്. 20-ാം ശതകത്തിലെ ഏറ്റവും മഹത്തായ കലാപ്രസ്ഥാനമായി ഇതിനെ കരുതാവുന്നതാണ്.\nഛായാഗ്രഹണത്തിന്റെ കണ്ടുപിടിത്തത്തോടുകൂടി പ്രകൃതിയെ യഥാതഥമായി അനുകരിക്കുകയും രേഖപ്പെടുത്തുകയും ചെയ്യുന്ന കലാരീതി അപ്രസക്തമായിത്തീരുകയും കലാകാരൻമാർ പ്രകൃതിയെ പുനർനിർമ്മിക്കുന്നതിലും അമൂർത്തഭാവങ്ങളെ ആവാഹിക്കുന്നതിലും തത്പരരായി തീരുകയും ചെയ്തു. പ്രകൃതിയിൽ ഗോളങ്ങളും നാളികകളും ത്രികോണങ്ങളും ദർശിച്ച സെസാൻ എന്ന ഫ്രഞ്ചു കലാകാരനാണ് ഈ പ്രവണത തുടങ്ങിവച്ചത്. അദ്ദേഹത്തിന്റെ ചിത്രങ്ങൾ ബാഹ്യമായി യാഥാതഥ്യത്തിൽനിന്ന് വളരെയേറെ അകന്നു പോകുന്നില്ലെങ്കിലും ആന്തരികമായി ക്ഷേത്രഗണിതാത്മകമായ ഒരു പശ്ചാത്തലത്തിലാണ് സംവിധാനം ചെയ്യപ്പെട്ടിട്ടുള്ളത്. 1909 മുതൽ പ്രത്യക്ഷപ്പെടുന്ന പിക്കാസോയുടെയും ജോർജ് ബ്രാക്കിന്റെയും ചിത്രങ്ങളിൽ ഭാഗികമായ അമൂർത്തത അനുഭവപ്പെട്ടു. ഛായാചിത്രങ്ങളും നിശ്ചലദൃശ്യങ്ങളുമാണ് അവരുടെ സൃഷ്ടികളിൽ കാണാൻ കഴിയുന്നതെങ്കിലും ദൃശ്യങ്ങളുടെ യഥാതഥ പ്രതീതിയെ അവർ പിൻപറ്റിയില്ല. പകരം, രൂപങ്ങളുടെ ത്രിമാന ഘടനയെ വിഘടിപ്പിച്ച് അവയെ ദ്വിമാനമായ ശ്ളഥരൂപങ്ങളായി പരിവർത്തിപ്പിച്ചു. പിക്കാസോ, ബ്രാക്, ഷ്വാൻഗ്രിസ് തുടങ്ങിയവരുടെ സൃഷ്ടികളിൽ പൊതുവെ പ്രത്യക്ഷപ്പെട്ട ഈ രചനാ സമ്പ്രദായം പിന്നീട് 'ക്യൂബിസം' എന്നറിയപ്പെട്ടു. ക്യൂബിസത്തിന്റെ ദൃശ്യവരനയിൽ അമൂർത്തത ചെറുതായി നിഴലിക്കുന്നതായി കാണാം.\nഅമൂർത്തകലയുടെ വികസിത രൂപം വിഭാവനം ചെയ്യുകയും അതിന്റെ പ്രയോഗരീതി സാധ്യമാക്കുകയും ചെയ്തത് റഷ്യൻ ചിത്രകാരനായ വാസിലി കാൻസിസ്ക്കിയാണ് (1866-1944) തിരിച്ചറിയാവുന്ന രൂപങ്ങളെ അനുകരിക്കാതെ കേവലം വർണങ്ങൾ കൊണ്ടു മാത്രം ഭാവപ്രകാശനം സാധിക്കുന്ന സങ്കേതമാണ് കാൻഡിൻസ്കി സ്വീകരിച്ചത്. അദ്ദേഹം യഥാതഥമായ വസ്തുക്കളെ വികലമാക്കുകയോ ഛിന്നഭിന്നമാക്കി പുനഃസംവിധാനം ചെയ്യുകയോ അല്ല, കേവല വർണരൂപങ്ങൾ നിർമ്മിക്കയാണ് ചെയ്യുന്നത്. ഇതിൽ യാഥാതഥ്യത്തിന്റെ അംശമില്ല. ശുദ്ധമായ സംഗീതം പോലെയാണത്. അത് ഉപബോധമനസ്സിൽ ഉദ്വേഗം ഉളവാക്കുന്നു. ഈ അമൂർത്തഭാവപ്രകാശനത്തെക്കുറിച്ച് സർ മൈക്കേൽ സാഡ്ലർ ഇപ്രകാരം പറയുന്നു: 'കാൻഡിൻസ്കി സംഗീതത്തെ ചിത്രീകരിക്കുന്നു. സംഗീതത്തിനും ചിത്രകലയ്ക്കും തമ്മിലുള്ള മതിൽക്കെട്ട് അദ്ദേഹം' പൊളിച്ചുമാറ്റിയിരിക്കുന്നു. കാൻഡിൻസ്കിക്ക് ഒട്ടേറെ അനുകർത്താക്കളുണ്ട്.\nഇതേസമയം ക്യൂബിസത്തിൽനിന്ന് പ്രചോദനം നേടിയ കാസിമിൻ മാലെവിച്ച് എന്ന റഷ്യൻ കലാകാരൻ അമൂർത്തകലയെ ക്ഷേത്രഗണിതാത്മകമാക്കി മാറ്റുകയായിരുന്നു. യാഥാതഥ്യം, അർഥം, വികാരം എന്നിവയെ പാടെ വിപാടനം ചെയ്ത് രൂപങ്ങളെ ഋജുരേഖകൾക്കുള്ളിൽ ഒതുക്കുകയായിരുന്നു ഇദ്ദേഹം. ക്രമേണ വർണപ്പൊലിമയും ഉപേക്ഷിച്ചു. വെളുത്ത തലത്തിൽ കറുത്ത ചതുരങ്ങൾ, വൃത്തങ്ങൾ എന്നിവ മാറി, ഒടുവിൽ വെളുത്ത തലത്തിൽ വെളുത്ത ചതുരങ്ങൾ തന്നെ രചിക്കുന്നതിൽ ഇദ്ദേഹം സാഫല്യം കണ്ടെത്തി. കലയ്ക്ക് ഇതിനുമപ്പുറം ശുദ്ധമാകാൻ സാധ്യമല്ലല്ലോ. ഈ പ്രസ്ഥാനത്തെ 'സുപ്രീം' അഥവാ 'പരമം' എന്ന് അർഥം വരുന്ന 'സുപ്രമാറ്റിസം' എന്ന സംജ്ഞകൊണ്ട് ഇദ്ദേഹം വിശേഷിപ്പിച്ചു. 'വെളുത്ത കാൻവാസിൽ വരയ്ക്കപ്പെടുന്ന കറുത്ത ചതുരത്തിൽ എല്ലാ കലയേയും ഒതുക്കി നിർത്തുന്നതാണ് സുപ്രമാറ്റിസം. എനിക്കൊന്നും കണ്ടുപിടിക്കേണ്ടിവന്നില്ല. എനിക്ക് എന്നിൽതന്നെ അനുഭവപ്പെട്ട അന്ധതമസ്സായിരുന്നു അത്. അതിൽ ഞാൻ സൃഷ്ടിയെ കണ്ടു. അതിനെ ഞാൻ സുപ്രമാറ്റിസം എന്നു വിളിച്ചു'. എന്നിപ്രകാരമാണ് ഇദ്ദേഹം പറഞ്ഞിട്ടുള്ളത്.\nമാലെവിച്ചിനെ തുടർന്ന് പിയെ മോണ്ട്രിയാൻ എന്ന ഡച്ചു കലാകാരൻ ക്ഷേത്രഗണിതാത്മക കേവലകലയെ ഒരു സാർവലൌകിക പ്രസ്ഥാനമാക്കിത്തീർത്തു. ക്യൂബിസത്തിൽനിന്ന് അതിന്റെ യഥാതഥ ഘടകങ്ങളെ പാടേ മാറ്റിയിട്ട് അതിനെ തീർത്തും ഋജുരേഖാനിബന്ധമാക്കിയത് അദ്ദേഹമാണ്. സുസംഘടിതമായ ചതുരങ്ങൾ, ദീർഘസമചതുരങ്ങൾ, പരന്ന വർണതലങ്ങൾകൊണ്ടു നിർമിച്ച രേഖകൾ മുതലായവയിൽ നിബദ്ധമാണ് അദ്ദേഹത്തിന്റെ കല. അത് അർഥരഹിതമാണ്, പക്ഷേ, കലാപരമായി സുന്ദരമാണ്.\nബെൻ നിക്കൾസൺ എന്ന ബ്രിട്ടിഷ് കലാകാരൻ, ഭാരതത്തിൽ ചണ്ഡിഗഢ് സംവിധാനം ചെയ്ത ലെ കോർബൂസിയെ, അമേരിക്കൻ കലാകാരനായ ജാക്സൺ പൊള്ളോക് മുതലായ പേരുകളും അമൂർത്തകലയുടെ ചരിത്രത്തിൽ ഉയർന്നു നിൽക്കുന്നവയാണ്. പൊള്ളോക് വലിയ കാൻവാസുകളിൽ ചായത്തുള്ളികൾ തെറിപ്പിച്ച് വർണാങ്കിത തലങ്ങൾ രചിക്കുന്നു. ഈ രീതിയെ 'ആക്ഷൻ പെയിന്റിങ്' എന്നു വിളിക്കാറുണ്ട്. 'ഡിസ്റ്റിജൽ', 'താക്കിസ്മെ', 'പ്യൂരിസം' മുതലായ ഉപപ്രസ്ഥാനങ്ങളും അമൂർത്തകലയുടെ വകഭേദങ്ങളാണ്.\nശില്പകലയിലും ഈ പ്രവണത പ്രകടമാണ്. ലോഹം, കല്ല്, സിമന്റ് മുതലായ മാധ്യമങ്ങളിൽ കലാകാരൻമാർ ക്ഷേത്രഗണിതാത്മകമായ ത്രിമാനരൂപങ്ങൾ രചിക്കുന്നു. മാധ്യമത്തിന്റെ അസംസ്കൃതരൂപത്തെ അടിസ്ഥാനമാക്കി അവയെ കടഞ്ഞും കൊത്തിയും രൂപങ്ങൾ നിർമ്മിക്കുന്നവരുണ്ട്. പ്രകൃതിയിലെ ഏതെങ്കിലും ജൈവകങ്ങളെ ഇവയ്ക്ക് അനുസ്മരിപ്പിക്കാമെങ്കിലും യഥാർഥത്തിൽ ഇവ ഒന്നിനേയും പ്രതിനിധാനം ചെയ്യുന്നില്ല. ഹാൻസ് ആർപ്, ഹെന്റിമൂർ, ബാർബറാ ഹെപ്വർത്ത്, ബ്രാൻകുശി മുതലായ ശില്പികൾ ഈ ജൈവരൂപതത്ത്വത്തെ പിൻതുടരുന്നു. അനലംകൃതങ്ങളും വെടിപ്പുള്ളവയുമായ ഈ രൂപങ്ങൾ ആധുനിക വാസ്തുശില്പത്തിൽ ഗണ്യമായ സ്വാധീനത ചെലുത്തുന്നു.\nഅമൂർത്തകലാ പ്രസ്ഥാനം ഇന്ത്യയിലും പ്രചാരം നേടിയിരുന്നു. രണ്ടാം ലോക മഹായുദ്ധത്തിന്റെ അനന്തരഫലമായി അമേരിക്കയിൽ രൂപപ്പെട്ട 'അബ്സ്ട്രാക്റ്റ് എക്സ്പ്രഷനിസം' കലാലോകത്ത് പ്രസരണം ചെയ്ത ആശയങ്ങളാണ് ഇന്ത്യൻ ചിത്രകാരന്മാരെ അമൂർത്തതയിലേക്ക് നയിച്ചത്. എന്നാൽ, അവർ ഭാരതീയ സാംസ്കാരിക തനിമ തങ്ങളുടെ രചനകൾക്ക് പകർന്നു നൽകുന്നതിൽ കാർക്കശ്യം പുലർത്തി. താന്ത്രിക് ചിഹ്നങ്ങളും ജാതകക്കുറിപ്പിലെ അക്ഷരവിതാനങ്ങളും മറ്റും ചേർന്ന് രൂപപ്പെട്ട ഇന്ത്യൻ അമൂർത്തകല കെ.സി.എസ്. പണിക്കർ, പാരിസ് വിശ്വനാഥൻ, ജി.ആർ. സന്തോഷ്, എസ്.എച്ച്. റാസ തുടങ്ങിയവരുടെ, 1960-നുശേഷമുള്ള സൃഷ്ടികളിൽ കാണാവുന്നതാണ്.\nപരസ്യം, അച്ചടി, വാസ്തുശില്പം, ഗാർഹികോപകരണങ്ങൾ, വേഷവിധാനം മുതലായവയുടെ ഡിസൈനുകളിൽ അമൂർത്തകലയുടെ സ്വാധീനത ഇന്നു പ്രകടമാണ്\nകടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അമൂർത്തകല എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്. വിക്കിപീഡിയയിലേക്ക് പകർത്തിയതിന് ശേഷം പ്രസ്തുത ഉള്ളടക്കത്തിന് സാരമായ മാറ്റങ്ങൾ വന്നിട്ടുണ്ടാകാം.\n"https://ml.wikipedia.org/w/index.php?title=അമൂർത്തകല&oldid=2387826" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 13:04, 25 ഓഗസ്റ്റ് 2016.


5 mistakes every home loan applicant should avoid -explained | ഭവന വായ്പാ അപേക്ഷകര് നിര്‍ബന്ധമായും ഒഴിവാക്കേണ്ട5തെറ്റുകള് - Malayalam Goodreturns\n» ഭവന വായ്പാ അപേക്ഷകര് നിര്‍ബന്ധമായും ഒഴിവാക്കേണ്ട5തെറ്റുകള്\nPublished: Friday, May 14, 2021, 8:25 [IST]\nഭവന വായ്പയെടുക്കുവാന് തയ്യാറെടുക്കുമ്പോള് നിര്‍ബന്ധമായും ഒഴിവാക്കേണ്ട5തെറ്റുകള് എന്തൊക്കെയാണെന്ന് നമുക്കിവിടെ നോക്കാം. ചെറിയൊരു അശ്രദ്ധ വലിയ ബാധ്യതകളിലേക്ക് നമ്മെ കൊണ്ടുപോകാതിരിക്കാന് വായ്പ എടുക്കും മുമ്പ് ഈ കാര്യങ്ങള് മറക്കാതെ ശ്രദ്ധിക്കൂ.വസ്തുവിന്റെ വിലയുടെ 75 മുതല് 90 ശതമാനം വരെ ഭവനാ വായ്പയായി അനുവദിക്കുവാന് ആര്‍ബിഐ (റിസര്‍വ് ബാങ്ക് ഓഫ് ഇന്ത്യ) വായ്പാ ദാതാക്കള്‍ക്ക് നല്‍കിയ മാര്‍ഗനിര്‍ദേശങ്ങള് പ്രകാരം അനുവദിക്കുന്നുണ്ട്.\nവായ്പാ അപേക്ഷകന്റെ വായ്പാ നഷ്ടസാധ്യത കൂടി ബാങ്ക് വിലയിരുത്തിയതിന് ശേഷമായിരിക്കും അന്തിമ തീരുമാനം കൈക്കൊള്ളുന്നത്. ശേഷിക്കുന്ന തുക വായ്പാ അപേക്ഷകന് സ്വന്തം നിലയില് കണ്ടെത്തേണ്ടതുണ്ട്. വായ്പ ലഭിക്കുവാന് തയ്യാറെടുക്കുന്നതിനായി 10 മുതല് 25 ശതമാനം വരെയുള്ള ആസ്തിയുടെ വില വായ്പാ അപേക്ഷകന് സ്വരൂപിക്കണം. അതിനെ ഡൗണ് പെയ്മെന്റ് എന്നോ മാര്‍ജിന് കോണ്‍ട്രിബ്യൂഷന് എന്നോ വിളിക്കാവുന്നതാണ്.\nഡൗണ് പെയ്മെന്റ് തുക എത്ര ?\nഉയര്‍ന്ന തുക ഡൗണ് പെയ്മെന്റ് ആയി നല്‍കുന്നത് വായ്പാ ദാതാക്കളുടെ റിസ്‌ക് സാധ്യത കുറക്കും. അത്തരത്തില് ഉയര്‍ന്ന തുക ഡൗണ്‍പെയ്മെന്റ് ആയി നല്‍കുന്നത് വായ്പാ അനുവദിച്ചു ലഭിക്കാനുള്ള സാധ്യതകള് ഉയര്‍ത്തുകയും കുറഞ്ഞ പലിശ നിരക്കില് വായ്പ ലഭിക്കുവാന് കാരണമാവുകയും ചെയ്യും. അതിനാല് ഭവന വായ്പാ തുകയുടെ പലിശ കുറയ്ക്കാന് ആഗ്രഹിക്കുന്ന വായ്പാ അപേക്ഷകര് ഡൗണ് പെയ്മെന്റായി ഉയര്‍ന്ന തുക നല്‍കുവാന് ശ്രമിക്കണം. എന്നിരുന്നാലും എമര്‍ജന്‍സി ഫണ്ടായും മറ്റ് നിക്ഷേപങ്ങള്‍ക്കായും മാറ്റി വച്ച തുക ഇതിനായി വകയിരുത്തേണ്ട കാര്യമില്ല എന്നതും പ്രത്യേകം ഓര്‍ക്കണം.\nഅതിനാല് അത്തരം അപേക്ഷകര് നിലവിലുള്ള മറ്റേതെങ്കിലും വായ്പകള് ഭവന വായ്പയ്ക്കായി അപേക്ഷിക്കും മുമ്പ് തന്നെ വേഗത്തില് അടച്ചു തീര്‍ക്കേണ്ടതായി വരും. അല്ലെങ്കില് ഭവനവായ്പയ്ക്കായി ഉയര്‍ന്ന ഡൗണ് പെയ്മെന്റ് തുക വകയിരുത്തിയും ഈ പ്രതിസന്ധി മറികടക്കാം. അതുമല്ലെങ്കില് ഭവന വായ്പയുടെ വായ്പാ കാലാവധി ഉയര്‍ത്തിക്കൊണ്ടും വായ്പ അനുവദിച്ചു തരുവാനുള്ള സാധ്യതകള് വര്‍ധിപ്പിക്കാം.\nഇഎംഐ തുക കണക്കാക്കാം\nഓണ്‍ലൈന് ഭവന വായ്പാ ഇഎംഐ കാല്‍ക്കുലേറ്ററുകള് ഉപയോഗിച്ച് തങ്ങളുടെ തിരിച്ചടവിന് അനുയോജ്യമായ ഇഎംഐ തുക കണ്ടെത്താന് വായ്പാ അപേക്ഷന് സാധിക്കും. നമുക്ക് താങ്ങാന് സാധിക്കുന്ന ഇഎംഐ തുക മനസ്സിലാക്കിയതിന് ശേഷം മാത്രം ഭവന വായ്പയ്ക്ക് അപേക്ഷിക്കുന്നത് ഭാവിയില് ഇഎംഐ അടവില് വീഴ്ച സംഭവിക്കാതിരിക്കാന് സഹായിക്കും.\nഏത് സമയത്തും നമുക്ക് സാമ്പത്തിക അനിശ്ചിതത്വം അഭിമുഖീകരിക്കേണ്ടി വന്നേക്കാം. ഇപ്പോള് നമുക്ക് മുന്നിലുള്ള കോവിഡ് വ്യാപനം അതിനൊരു ഉദാഹരണമാണ്. പെട്ടെന്നുള്ള എന്തെങ്കിലും ആവശ്യങ്ങളോ, ജോലി നഷ്ടപ്പെട്ട് വരുമാനം നിലയ്ക്കുകയോ, സുഖമില്ലാതെ ജോലി ചെയ്യാന് സാധിക്കാതെ വരികയോ അങ്ങനെ നമുക്ക് മുന്‍കൂട്ടി സാധിക്കാത്ത പല കാര്യങ്ങളും സംഭവിച്ചേക്കാം. അത് നിങ്ങളുടെ സാമ്പത്തിക അടിത്തറ ഉലയ്ക്കുക്കുന്നതിനും വായ്പാ തിരിച്ചടവുകള് മുടങ്ങുന്നതിനും കാരണമായേക്കാം.\nയഥാസമയത്ത് ഭവന വായ്പാ തിരിച്ചടവ് നടത്തുന്നതില് വീഴ്ച വരുത്തുന്നത് പിഴ ഈടാക്കുന്നതിന് കാരണമാകും. ഒപ്പം നിങ്ങളുടെ ക്രെഡിറ്റ് സ്‌കോറിനേയും അത് പ്രതികൂലമായി ബാധിക്കും. നിങ്ങളുടെ നിലവിലുള്ള നിക്ഷേപങ്ങള് ഭവന വായ്പാ തിരിച്ചടവിനായി ഉപയോഗിക്കുന്നതും ഗുണകരമല്ല. അത് നിങ്ങളുടെ ദീര്‍ഘകാല സാമ്പത്തിക ആരോഗ്യം ഇല്ലാതാക്കുകയാണ് ചെയ്യുക. എങ്കിലും എമര്‍ജന്‍സി ഫണ്ട് തയ്യാറാക്കുമ്പോള് ചുരുങ്ങിയത് ആറ് മാസത്തേക്കെങ്കിലുമുള്ള വായ്പാ ഇഎംഐ ബാധ്യതകള് കൂടി അതില് ഉള്‍പ്പെടുത്തണം.\n5 mistakes every home loan applicant should avoid -explained | ഭവന വായ്പാ അപേക്ഷകര് നിര്‍ബന്ധമായും ഒഴിവാക്കേണ്ട5തെറ്റുകള്\n5 mistakes every home loan applicant should avoid -explained


പാലിൽ കുളിക്കാം ആരോഗ്യം നേടാം | Malanadu News\nനമ്മുടെ അടുക്കളയിൽ പല ഉപയോഗത്തിനുള്ള നിരവധി വസ്തുക്കൾ ഉണ്ട്. സുഗന്ധവ്യഞ്ജനങ്ങളും ,പച്ചക്കറികളും പഴങ്ങളുമെല്ലാം ചർമ്മസംരക്ഷണത്തിനു ഉപയോഗിക്കുന്നതുപോലെ പാലിനും എണ്ണയ്ക്കുമെല്ലാം നമ്മുടെ ചർമ്മം സംരക്ഷിക്കാനാകും.അതിനാൽ ഇന്ന് ഇവിടെ പാലിനെ എങ്ങനെ ചർമസംരക്ഷണത്തിനായി ഉപയോഗിക്കാമെന്ന് നോക്കാം. നമുക്ക് ഫേസ് പാക്കിൽ പാൽ ചേർത്ത് ഉപയോഗിക്കാം. പക്ഷെ അത് മുഖത്തെ മാത്രമേ മനോഹരമാക്കുകയുള്ളൂ. പാലിന്റെ ഗുണങ്ങൾ ശരീരം മുഴുവൻ ലഭിക്കാനായി പാലിൽ കുളിക്കുന്നതാകും നല്ലത്.പാലിൽ കുളിക്കുക എന്നാൽ പാൽ വെറുതെ ദേഹത്തു ഒഴിക്കുക എന്നല്ല.അതിനു ചില രീതികളുണ്ട്.എന്നാൽ മാത്രമേ നിങ്ങളുടെ ചർമ്മത്തിന് പാലിന്റെ ഗുണങ്ങൾ ലഭിക്കുകയുള്ളൂ. എന്തുകൊണ്ട് പാലിൽ കുളിക്കണം എന്ന് പറഞ്ഞു.ഇനി അതുകൊണ്ടുള്ള ഗുണങ്ങൾ പറയാം.\nപാലിൽ കുളിക്കുന്നതിന്റെ ഗുണങ്ങൾ പാലിൽ എന്നും കുളിക്കുക എന്ന ആശയം സ്വീകാര്യമല്ല.കാരണം പാൽ അമൂല്യമാണ്.എന്നാൽ പതിവായി ഉപയോഗിച്ചാൽ അത് നിങ്ങളുടെ ചർമ്മത്തിൽ ധാരാളം മാറ്റങ്ങൾ ഉണ്ടാക്കും. എ) പാൽകുളി നിങ്ങളെ പുനർനവീകരിക്കുന്നു . നിങ്ങളുടെ ശരീരത്തിൽ സാധാരണ വെള്ളം ഒഴിക്കുകയല്ല .ഇത് നിങ്ങൾക്ക് സൌരഭ്യവും സുഗന്ധവും നിങ്ങളെ ഊർജ്ജസ്വലരാക്കും. ബി) എന്തെങ്കിലും ചർമ്മപ്രശ്നങ്ങൾ ഉണ്ടെങ്കിൽ, ചർമ്മത്തിലെ ആ ഭാഗങ്ങൾ സുഖപ്പെടുത്താൻ പാൽ സഹായിക്കും. പാലിൽ കുളിക്കുമ്പോൾ പാൽ ശരീരത്തിലെ എല്ലാ ഭാഗങ്ങളിലും എത്തുന്നു. സി) പാലിൽ കുളിക്കുമ്പോൾ , നിങ്ങളുടെ കൈയിൽ അല്പം പാൽ എടുത്ത് ചർമ്മം മുഴുവൻ മസാജ് ചെയ്യുക.ഇത് ചർമ്മത്തെ മൃദുലവും നനവുള്ളതുമാക്കും. ഡി) പാലിൽ കുളിക്കുമ്പോൾ മുടിയിൽ പാൽ ഉപയോഗിക്കാമോ എന്ന കാര്യത്തിൽ പലർക്കും സംശയമുണ്ടാകും.എന്നാൽ ആശങ്കപ്പെടേണ്ട പാൽ മുടിയുടെ അറ്റം പിളരുന്നതിനും മുടി കൊഴിച്ചിലിനും പരിഹാരമാണ്. ഇ) പാൽ നിങ്ങളുടെ പുറത്തെ ചർമ്മത്തെ വളരെ മിനുസമുള്ളതും പുതിയതുമാക്കി നിലനിർത്തും. എഫ്) ചർമ്മത്തിൽ ചുളിവുകൾ ഉള്ളവർ പാലിൽ ഉറപ്പായും കുളിക്കുക.ഇത് നിങ്ങളുടെ ചർമ്മത്തിൽ തീർച്ചയായും പ്രവർത്തിക്കും.\nഇവയാണ് പാൽ കുളിയുടെ ഗുണങ്ങൾ.ഇത് ഏതു പ്രായത്തിലുള്ളവർക്കും ഏതു ചർമ്മമുള്ളവർക്കും സ്വീകരിക്കാം.ഇനി എങ്ങനെ പാലിൽ കുളിക്കാമെന്ന് നോക്കാം.ബാത്ത് ടബ്ബിൽ ചെയ്യുന്നതാകും നല്ലത്.അല്ലെങ്കിൽ കുളിക്കുമ്പോൾ കുറച്ചു ശ്രദ്ധിക്കുന്നത് നന്നായിരിക്കും. എങ്ങനെ പാലിൽ കുളിക്കാം? പാൽ കുളിക്കു വേണ്ട സാധനങ്ങൾ ബാത്ത് ടബ്ബിൽ പകുതി ചെറു ചൂട് വെള്ളം 8 -10 വലിയ കപ്പ് പാൽ2ചെറിയ കപ്പ് തേൻ 20 -25 തുള്ളി ലാവെണ്ടർ എണ്ണ ചെറിയ 1 /2കപ്പ് കടൽ ഉപ്പ് / എപ്സം സാൾട്ട് ചെറിയ 1 /2കപ്പ് ബേക്കിങ് സോഡ ചെറിയ 1 /2കപ്പ് വെളിച്ചെണ്ണ കുറച്ചു റോസാ ദളങ്ങൾ\nചെയ്യേണ്ട രീതി ആദ്യം ടബ്ബിൽ ഇളം ചൂട് വെള്ളം നിറയ്ക്കുക.അതിലേക്ക് പാൽ ചേർത്ത് ഇളക്കുക.ഇതിലേക്ക് തേൻ,വെളിച്ചെണ്ണ,ലാവെണ്ടർ എണ്ണ എന്നിവ ചേർത്ത് കൊടുക്കുക. എല്ലാം നല്ലവണ്ണം യോജിപ്പിച്ചശേഷം ഉപ്പും ബേക്കിങ് സോഡയും ചേർത്തു ഇളക്കുക. ഉപ്പും ബേക്കിങ്‌സോഡയും തരിയായി കിടക്കുന്നുണ്ടാകും.അതിനു മുകളിൽ റോസാ ദളങ്ങൾ ഇടുക. പാൽ കുളിക്കായുള്ള ചേരുവകൾ തയ്യാറായിക്കഴിഞ്ഞു. ധാരാളം സമയമെടുത്തു കുളിക്കുക.എന്നാൽ മാത്രമേ പാൽ നിങ്ങളുടെ ശരീരത്തിനും ചർമ്മത്തിനും പ്രയോജനകരമാകുകയുള്ളൂ. രണ്ടു മിനിറ്റ് കുളി നിങ്ങളിൽ ഒരു വ്യത്യാസവും ഉണ്ടാക്കില്ല.\nവാഴയ്ക്കും പച്ചക്കറിച്ചെടികള്‍ക്കും ട്രൈക്കോഡര്‍മ മിശ്രിതം.\nഅപകടത്തിൽ പെട്ട ആൾ മരിച്ചു. ചികിത്സ നിഷേധിച്ച മെഡിസിറ്റിക്കെതിരെ കേസ്


ബൗളിങില് മികവ് പുലര്‍ത്തി ഇന്ത്യ; 237 റണ്‍സിന്റെ വിജയലക്ഷ്യം -\nബൗളിങില് മികവ് പുലര്‍ത്തി ഇന്ത്യ; 237 റണ്‍സിന്റെ വിജയലക്ഷ്യം\nഇന്ത്യ ഓസ്ട്രലിയ ഏകദിന മത്സരത്തില് ബൗളിങില് മികവ് പുലര്‍ത്തി ഇന്ത്യ. ഹൈദരബാദില് വെച്ചു നടക്കുന്ന ഒന്നാം ഏകദിനത്തില് 237 റണ്‍സാണ് ഇന്ത്യയുടെ വിജയലക്ഷ്യം. ടോസ് നേടിയ ഓസ്‌ട്രേലിയ ബാറ്റിംഗ് തിരഞ്ഞെടുക്കകയായിരുന്നു. അമ്പത് ഓവറില് ഏഴ് വിക്കറ്റ് നഷ്ടത്തിലാണ് ഓസ്‌ട്രേലിയ 236 റണ്‍സെടുത്തത്. അഞ്ചു ദിവസം നീണ്ടു നില്‍ക്കുന്ന മത്സരത്തിന്റെ ആദ്യ മത്സരത്തിന് വേദിയാകുന്നത് ഹൈദരാബാദ് രാജീവ് ഗാന്ധി ഇന്റര്‍നാഷ്ണല് സ്റ്റേഡിയമാണ്.\nഉസ്മാന് ഖ്വാജയാണ് ഓസ്‌ട്രേലിയയുടെ ടോപ് സ്‌കോറര്. 76 പന്തില് നിന്നുമായി 50 റണ്‍സെടുത്തു ഖ്വാജ. ഇതില് അഞ്ച് ബൗണ്ടറിയും ഒരു സിക്‌സും ഉള്‍പ്പെടുന്നുണ്ട്. ഇന്ത്യയ്ക്കായി മുഹമ്മദ് ഷാമി, കുല്‍ദീപ് യാദവ്, ജസ്പ്രീത് ബുംറ എന്നിവര് രണ്ട് വിക്കറ്റ് വീതവും കേദാര് ജാദവ് ഒരു വിക്കറ്റും വീഴ്ത്തി. കളിയുടെ തുടക്കം മുതല്‍ക്കെ ബാറ്റിങ്ങില് കാര്യമായ രീതിയില് മികവ് പുലര്‍ത്താന് ഓസ്‌ട്രേലിയയ്ക്ക് സാധിച്ചില്ല. സ്‌കോര്‍ബോര്‍ഡില് റണ്‍സ് എത്തുംമുമ്പേ ആദ്യ വിക്കറ്റ് നഷ്ടമായിരുന്നു.\nRead more:ബാറ്റിങ്: തുടക്കത്തിലേ ആദ്യ വിക്കറ്റ് നഷ്ടപ്പെട്ട് ഇന്ത്യ\nഅതേസമയം ഈ മത്സരം പലര്‍ക്കും നിര്‍ണായകമാണ്.ലോകകപ്പിനുള്ള അവസാന ടീമിനെ കണ്ടെത്താന് ടീം ഇന്ത്യയുടെ അവസാന അവസരമാണിത്. റിഷഭ് പന്ത് , വിജയ് ശങ്കര്, കെ എല് രാഹുല്, സിദ്ധാര്‍ഥ് കൗള് എന്നിവര്‍ക്ക് നിണായകമാണ് ഈ ഏകദിനം. ഇന്ന് മുതല് ആരംഭിച്ച ഏകദിന പരമ്പരയില് അഞ്ച് മത്സരങ്ങളാണുള്ളത്.\nഅതേസമയം ഇന്നത്തെ കളിയില് മുന് ഇന്ത്യന് ക്രിക്കറ്റ് ടീം ക്യാപ്റ്റന് മഹേന്ദ്ര സിംഗ് ധോണി ഉണ്ടാകില്ല എന്ന് ചില റിപ്പോര്‍ട്ടുകള് പുറത്തുവന്നിരുന്നു. കഴിഞ്ഞ ദിവസം വസം പരിശീലനത്തിനിടെ ഉണ്ടായ പരിക്കിനെ തുടര്‍ന്നാണ് ധോണി കളിയില് നിന്നും വിട്ടുനില്‍ക്കുന്നതെന്നായിരുന്നു റിപ്പോര്‍ട്ടുകള് സൂചിപ്പിച്ചത്. ടീമിന്റെ സപ്പോര്‍ട്ട് സ്റ്റാഫ് അംഗമായ രാഘവേന്ദ്രയോടൊപ്പം പരിശീലിക്കവെ താരത്തിന്റെ വലതു കൈത്തണ്ടയില് പന്ത് തട്ടുകയായിരുന്നു. എന്നാല് ആരാധക പ്രതീക്ഷയ്ക്ക് മങ്ങലേല്‍പിക്കാതെ പരിക്കുകളെ പോലും മറന്ന് ധോണി കളത്തിലിറങ്ങി.


ഒരു ഫാമിലിമാന് തന്നെയാണ് ബന്നിച്ചായന് | USA Malayalam News Paper\nStory Dated: Friday, June 08, 2018 06:43 hrs EDT\nഫോമയുടെ പ്രസിഡന്റ് ബെന്നി വാച്ചാച്ചിറയുടെ നേതൃത്വത്തില് ഫോമ രണ്ടു വര്‍ഷം സമാനതകളില്ലാത്ത പ്രവര്‍ത്തനം കാഴ്ചവച്ചപ്പോള് എല്ലാത്തിനു പിന്‍തുണയുമായി അദ്ദേഹത്തിന്റെ പത്‌നി ആനി വാച്ചാച്ചിറ കൂടെയുണ്ടായിരുന്നു. പൊതുവേദികളില് അധികം പ്രത്യക്ഷപ്പെടാറില്ലെങ്കിലും ബെന്നിയുടെ പിന്നില് താങ്ങായും തണലായും ദുഖത്തിലും സന്തോഷത്തിലും ഒപ്പമുണ്ടായിരുന്നു ആനി.\nഎപ്പോഴും സംഘടനകളുടെ കൂടെയാണ് ബെന്നി വാച്ചാച്ചിറ. 1991 ലാണ് ആനി അമേരിക്കയില് എത്തിയത്. നീണ്ട 28 വര്‍ഷമായി അമേരിക്കയില് സ്ഥിരസാന്നിധ്യമാണ്. എന്നാല് ഭര്‍ത്താവ് സംഘടനാ പ്രവര്‍ത്തനത്തില് ഏര്‍പ്പെടുത്തതില് തനിക്ക് എതിര്‍പ്പില്ലെന്നും അതിയായ സന്തോഷമാണെന്നും ആനി പറയുന്നു. ഫോമയുടെ പ്രസിഡന്റ് സ്ഥാനത്തേക്ക് മല് സരിക്കാന് തീരുമാനിച്ചപ്പോള് വീട്ടില് മക്കളോടും എന്നോടും സം സാരിച്ച് ബോധ്യപെടുത്തിയ ശേഷമാണിറങ്ങിയത്. ജയവും തോല്‍വിയുമെല്ലാം ദൈവത്തിന്റെ നിശ്ചയം പോലെ നടക്കട്ടെയെന്നാണ് ഞങ്ങള് തീരുമാനിച്ചത്.\nകല്യാണം കഴിക്കുന്നതിനു മുന്‍പ് ബന്നിച്ചായന് സംഘടനാ രംഗത്തുണ്ടായിരുന്നു. കല്യാണത്തിനു ശേഷം അതു തുടര്‍ന്നു. എനിക്കതില് സന്തോഷമായിരുന്നു. എന്നാല് ചെറിയ ബുദ്ധിമുട്ടുകള് ഉണ്ട്. നമ്മുടെ ആവശ്യത്തിനൊന്നും അച്ചായനെ കിട്ടുകയില്ല. ഒരിക്കലും ഫോമയില് നേതൃസ്ഥാനത്തുവരുമെന്ന് വിചാരിച്ചതല്ല. അതേസമയം ഇന്റര്‍നാഷണല് ദേശീയ തലത്തില് ലീഡ് ചെയ്യാന് കഴിവുള്ള ഒരാളായിട്ട് തോന്നിയിട്ടുണ്ട്- ആനി പറയുന്നു.\n? പെണ്‍കുട്ടികള് മാത്രമുള്ള ഒരു ഫാമിലിയാണല്ലോ നിങ്ങളുടേത്. അവര്‍ക്ക് കൂടുതല് അടുപ്പം അപ്പനോടാകുമല്ലോ. അവര് ബെന്നിയുടെ തിരക്കുമായി പൊരുത്തപ്പെട്ട് പോയിരുന്നോ\nഅവര് ബുദ്ധിമുട്ടൊന്നും ഉണ്ടാക്കിയിട്ടില്ല. മാത്രമല്ല താല്‍പര്യക്കുറവും ഇല്ലായിരുന്നു.\n? എന്തു തിരക്കുകള്‍ക്കിടയിലും കുംടുംബത്തോടൊപ്പം ചേരുന്ന ബന്നിയുടെ രീതി\nഅതെ, അതെ... ഒരു ഫാമിലിമാന് തന്നെയാണ് ബന്നിച്ചായന്. കുട്ടികളുടെ ഓരോ ആവശ്യങ്ങള്‍ക്കും സമയം കണ്ടെത്തി വരുമായിരുന്നു.എല്ലാത്തിനും കൃത്യനിഷ്ഠതയുള്ളയാളായിരുന്നു. ഏറ്റെടുക്കന്ന കാര്യങ്ങള് നന്നായി നടത്താന് ഒത്തിരി ഹാര്‍ഡ് വര്‍ക്ക് ചെയ്യാറുണ്ട്. എന്നാല് വളരെ സെന്‍സിറ്റീവാണ്.\nകിട്ടുന്ന സമയത്ത് എല്ലാരും കൂടെയുള്ളപ്പോള് ഒരുമിച്ചിരുന്ന് ഞങ്ങള് ഭക്ഷണം കഴിക്കും. പ്രാര്‍ഥന നിര്‍ബന്ധമാണ്. കഴിയുന്നതും എല്ലാ ദിവസവും ബന്നിച്ചായന് പള്ളിയിലെ കുര്‍ബാനയില് പങ്കെടുക്കാറുണ്ട്\nഫാമിലി പ്രാര്‍ഥനയ്ക്കു മുമ്പേ ഒരു ഹാഫ് ആന് ഹവര് ഞങ്ങളൊരുമിച്ചിരുന്ന് അവരവരുടെ എക്‌സ്പീരീയന്‍സൊക്കെ ഷെയര് ചെയ്യും.\nആ...പൊട്ടിത്തെറിക്കാറുണ്ട് ( ചിരിക്കുന്നു). പെട്ടെന്ന് ഇമോഷണലാവും. ചെയ്യുന്നത് ചെറിയ കാര്യങ്ങള് ആണെങ്കിലും ഒത്തരി ആത്മാര്‍തതയോടെ ചെയ്യും. അപ്പോള് അതിനകത്ത് ചെറിയൊരു വിടവ് വരുമ്പോള് പെട്ടെന്ന് സെന്‍സിറ്റീവാകും. കുട്ടികള് അതിന് അഡ്‌വൈസ് കൊടുക്കാറുണ്ട്. അങ്ങനെ ആവാന് പാടില്ല എന്നും പറഞ്ഞ് കൊണ്ട്. ചില കാര്യങ്ങളില് പ്രശ്‌നമുണ്ടായാല് ഒന്നോ രണ്ടോ ദിവസങ്ങള് എടുക്കും മടങ്ങിവരാന്. ചിലപ്പോള് ഒന്നോ രണ്ടോ മണിക്കൂറുകള്. എന്നാലത് മനസില് വെച്ചോണ്ടിരിക്കില്ല. വീട്ടിലാണെങ്കിലും പുറത്താണെങ്കിലും ദേഷ്യം വരുമ്പോള് വല്ലാതെ ക്ഷോഭിക്കും. അത് കഴിഞ്ഞാല് സോറി പറയും. തന്റെ ഭാഗത്താണ് തെറ്റെങ്കില് സോറി പറയാന് യാതൊരു മടിയുമില്ല.\n? ബെന്നിയുടെ സുഹൃത്ത് വലയവുമായി നിങ്ങള് എങ്ങനെയാണ്\nഞങ്ങളും നല്ല ബന്ധത്തിലാണ്. ബെന്നിച്ചായന്റെ സുഹൃത്തുക്കള് ഇവടെ വരാറുണ്ട് സംസാരിക്കാറുണ്ട്.സുഹൃത്തുക്കള് വീട്ടിലേക്ക് വരുന്നത് എനിക്ക് സന്തോഷമാണ്. കുട്ടികള്‍ക്കും അതില് യാതൊരു ബുദ്ധിമുട്ടും ഇല്ല.


ctor-karan-oberoi-arrested | ടെലിവിഷൻ താരം കരൺ ഒബ്റോയി അറസ്റ്റിലായത് യുവതിയെ വിവാഹവാഗ്ദാനം നൽകി പീഡിപ്പിച്ച കേസിൽ; ദൃശ്യങ്ങൾ വീഡിയോയിൽ പകർത്തി പുറത്തുവിടുമെന്ന് ഭീഷണിപ്പെടുത്തി പണം ആവശ്യപ്പെട്ടെന്ന് പരാതി നൽകിയത് പഴയ സുഹൃത്ത് - MarunadanMalayali.com\nMay 07, 2019 | 09:12 AM IST | Permalink\nമുംബൈ: നടനും മോഡലുമായ കരൺ ഒബ്റോയിയെ ബലാത്സംഗക്കേസിൽ അറസ്റ്റുചെയ്തത് മുൻകാല സുഹൃത്ത് നൽകിയ പരാതിയിൽ. വിവാഹവാഗ്ദാനം നൽകി പീഡിപ്പിക്കുകയും ദൃശ്യങ്ങൾ വീഡിയോയിൽ പകർത്തി ഭീഷണിപ്പെടുത്തുകയും ചെയ്‌തെന്നാരോപിച്ച് പഴയ കൂട്ടുകാരിയാണ് നടന്റെപേരിൽ പൊലീസിൽ പരാതിനൽകിയത്. മെയ്9വരെ കരൺ ഒബ്‌റോയെ പൊലീസ് കസ്റ്റഡിയിൽ വിട്ടു.\nസായാ, ജാസി ജൈസീ കോയി നഹീ തുടങ്ങിയ ടെലിവിഷൻ പരമ്പരകളിലൂടെ ശ്രദ്ധേയനായ കരൺ ഒബ്റോയിയുമായി 2016 മുതൽ അടുപ്പമുള്ളയാളാണ് പരാതിക്കാരി. വിവാഹം കഴിക്കാമെന്ന് വിശ്വസിപ്പിച്ച് കരൺ ബലാത്സംഗം ചെയ്യുകയായിരുന്നെന്ന് പരാതിയിൽ പറയുന്നു.\nഎന്റെ ജീവിതവും സിനിമാ ജീവിതവും തകർത്തത് ഐശ്വര്യാ റായ്; ആഷിനെ എന്നിൽ നിന്ന് അകറ്റിയത് സൽമാന്റെ ഭീഷണി: ഐശ്വര്യയെ കുത്തി നോവിച്ച് വിവേക് ഒബ്‌റോയ് വീണ്ടും\nഞാനെന്തിനാണ് രാഹുൽ ഗാന്ധിയുടെ ജീവിതം സിനിമയാക്കുന്നത്? അത്രത്തോളം ശ്രദ്ധാർഹമായ എന്ത് കാര്യമാണ് അദ്ദേഹം ചെയ്തിട്ടുള്ളത്? അദ്ദേഹത്തിന്റെ കഥയെങ്കിൽ ഷൂട്ടിങ് ഭൂരിഭാഗവും തായ്‌ലൻഡിൽ വേണ്ടിവരും; രാഹുൽ ഗാന്ധിക്ക് നേരെ പരിഹാസവുമായി വിവേക് ഒബ്‌റോയ്\nമലയാളത്തിൽ സിനിമ ചെയ്യുന്നുണ്ടെങ്കിൽ അത് മോഹൻലാലിന് ഒപ്പമാകുമെന്ന് ഉറപ്പിച്ചിരുന്നു; ലൂസിഫറിൽ ലാലേട്ടന്റെ വില്ലനായി അഭിനയിക്കുന്നതിനെ കുറിച്ച് വിവേക് ഒബ്റോയി പറയുന്നു\nതല 57 അജിത്തിന്റെ വില്ലനാകാൻ ഒടുവിൽ നറുക്ക് വീണത് വിവേക് ഒബ്‌റോയ്‌ക്കോ? അഭിഷേക്, അരവിന്ദ് സ്വാമി, സുദീപ് പേരുകൾക്ക് പിന്നാലെ വിവേകിന്റെ പേരും പരിഗണനയിലെന്ന് റിപ്പോർട്ട്\nഅതിന്റെ ദൃശ്യങ്ങൾ വീഡിയോയിൽ പകർത്തുകയും ചെയ്തു. പണം നൽകിയില്ലെങ്കിൽ അവ പുറത്തുവിടുമെന്ന് ഭീഷണിപ്പെടുത്തി. ഞായറാഴ്ച ഓഷീവാര പൊലീസ് അറസ്റ്റുചെയ്ത നടനെ വ്യാഴാഴ്ചവരെ പൊലീസ് കസ്റ്റഡിയിൽ റിമാൻഡ് ചെയ്തിരിക്കുകയാണ്.\nമഹേഷ് ഭട്ടിന്റെ സ്വാഭിമാൻ എന്ന പരമ്പരയിലൂടെ ടെലിവിഷൻ രംഗത്തുവന്ന കരൺ ഒബ്റോയി ഗ്രേറ്റ് ഇന്ത്യൻ കോമഡി ഷോ, ടൈറ്റാൻ അന്താക്ഷരി തുടങ്ങിയ പരിപാടികളുടെ അവതാരകനായിരുന്നു. എ ബാൻഡ് ഓഫ് ബോയ്സ് എന്ന സംഗീതസംഘത്തിലെ അംഗമായിരുന്നു. കിസ്സ് കിസ് കോ, സർവൈവൽ കോഡ് തുടങ്ങിയ സിനിമകളിലും ഒട്ടേറെ പരസ്യചിത്രങ്ങളിലും അഭിനയിച്ചിട്ടുണ്ട്.


എല്ലാ മനുഷ്യരുടെയും ഏറ്റവും വലിയ സ്വപ്‌നം ആയിരിക്കും ഒരു ഭവനം നിർമിക്കുക എന്നത്. ഒരു വീട് എന്ന സ്വപ്നം ഒരുപക്ഷെ കുട്ടികാലം മുത്തലെ മനസിൽ കൊണ്ട് നടക്കുന്ന ഒരു ആഗ്രഹം ആയിരിക്കും.എന്നാൽ ഒരു സാധാരണ വീട് ഉണ്ടാക്കാൻ തന്നെ ലക്ഷകണക്കിന് രൂപായുടെ ആവിശ്യം ഉണ്ടാവും. ഒരു വീട് ഉണ്ടാകണം എങ്കിൽ അതിന്റെ പുറകിൽ ഒരുപാട് അധ്വാനം ഉണ്ടാവും. ശരീരികമായും മാനസികമായും ഉണ്ടാവും. പണം ഉണ്ടായാൽ മാത്രം ഒരു വീട് നിർമിക്കാൻ പറ്റൂല്ല. അതിന് അനുസരിച്ചു ജോലി ചെയ്യുന്ന പണിക്കാരും വേണം.\nഒരു വീട് ഉണ്ടാകാൻ വലിയ സ്‌ഥലം വേണം എന്നില്ല. വീട് നിർമിക്കുബോൾ എല്ലാവരും നേരിടുന്ന ഒരു പ്രധാന പ്രശ്നം ആണ് സ്‌ഥല കുറവ്. ചെറിയ സ്‌ഥലം ആണെങ്കിലും അവിടെ വലിയ ഒരു വീട് നിർമിക്കണം എന്ന് ആഗഹിക്കുന്നവർ ആണ് മിക്ക ആൾക്കാരും. എന്നാൽ ചെറിയ സ്‌ഥലത്ത് ഒരു അടിപൊളി വീട് നിർമിച്ചു കൊണ്ട് സോഷ്യൽ മീഡിയയിൽ വൈറലായിരികുകയാണ് അത്തരത്തിൽ ഒരു വീട്. ഈ ഒരു വീട് നിര്മ്മിച്ചത് വെറും3സെന്റൽ ആണ്. ഒറ്റനോട്ടത്തിൽ എല്ലാവർക്കും ഉണ്ടവുന്ന സംശയം ആയിരിക്കും. എന്നാൽ സംഭവം സത്യം തന്നെയാണ്. 1500sq ft ൽ ആണ് ഈ ഒരു വീട് വെറും3സെന്റിൽ ഉണ്ടാക്കിയത്. ഇതിൽ3വലിയ റൂം എല്ലാ റൂമിനും അറ്റാച്ചഡ് ബാത്രൂം, വലിയ അടുക്കള തുടങ്ങിയ എല്ലാ സൗകാര്യങ്ങളും ഉള്ളഒരു അടിപൊളി വീടാണ്.\nവെറും3സെന്റിൽ ആണ് എങ്ങനെയൊരു വീട് ഉണ്ടാക്കിയത്ത്. ഇന്ന് പലരും വീട് പണിയാൻ ആഗ്രഹിക്കുന്നവർ ആണ് എന്നാൽ അവരുടെ സങ്കല്പത്തിന് വീട് നിർമിക്കാൻ അവരുടെ സ്‌ഥലത്ത് സാധിക്കാതെ വരാറുണ്ട്. ഇതിന്റെ പ്രധാന കാരണം എന്നത് വീടിനു അനിയോജ്യമായ സ്‌ഥലം ഇല്ലായിമ. എന്നാൽ ചെറിയ സ്‌ഥലത്ത് എല്ലാ സൗകര്യതോട് കൂടി വീട് പണിയാൻ ആഗ്രഹിക്കുന്നവർ ഈ വീഡിയോ മുഴുവനും കാണുക. നിങ്ങൾക്ക് ഈ വീഡിയോ തീർച്ചയായും ഉപകാരപെടും.\nവീട് ഉണ്ടാകാൻ വേണ്ടി വലിയ സ്‌ഥലങ്ങൾ ലക്ഷങ്ങൾ നൽകി വാങ്ങേണ്ടതില്ല ചെറിയ സ്‌ഥലം ആയാലും അവിടെ നിങ്ങളുടെ ആവശ്യപ്രകാരം എല്ലാ സൗകര്യതോട് കൂടിയ വീട് നിങ്ങൾക്കും നിർമിക്കാം. ഇതിനെ കുറിച്ച് അറിയേണ്ട കൂടുതൽ കാര്യങ്ങൾ ഇതിന്റെ അവസാനം പങ്കുവെയ്ച്ച വീഡിയോയിൽ ഉണ്ട്. എല്ലാവരും ഇത് കണ്ട് എല്ലാവർക്കും ഷെയർ ചെയ്യുക.


Saudi Aramco has overtaken Apple to become the world's most valuable company | അപൂർവ്വ നേട്ടവുമായി സൗദി ആരാംകോ: ലോകത്തിലെ ഏറ്റവും മൂല്യമുള്ള കമ്പനി, മറികടന്നത് ആപ്പിളിനെ - Malayalam Oneindia\nഅപൂർവ്വ നേട്ടവുമായി സൗദി ആരാംകോ: ലോകത്തിലെ ഏറ്റവും മൂല്യമുള്ള കമ്പനി, മറികടന്നത് ആപ്പിളിനെ\nUpdated: Wed, May 11, 2022, 20:51 [IST]\nറിയാദ്: വിപണി മൂല്യത്തില് ഐഫോണ് നിർമ്മാതാക്കളായ ആപ്പിളിനേയും മറികടന്ന് സൗദി അറേബ്യന് എണ്ണക്കമ്പനിയായ ആരാംകോ. ആരാംകോ കമ്പനിയുടെ ഓഹരി വില ചൊവ്വാഴ്ച 46.10 സൌദി റിയാലായി ഉയർന്നതോടെയാണ് ഈ നേട്ടം സ്വന്തമാക്കാന് സാധിച്ചത്. ഓഹരി വിലയിലെ ഈ കുതിപ്പോടെ ആഗോള ക്രൂഡ് ഓയില് വിപണ രംഗത്തെ ഭീമനായ സൗദി ആരോകോയുടെ വിപണി മൂല്യം 2.464 ട്രില്യണ് അമേരിക്കന് ഡോളറായി ഉയർന്നു.\nഇതേസമയം ആപ്പിളിന്റെ വിപണി മൂല്യം 2.461 ട്രില്യണ് ഡോളറായിരുന്നു. ആപ്പിളിനെ മറികടക്കാന് ഈ നേട്ടം സ്വന്തമാക്കുന്ന ആദ്യ അമേരിക്കന് ഇതര കമ്പനിയായി മാറാനും ആരാംകോയ്ക്ക് സാധിച്ചു. വിപണി മൂല്യത്തിന്റെ കാര്യത്തില് ആദ്യം പത്തില് ഇടം നേടുന്ന അമേരിക്കന് ഇതര കമ്പനിയുമായി ആരാംകോ.\nറഷ്യയുടെ യുക്രൈന് അധിനിവേഷത്തിന്റെ പശ്ചാത്തലത്തില് ആഗോല വിപണയില് എണ്ണ വില കുത്തനെ ഉയർന്നതാണ് ആരാംകോയുടെ നേട്ടത്തില് പ്രധാന പങ്ക് വഹിച്ചത്. ഈ വര്‍ഷം ജനുവരി രണ്ട് മുതലുള്ള കണക്കുകള് പരിശോധിക്കുമ്പോള് 30 ശതമാനത്തോളം വര്‍ദ്ധനവാണ് ആരാംകോ ഓഹരികള്‍ക്കുണ്ടായത്. കഴിഞ്ഞ വർഷം ആദ്യം മുതല് ക്രൂഡ് ഓയില് വിലയില് 60 ശതമാനം വർധനവാണ് രേഖപ്പെടുത്തിയിരിക്കുന്നത്.\nസൌദി കമ്പനിക്കും ആപ്പിളിനും പിറകിലായി മൂന്നാമതായി പട്ടികയിലുള്ളത് ഐടി ഭീമനായ മൈക്രോ സോഫ്റ്റാണ്. ആല്‍ഫബറ്റ്, ആമസോണ്, ടെസ്ല, ബെർക്ഷെയർ ഹതാവോ, മെറ്റാ, ജോണ്‍സണ് ആന് ജോണ്‍സണ് , യുണൈറ്റഡ് ഹെല്‍ത്ത് തുടങ്ങിയ കമ്പനികളാണ് യാഥക്രമം നാല് മുതല് പത്ത് വരെ സ്ഥാനങ്ങളിലുള്ളത്.\ncongress gulf apple malayalam news ഗള്‍ഫ് ആപ്പിള് politics\nCyber attack against Aamir Khan's daughter Ira, who celebrated her birthday inaswim suit